Maalee Haalathaai Gulhigen Sarukaarun Dhakkamundhaa Vaahakathah Dhimaleh Nuvey: Saeed - Vaguthu\nމާލީ ހާލަތާއި ގުޅިގެން ސަރުކާރުން ދައްކާ ވާހަކަތައް ދިމަލެއް ނުވޭ: ސައީދު\nދައުލަތުގެ މާލީ ހާލަތު އިންތިހާއަށް ދަށްވެފައިވާ މި ދަނޑިވަޅުގައިވެސް ސަރުކާރުން ދައްކަމުން ގެންދާ ވާހަކަތައް "ދެއުޅިއެއްނުވާ" ކަމަށް ބުނެ މާވަށު ދާއިރާގެ މެންބަރު މުހައްމަދު ސައީދު ސަރުކާރަށް ވަރަށް ބޮޑަށް ފާޑު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ވާހަކަދައްކަވަމުން މާވަށު ދާއިރާގެ މެންބަރު މުހައްމަދު ސައީދު ވިދާޅުވީ ސަރުކާރަށް މިކަމަށް ތައްރާރުވުމަށް ހަތަރު މަސް ދުވަސް ލިބިގެން ގޮސްފައިވާ ކަމަށެވެ. ނަމަވެސް އެކަމަށް އެއްވެސް ވަރަކަށް ތައްޔާރުވުމެއް ނެތި ނޫސްވެރިންނާއި ބައްދަލުކުރައްވާ މިއަދު ރާއްޖޭގެ އިގްތިސޯދީ ހާލަތު މިއޮތީ ވެންޓިލޭޓަރުގައޭ ވިދާޅުވުމަކީ ޒިންމާދާރު ޖަވާބެއް ދިނުން ނޫން ކަމަށެވެ.\nމުޅި ދުނިޔެއަށް ފައިނޭންޝިއަލް ކްރައިސިސް އެއް ދިމާނުވާ ކަމަށް ރައީސް އިބްރާހީމް މުހައްމަދު ސޯލިހަށް އިރުޝާދު ދެއްވި ވަޒީރުން މިކަމުގައި ޒިންމާވާން ޖެހިވަޑައިގަންނަވަން ޖެހޭނެ ކަމަށް ސައީދު ވިދާޅުވިއެވެ. ސައީދު ވަނީ މިއަދު އެ ވަޒީރުން މަގާމުން އިސްތިއުފާ ދެއްވުމަށް ގޮވާލައިފައެވެ.\n"ސަބަބުތައް ވަރަށް ގިނަ އިއްޒަތްތެރި ރައީސް، ސޯޝިއޯ އިކޮނޮމިކް، އިޖުތިމާއީ އިގްތިސޯދީ ފެއިލްވުމެއްގެ ތެރެއަށް ރާއްޖެ މިދިޔައީ ކީއްވެތޯ. ވެންޓިލޭޓަރުތައް އެންމެ ވޯސްޓް ކޭސް ސިނާރިއޯގައި ވެސް ހަމަވާނެ ކަމަށް ވިދާޅުވި. މިއަދު އަޅުގަނޑުމެންނަށް އަޑުއިވިގެން މިދަނީ ކޮން ކަމެއްތޯ. ހެލްތު ދާއިރާގެ މީހުންނަށް މާސްކާއި ޕްރޮޓެކްޓިވް ގިއަރާއި އެމީހުންނަށް ބޭނުންވާ އާލާތްތައް ވަސީލަތްތައް ނެތްވާހަކަ. ރާއްޖޭގެ އިގްތިސޯދު ފައިސާ ހުސްވެގެން ރައްޔިތުން ފަހަށް ރައްކާ ކޮށްފައި ހުރި ފައިސާ ޕްރިންޓު ކޮށްގެން ސިސްޓަމްގެ ތެރެއަށް ގެންނަ ވާހަކަ،" ކުރީގެ އިގްތިސޯދާއި ބެހޭ ވަޒީރު ސައީދު ވިދާޅުވިއެވެ.\nސައީދު ވިދާޅުވީ އިދިކޮޅު ކޯލިޝަނުން މިއީ އެއްބައިވާންވި ވަގުތު ކަމަށް ސަރުކާރަށް ގޮވާލާފައިވާނެ ކަމަށެވެ. އަދި މިއީ ރާއްޖޭގައި ފަސް އަހަރުގެ ދައުރެއް ފުރިހަމަ ކުރެއްވި ކުރީގެ ރައީސް އަބްދުﷲ ޔާމީނާއި އަދި ކުރީގެ ވެރިކަން ކުރެއްވި އެހެން ބޭފުޅުންގެ އެހީއާ މަޝްވަރާ ވެސް ހޯދަންވި ވަގުތު ކަމަށް ސައީދު ވިދާޅުވިއެވެ.\n"މިއީ މަނިކުފާނުގެ ވެސް ވިސްނުންފުޅުވެސް ހޯދަންވީ ވަގުތު ރައީސް މައުމޫންގެ ވެސް ވިސްނުންފުޅު ހޯދަންވީ ވަގުތު އަދި އެހެންވެސް ރާއްޖޭގައި ވެރިކަން ކޮށްފައި ހުރި ފަރާތެއް ދުނިޔޭގައި ހުރިއްޔާ އެފަރާތެއްގެ ވިސްނުން ހޯދަންވީ ވަގުތު. ރާއްޖޭގައި ޝަރަފުގެ ނިޝާން ހޯއްދަވާފައި ތިއްބެވި މީހުން އެއްކޮށްގެން ރައީސް ސޯލިހު އެބަޖެހޭ މި ދައުލަތް ސަލާމަތް ކުރަން،" ސައީދު ވިދާޅުވިއެވެ.\nސައީދު ވަނީ ރާއްޖޭގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ނޫސްވެރިންނާއި ބައްދަލުކުރައްވާ ކުރައްވާ އިންޓަނޭޝަނަލް މަނީޓަރީ ފަންޑު (އައިއެމްއެފް) އިން ފައިސާ ނުނަގާނެ ކަމަށް ވިދާޅުވިއިރު އަނެއް ދުވަހު ފިނޭންސް އިން ނެރުނު ރިޕޯޓުން ފައިސާ ހޯދަމުންދާކަން ފެނިފައިވާ ކަމަށާއި މަޖިލީހުގެ ކޮމެޓީގައި ގަވަރުނަރުގެ މަގާމުގައި ހުންނަވާ ފައިސާ ޗާޕު ނުކުރައްވާނެ ކަމަށް ވިދާޅުވިއިރު ފިނޭންސް މިނިސްޓަރު މަސައްކަތް ކުރައްވަނީ ފައިސާ ޗާޕު ކުރުން ކަމަށް ވިދާޅުވެ ފާޑުވިދާޅުވިއެވެ.\nއޭޕްރީލް 25, 2020 15:02\nރައީސް ސޯލިހު މިހާރު އަމިއްލައަށް އެކަހެރި ވެގެން ހުރީކަމުގައި ހީވަން ފަށައިފި. ގައުމާ މުޚާތޮބް ކުރާއިރު ލައިވްކޮށް ނުދައްކާ ފޮޓޯދައްކަނީ ކީއްވެބާ؟ މީ ރައްޔިތުން ވިސްނާލަން ޖެހޭކަމެއް. އާރަށުގައި ހުރެގެންވެސް ވަގުތުން ވަގުތަށް ލައިވް ކުރެވޭނެ. މީގައި ވަރަށްބޮޑު އޮޅުވާލުމެއް އެބައޮތް.\nއޭޕްރީލް 25, 2020 15:38\nވަގުންގެ މައްޗަށް ކޯޓުން ކުރާހުމެއްވެސް އެފަދަ ވަގުންނަކަށް ކަމަކު ނުދޭ. އެހެންނޫންތޯ ސައީދޫ.\nއޭޕްރީލް 25, 2020 16:35\nކޮންމެހެން ދިމާވާން ޖެހޭތޯ .\nއޭޕްރީލް 25, 2020 19:49\nކުރީގެ އިކޮނޮމިކް މިނިސްޓަރ މިހާރު ލ. މާވަށު ދާއިރާގެ ޢިއްޒަތްތެރި މެންބަރު މުޙައްމަދު ސަޢީދު ވިދާޅުވެފައިވާ ގޮތުގައި:- ރާއްޖޭގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ނޫސްވެރިންނާއި ބައްދަލުކުރައްވާ ކުރައްވާ އިންޓަނޭޝަނަލް މަނީޓަރީ ފަންޑު (އައިއެމްއެފް) އިން ފައިސާ ނުނަގާނެ ކަމަށް ވިދާޅުވިއިރު، އަނެއް ދުވަހު ފިނޭންސް އިން ނެރުނު ރިޕޯޓުން ފައިސާ ހޯދަމުންދާކަން ފެނިފައިވާ ކަމަށާއި މަޖިލީހުގެ ކޮމެޓީގައި ގަވަރުނަރުގެ މަގާމުގައި ހުންނަވާ ފައިސާ ޗާޕު ނުކުރައްވާނެ ކަމަށް ވިދާޅުވިއިރު ފިނޭންސް މިނިސްޓަރު މަސައްކަތް ކުރައްވަނީ ފައިސާ ޗާޕު ކުރުން ކަމަށް ވިދާޅުވެފައިވެއެވެ. ---- މިވާހަކަ ކޮޅުން އަޅުގަނޑުމެން ނިކަމެތި ދިވެހިރައްޔިތުންނަށް އެނގިގެން މިދަނީ ސަރުކާރު ނޭވާހޮޅިއަށް އެޅިފައިވާ ކަމާއި ސަރުކާރު ފާލުން ނެއްޓި އެއްވެސް ހަމައެއް ލަމައެއްނެތި އަތަށް ގޮވާފައިވާކަމެވެ.\nއޭޕްރީލް 25, 2020 21:48\nމާލީ ހާލަތު އެގޭނީ ހަމައެކަނި ޔާންޓޭ އަށާއި ކަލެއަށް އެކަނި ތަ ؟ ބޯބުރާންތި !ކަލޭމެނަށް ވައްކަން ކުރަން ނޫން ކަމެއް ކުރާކަށް ނޭގޭނެ !\nކިތަންމެ ރުޅިއަޔަސް ދައުލަތުގެ މާލިއްޔަތު ނޭވާހޮޅިއައްނޭޅޭކަމަކައްނުވާނެ\nއޭޕްރީލް 26, 2020 01:50\nޜައީސް ސޯލިހު ދެންނެވި ހަޒާނާގެ އެންމެފަހު ލާރިއާ ހަމަޔައް، އެންމެ ރައްޔިތަކުވެސް މިބަލިން ދުނިޔެ ދޫވިޔަނުދޭނެ ކަމައް...މިކަމައް ހަރަދުކުރާނެ ކަމައް..\nޢެކަމަކު އެކަންވާން އޮއްގޮތަކީ ލޮކްޑައުން 14 ދުވަހަެއް ވުރެ ދިގު ކޮއްގެން...އެކަމަކު ސަރުކާރު އަތުގަ ލާރިއެއްނެއް..އެހެންވީމަ މަޖްލިސް ބުނާގޮތައް ޓޫރިޒަމް އަލުން ފައްްޓަން ނިންމުން ކައިރީ....


Addu Cityge Avatthakugai rayyithunge salaamathaai rakkatherikan kashavaru nuvaathee aai amaankan gellifaivaa massala\nއައްޑޫސިޓީގެ އަވަށް ތަކުގައި ރައްޔިތުންގެ ސަލާމަތާއި ރައްކާތެރިކަން ކަށަވަރު ނުވާތީ އާއި އަމަން އަމާންކަން ގެއްލިފައިވާ މައްސަލަ\nމައްސަލަ ހުށަހެޅި ފަރާތް: ކައުންސިލަރ ޙުސައިން ޒަރީރު\n" މި މައްސަލަ ކައުންސިލަށް ބަލައި ގަތުމަށާއި، މައްސަލާގައި ފާހަގަ ކުރެވިފައިވާ ކަންކަމަށް ރިޢާޔަތް ކުރުމަށްފަހު، އައްޑޫސިޓީ ހިތަދޫގައި އުމުރުން 16 އަހަރުގެ ކުޑަކުއްޖަކަށް ޖިންސީ ގޯނާ ކުރިކަމަށް ތުހުމަތު ކުރެވޭ މައްސަލައަކާއި، ސިލްސިލާކޮށް ޒުވާން ގުރޫޕްތަކުގެ މެދުގައި ހިނގާ މާރާމާރީއާއި، ތޫނު ހަތިޔާރު ބޭނުންކޮށްގެން 17 ސެޕްޓެމްބަރ 2021 ދުވަހުގެ ދެވަގުތެއްގައި3މީހަކަށް ހަމަލާދީ ބޮޑެތި ޒަހަމްތައް ކޮށްފައިވުމާއި އެކު، އައްޑޫސިޓީގެ ރައްޔިތުންނާއި މުޅި މުޖުތަމަޢު ބިރުވެރިކަމުގެ ތެރެއަށް ހުށަހެޅިފައިވާ މައްސަލަ އަށް އައްޑޫ ސިޓީކައުންސިލުން ހައްލު ހޯދުމަށް ދައުލަތުގެ މުއައްސަސާތަކުގައި އެދިފައި ވީނަމަވެސް، އެކަށީގެންވާ ހަރުދަނާ ފިޔަވަޅުތަކެއް އެޅިފައި ނުވެ މިފަދަ މައްސަލަތައް ތަކުރާރުވަމުން އަންނަ ހިނދު،\nރައްޔިތުންގެ ސަލާމަތާއި ރައްކާތެރިކަން ކަށަވަރު ކުރުމަކީ ދިވެހި ދައުލަތާއި އަދި ސަރުކާރާއި، ސަލާމަތީ ބާރުތަކުން އަދާކުރަންޖެހޭ ޤާނޫނީ މަސްއޫލިއްޔަތެއްކަން އެގެން އޮތް ހިނދު، އައްޑޫސިޓީގައި މާރާމާރީ ހިންގުމާއި ވައްކަމާއި އަދި ރައްޔިތުންގެ މުދަލަށް ގެއްލުންދިނުން އާއްމުވުމާއި ގުޅިގެން، އަދި މުއައްސަސާތަކާއެކު މަޝްވަރާކޮށް ޙައްލު ހޯދުމަށް އައްޑޫ ސިޓީކައުންސިލުން ކުރެވުނު މަސައްކަތަށް އެދެވޭ ނަތީޖާއެއް ހާޞިލްވީކަމަށް ނުފެންނަތީ އާއި،\nއާއްމުވެގެންވާ ބަލިމަޑުކަމެއްގެ ތެރޭގައި ރައްޔިތުން ދަތި އުނދަގޫ ތަހައްމަލްކުރަމުން، ސިއްޙީ ފަރުވާގެ ޙާލަތަށް ކުރިއެރުމެއް ނުލިބި، އަމަން އަމާންކަން ގެއްލިފައިވާ މައްސަލަ އާއި، އިޤްތިޞާތީ އަދި އިޖުތިމާޢީ ގޮތުން ކުރިމަތިވަމުންދާ ގޮންޖެހުންތަކަށް ހައްލު ހޯދައިދިނުމަށް މަސައްކަތް ކުރުމަކީ އައްޑޫ ސިޓީކައުންސިލުން އިސްނަގައި ރައްޔިތުންގެ ހައްޤުގައި ކުރަންޖެހޭ މަސައްކަތެއް ކަމުގައި ފެންނާތީ، ތިރީގައި ބަޔާން ކުރެވިފައިވާ ނުކުތާ ތަކާއި އެއްގޮތަށް މައްސަލަ ކުރިއަށްގެދިއުމަށް ފެންނަކަމަށް" ހުށަހެޅުނު ހުށަހެޅުމަށް ރިޔާސަތުން ވޯޓަށް އެއްސެވެމުން މިއަދުގެ ޖަލްސާގައި ވޯޓުގައި ބައިވެރިވެ ވަޑައިގަތް މެމްބަރުންގެ އިއްތިފާޤުން މި ހުށަހެޅުން ފާސްކުރެވުނެވެ.\nއިސްވެ ބަޔާން ކުރެވިފައިވާ ކަންކަމަށް ރިއާޔަތްކޮށް އައްޑޫސިޓީގެ ރައްޔިތުންގެ ސަލާމަތާއި ރައްކާތެރިކަން ކަށަވަރުކޮށް ދިނުމަށް މަސައްކަތް ކޮށްދެއްވުންއެދި ދިވެހިރާއްޖޭގެ ރައީސުލް ޖުމްހޫރިއްޔާގެ ސަމާލުކަމަށްގެންގޮސް ، އައްޑޫ ސިޓީކައުންސިލްގެ ކަންބޮޑުވުންތައް ހިއްސާކޮށް މައްސަލައަށް ހައްލު ހޯދުމަށް މަސައްކަތް ކުރުން\nރައްޔިތުންގެ މަޖިލިހުގެ ސަމާލުކަމަށް މައްސަލާގައި ފާހަގަ ކުރެވިފައި ހުރިކަންކަން ހުށަހަޅައި، މަޖިލިސް މެދުވެރިކޮށް ކަމާއިބެހޭ ފަރާތްތައް ޒިންމާދާރު ކުރުވައި، ރައްޔިތުންނަށް ރައްކާތެރިކަން ހޯދައިދިނުމަށް މަސައްކަތް ކުރުން.\nއައްޑޫ ސިޓީގެ އަމަން އަމާކަން ބެލެހެއްޓުމާއި ރައްޔިތުންގެ ސަލާމަތާއި ރައްކާތެރިކަން ކަށަވަރު ކުރުމަށް އައްޑޫ ސިޓީގައި ގާއިމު ކުރެވިފައިވާ ފުލުހުންގެ މުއައްސަސާ އަށް ބޭނުންވާ އެންމެހާ ވަޞީލަތްތައް ( އިންސާނީ ވަޞީލަތްތަކާއި މަސައްކަތަށް ބޭނުންވާނެ އިކްވިޕްމަންޓްސް އާއި ވެހިކަލްތަކާއެކު) ފޯރުކޮށް ދެއްވުން އެދި މިނިސްޓަރ އޮފް ހޯމް އެފެއާޒާއި، ރައީސުލް ޖުމްހޫރިއްޔާއަށް ދެންނެވުމަށް އައްޑޫ ސިޓީކައުންސިލުން ރަސްމީކޮށް ހުށަހެޅުން .\nއިޖުތިމާޢީ ގޮތުން ޒުވާނުންނާއި ރައްޔިތުން ހޭލުންތެރި ކުރުވުމަށް އައްޑޫ ސިޓީކައުންސިލާއި މަދަނީ ޖަމިއްޔާ ޖަމާއަތްތައް ޝާމިލުވާގޮތަށް ޕްރޮގްތާމްތައް ހިންގުމާއި، މަސްތުވާތަކެތީގެ ވަބާގައި ޖެހިފައިވާ ޒުވާނުން އަނބުރާ މުޖުތަމަޢަށް ގެނައުމަށް މަސައްކަތް ކުރުން.\nހިތަދޫ ފްލެޓް ސަރަޙައްދަކީ ގިނަ އަދަދެއްގެ ރައްޔިތުން ދިރިއުޅޭ ސަރަޙައްދަކަށް ވީހިނދު، އެސަރަޙައްދުގައި މާރާމާރީ ހިންގުން އާއްމުވެފައިވާތީ، ޕްލެޓް ސަރަޙައްދުގައި ސެކިއުރިޓީ ބެލެހެއްޓުމުގެ ގޮތުން، ކައުންސިލުން ޚަރަދުކޮށްގެން ސީ.ސީ.ޓީވީ ކެމެރާ ހަރުކުރުމާއި، ދިވެހި ފުލުހުންގެ ޕޯސްޓެއް ޤާއިމް ކޮށް ދިނުމަށް މޯލްޑިވްސް ޕޮލިސް ސާވިސް އަށް ހުށަހެޅުން.\nތާއީދު ކުރެއްވި: ކައުންސިލަރ، އިބްރާހީމް ޝިނާޒް\nހުށަހެޅުން ހުށަހެޅި: ކައުންސިލަރ، ޙުސައިން ޒަރީރު\nފެންނަކަމަށް: 12 ވޯޓް\nވޯޓުގައި ބައިވެރިވި: 12 ވޯޓް\nނަންބަރ: 426-B (4)/2021/093\nތާރީޚް: 18 ސެޕްޓެމްބަރ 2021


އަހަރެން ރައީސަކަށް ހޮވައިފިނަމަ މެސީ މަޑުކުރާނެ: ލަޕޯޓާ – Ubufili\nComments Off on އަހަރެން ރައީސަކަށް ހޮވައިފިނަމަ މެސީ މަޑުކުރާނެ: ލަޕޯޓާ\nއަހަރެން ރައީސަކަށް ހޮވައިފިނަމަ މެސީ މަޑުކުރާނެ: ލަޕޯޓާ\nބާސެލޯނާ (މާޗް 2) – ބާސެލޯނާގެ ކެޕްޓަން ލިއޮނަލް މެސީ އެ ކްލަބްގައި މަޑުކުރާނެ ހަމައެކަނި ގޮތަކީ އަންނަ އާދިއްތަ ދުވަހު ބާއްވާ އިންތިހާބުގައި ކްލަބްގެ ރައީސަކަށް އޭނާ ހޮވުން ކަމަށް ބާސެލޯނާގެ ކުރީގެ ރައީސް ޖޮއާން ލަޕޯޓާ ވިދާޅުވެއްޖެ އެވެ.\nބާސެލޯނާގެ ރައީސްގެ މަގާމް 2003-2010 އަށް ފުރުއްވި ލަޕޯޓާގެ ދައުރުގައި ބާސެލޯނާ އިން ސްޕެނިޝް ލީގު ހަތަރު ފަހަރު، ޗެމްޕިއަންސް ލީގު ދެ ފަހަރު އަދި ސްޕެނިޝް ކަޕާއި ފީފާ ކްލަބް ވޯލްޑް ކަޕް އެއް ފަހަރު އުފުލައިލި އެވެ. އޭގެ ތެރޭގައި ހިމެނެނީ ފްރޭންކް ރައިޑާކާއި ޕެޕް ގާޑިއޯލާގެ ކޯޗުކަމުގައި ހޯދި ކާމިޔާބީ އެވެ. ޔޫތު ޓީމުގެ ކޯޗަކަށް ގާޑިއޯލާ ހުއްޓާ 2008 ވަނަ އަހަރު އޭނާ ސީނިއާ ޓީމަށް ގެނައީ ލަޕޯޓާ އެވެ. އެކަންވީ އެ ކްލަބް ކާމިޔާބީގެ މުޅިން އާ ހަރުފަތަކަށް އެރުމެވެ. އަދި މެސީގެ ކެރިއަރުގެ އެންމެ ފުރިހަމަ އަހަރުތަކެއް ހޭދަކުރީ ލަޕޯޓާގެ ދައުރުގަ އެވެ.\nމި ސީޒަނަށް ފަހު މެސީ ބާސެލޯނާއާ އެކު ހަދާފައިވާ ކޮންޓްރެކްޓް ހަމަވާނެ އެވެ. މެސީ އެ ކްލަބާ އެކު 2017 ވަނަ އަހަރު ހަދާފައިވާ ކޮންޓްރެކްޓް މީޑިއާގައި ލީކްކޮށްލުމާ އެކު އޭނާ ދެން އެ ޓީމާ އެކު އާ އެއްބަސްވުމެއް ނަހަދާނެ ކަމަށް ސްޕެއިނުގެ މީޑިއާ ރިޕޯޓްތައް ބުނެ އެވެ.\nލަޕޯޓާ ވިދާޅުވީ މެސީ ބާސެލޯނާގައި މަޑުކުރުވޭނެ އޮތީ އެންމެ ގޮތެކެވެ. އެއީ އޭނާ އަށް ކްލަބްގެ ރައީސްކަން އަލުން ހަވާލުކުރުން ކަމަށް ލަޕޯޓާ ވިދާޅުވި އެވެ.\n“ހާލަތުގެ ގޮތުން އަހަރެމެންނަށް މެސީ ބޭނުންވާ މުސާރަ ދެން ނުދެވިދާނެ. އެކަމަކު އަހަންނަށް އެނގޭ ކަމަކީ މެސީ އަކީ ފައިސާ އަށް ބަލައިގެން އެކަނި ގޮތް ނިންމާނެ މީހެއް ނޫންކަން. މެސީ ބޭނުންވަނީ އޭނާގެ ކެރިއަރު އެންމެ ފުރިހަމަ އަށް ނިންމާލަން. ބާސެލޯނާގައި ހުރެ ރިޓަޔާކުރަން ބޭނުންވާ ކަމަށް ކުރިން މެސީ ބުނެފައިވޭ. އަހަރެން ނޫން އެހެން ކެންޑިޑޭޓަކަށް ވޯޓު ދީގެން އެ މީހެއް ހޮވައިފިނަމަ މެސީ ބާސެލޯނާގައި މަޑުނުކުރާނެކަން އަހަންނަށް ޔަގީން،” ސްޕެއިނުގެ ނޫހަކަށް ދިން އިންޓަވިއުއެއްގައި ލަޕޯޓާ ވިދާޅުވި އެވެ.\n“މެސީ އާއި އަހަރެންގެ ގުޅުން ރަނގަޅު. އަހަރެން ހުށަހަޅާ ޕްރޮޕޯސަލަކަށް އޭނާ އިިހުތިރާމްކުރާނެ. މެސީ އަށް ވެސް އަދި ބާސެލޯނާގެ ކޮންމެ ލެޖެންޑަކަށް ވެސް އަހަރެންގެ މަސައްކަތް ގޯސްވެފައެއް ނޯންނާނެ،” ލަޕޯޓާ ވިދާޅުވި އެވެ.\nއުމުރުން 33 އަހަރުގެ މެސީ ބާސެލޯނާގައި އޭނާގެ މުސްތަގުބަލާ މެދު ގޮތެއް ނިންމާނީ ކްލަބްގެ އިންތިހާބަށް ފަހު ކަމަށް މީގެ ކުރިން ސްޕެއިނުގެ މީޑިއާތަކުން ވަނީ ރިޕޯޓްކޮށްފަ އެވެ. މެސީ ހޯދުމުގެ ރޭހުގައި އޮތީ ޕީއެސްޖީ އާއި މެންޗެސްޓާ ސިޓީ އެވެ. އެކަމަކު ދާދި ފަހުން ސިޓީން ވަނީ މެސީ ހޯދުމަށް ކުރާ މަސައްކަތް ވަގުތީ ގޮތުން މަޑުޖައްސާލައިފަ އެވެ.\nޓީޖެޓީގެ ބިމަކީ މާލޭ ރައްޔިތުންގެ ބިމެއް، އެތަނުން ރައްޔިތުންނަށް އާމްދަނީ ލިބެން ޖެހޭނެ: ނަރީޝް\nComments Off on ހަމަލާ ރޭވުމުގައި އިސްކޮށްއުޅުނު ހައިޝަމަށް ދައުވާކުރަން ފޮނުވައިފި\nހަމަލާ ރޭވުމުގައި އިސްކޮށްއުޅުނު ހ� ...\nComments Off on ބޫސްޓާ ޑޯޒް ނުޖަހާ މީހުންނަށް ސައުދީން ފުރުސަތެއް ނެތް\nބޫސްޓާ ޑޯޒް ނުޖަހާ މީހުންނަށް ސައުދ ...\nComments Off on އޭ ލެވެލްގައި ދުނިޔޭގެ އެއް ވަނައިގައި ރާއްޖޭގެ އަށް ދަރިވަރެއް\nއޭ ލެވެލްގައި ދުނިޔޭގެ އެއް ވަނައިގ ...\nComments Off on މިނީބަހުގެ ހިދުމަތް ފަށަން އެކަށީގެންވާ ބަޖެޓެއް ނެތް، ހިލޭ އެހީ ލިބޭތޯ ބަލަނީ: މިނިސްޓަރު ނަހުލާ\nމިނީބަހުގެ ހިދުމަތް ފަށަން އެކަށީގ� ...\nComments Off on އަކްޝޭގެ އަގުބޮޑުވެއްޖެ، މިހާރު އަތްނުފޯރާ ފަށުގައި\nއަކްޝޭގެ އަގުބޮޑުވެއްޖެ، މިހާރު އަ� ...\nComments Off on ނޭޓޯގެ ގައުމުތަކުން ޔޫކްރޭނަށް އެހީތެރިކަމުގެ އަތެއް\nނޭޓޯގެ ގައުމުތަކުން ޔޫކްރޭނަށް އެހ� ...\nComments Off on ދަތުރުމަތީގައި ވެސް ކޮވިޑާ ކުރިމަތިލާން ތައްޔާރު\nދަތުރުމަތީގައި ވެސް ކޮވިޑާ ކުރިމަތ� ...\nComments Off on ހުލާސާކޮށް އިއްޔެ: ރައީސް ތައިރޮއިޑް އޮޕަރޭޝަނެއް ކުރައްވާތީ މަސްއޫލިއްޔަތުތައް ނައިބު ރައީސް އަށް\nހުލާސާކޮށް އިއްޔެ: ރައީސް ތައިރޮއިޑ ...\nComments Off on ރަމަޟާން މަހުގެ ފުރިހަމަ ޘަވާބް ލިބެން އެދޭ މީހާ ހާރުކެއުން ލުއިކުރާށެވެ!\nރަމަޟާން މަހުގެ ފުރިހަމަ ޘަވާބް ލިބ ...\nComments Off on ޙަރާމް ތަކެތި ކާނަމަ ޙަރާމް ކަންކަން ކުރަން ބިރެއް ނުގަންނާނެ! މުފްތީ މެންކް\nޙަރާމް ތަކެތި ކާނަމަ ޙަރާމް ކަންކަނ ...\nComments Off on ފާފަކުރަން ލިބުނު ފަހިފުރުޞަތުގަ ހޭދަކުރުމަށްފަހުވެސް ފާފަނުކޮށް ﷲ އަށް ބިރުވެތިވުމުން ޒުވާނަކަށް ލިބުނު ބޮޑު ނިޢްމަތުގެ ވާހަކަ!\nފާފަކުރަން ލިބުނު ފަހިފުރުޞަތުގަ ހ� ...\nComments Off on ރަމަޟާން މަހަކީ ޞަދަޤާތް ދިނުމުގެ މައްސަރު!\nރަމަޟާން މަހަކީ ޞަދަޤާތް ދިނުމުގެ މ ...


Koscielny Gaume Team ah kulhun Huttalaifi\nފްރާންސް ގައުމީ ޓީމުގައި ގިނަ ދުވަސްތަކެއް ވަންދެން ކުޅެފައިވާ ތަޖުރިބާކާރު ކުޅުން ތެރިޔާ ލޯރެން ކޮސީލްނީ ގައުމީ ޓީމަށް ކުޅުން ހުއްޓާލިކަން އިއުލާން ކޮށްފިއެވެ.\nއާސެނަލްއަށް ކުޅެމުން އަންނަ ފްރާންސްގެ ޑިފެންޑަރު ލޯރެން ކޮސީލްނީ ފްރާންސްގެ ގައުމީ ޓީމަށް ކުޅުން ހުއްޓާލިކަން އިއުލާން ކޮށްފައިވާއިރު އޭނާ ބުނީ މިއަހަރު ރަޝިޔާގައި ބޭއްވުނު ފީފާ ވޯލްޑް ކަޕްގައި ނުކުޅެވުމުން ވަރަށް ބޮޑަށް ދެރަވެފައިވާ ކަމަށެވެ.\nއުމުރުން 33އަހަރުގައި ގައުމީ ޓީމަށް ކުޅުން ހުއްޓާލިކަން އިއުލާން ކުރަމުން އޭނާ ބުނީ ފްރާންސް ވޯލްޑްކަޕް ކާމިޔާބު ކުރުމުން އޭނާއަށް ލިބުނު ނަފްސާނީ ގެއްލުން މާ ބޮޑު ކަމަށާއި އޭނާ ނެތި ޓީމް ތަށި އުފުލާލުމުން ދެރަވި ނަމަވެސް އެންމެ ބޮޑު މައްސަލަކީ ވޯލްޑް ކަޕް ކާމިޔާބު ކުރުމަށް ފަހު ކޯޗު ޑިޑިއެ ޑިޝޯމްޕްސް އޭނާއަަށްލިބިފައިވާ އަނިޔާ އާއި ބެހޭ ގޮތުން އެއްވެސް ވަރަކަށް އަޅާލާފައި ނުވާތީއެވެ.\nކޮސީލްނީ ބުނީ އޭނާއަށް އުމުރުން 33 އަހަރު ވެފައިވާއިރު ގައުމީ ޓީމް އާއި އެކު ދެ ޔޫރޯ އަދި އެއް ވޯލްޑް ކަޕް ކުޅެވިފައިވާ ކަމަށާއި އޭނާ ގަބޫލު ކުރާ ގޮތުގައި އޭނާއަށް ގައުމީ ޓީމަށް ގިނަ ކަންތަކެއް ކޮށްދެވިއްޖެކަމަށެވެ. އެހެން ކަމުން މިވަގުތަކީ ފްރާންސް ޓީމުގައި ތިބި އިތުބާރު ޒުވާން ކުޅުންތެރިންނަށް ފުރުސަތު ދީފައި ކުރިން ވެސް ބުނި ގޮތަށް ވޯލްޑްކަޕަށް ފަހު ގައުމީ ޓީމަށް ކުޅުން މި ހިސާބުން ހުއްޓާލީކަމަށެވެ.\nގައުމީ ޓީމަށް ކުޅުން ހުއްޓާލި ނަމަވެސް ކޮސްލީނީ ވަނީ ކޯޗު ޑިޝޯމްޕްސްއަށް ވަރަށް ބޮޑަށް ފާޑު ކިޔާފައެވެ. ކޮޝިއެލްނީ ބުނީ ރަނގަޅު ފޯމުގައި ހުންނައިރު ރައްޓެހިން އަދި ކޯޗުގެ ވެސް ތައުރީފުގެ ބަސް ގިނަކަމަށާއި ނަމަވެސް އަނިޔާގައި މާގިނަ ދުވަސްވެ ފައިވާތީ ބައެއް މީހުން އޭނާގެ މަތިން ހަނދާން ވެސް ނެތުނު ކަމަށެވެ.\nފްރާންސްގެ ގައުމީ ޓީމަށް 2011 ވަނަ އަހަރު ކުޅެންފެށި ކޮސީލްނީ ވަނީ ގައުމީ ޓީމަށް 51 މެޗު ކުޅެދީފައެވެ. އޭގެ ފަހުން އޭނާ ވަނީ ގައުމީ ޓީމަށް 51 މެޗު ކުޅެދީފައެވެ


ދަރިންގެ ނިޢުމަތަށްވެސް ކާފަރުވަނީއެވެ. – Ilm\nދަރިންގެ ނިޢުމަތަށްވެސް ކާފަރުވަނީއެވެ.\nމިއަދު އަޅުގަނޑުމެންނަށް ފެނިގެން މިދަނީ ﷲ ދެއްވާ ނިޢުމަތްތަކަށް މީހުން ކާފަރުވާ މިންވަރެވެ. އެކަމުގައި ޙައްދު ފަހަނަޅާފައިވާ މިންވަރެވެ. ޙަޤީޤަތުގައިވެސް ނިޢުމަތުގެ އަގު ވަޒަންކުރެވޭނީ އެ ނިޢުމަތެއް ގެއްލި ދިޔުމުންނެވެ.\nﷲ ދެއްވާފައިވާ ނިޢުމަތްތަކަށް އަޅުގަނޑުމެން ޝުކުރު ކުރުން ޙައްޤު ގޮތުގައި، ޝުކުރު ކުރާނަމަ އެނިޢުމަތްތައް އިތުރު ކޮށްދެއްވުމަށް އެއިލާހު ވަނީ ވަޢުދުވެ ވޮޑިގެންފައެވެ. އަދި ހަމަ އެގޮތަށް އެއިލާހުގެ ނިޢުމަތްތަކަށް ޝުކުރުވެރިނުވެ ކުފުރުވެރިވާނަމަ، އެއިލާހުގެ ކޯފާއަކީ ގަދަފަދަ އެއްޗެއްކަންވެސް ކީރިތި ޤުރްއާނުގައި ބަޔާން ކުރެއްވިއެވެ.\nކޮންމެއަކަސް ނިޢުމަތުގެ ޙަޤީޤީ އަގު ވަޒަންކުރެވޭނީ އެ ނިޢުމަތް ގެއްލުމުންނެވެ. ލޮލުގެ ނިޢުމަތުގެ ވާހަކަ އަޅުގަނޑުމެން ދައްކަމެވެ. ނަމަވެސް އެއިގެ ޙަޤީޤީ އަގު ވަޒަނެއް ނުކުރެވެއެވެ. ސަބަބަކީ އަޅުގަނޑުމެންގެ ލޮލުގެ ފެނުން ﷲ ސަލާމަތުން ލަހައްޓަވާފައިވާތީއެވެ. (ﷲ ތިބާއާއި އަޅުގަނޑުގެ ލޮލުގެ ފެނުމުގެ ބާރު ރައްކާކުރައްވާށިއެވެ!)\nލޮލުގެ ފެނުމުގެ ނިޢުމަތުގެ ޙަޤީޤީ އަގު ވަޒަންކުރެވޭނީ އައްނަބީލާ އާމިނަތު ޙުސައިންގެ “ލޯފަންކުއްޖެއްގެ ހިތުގެ ސާބިތުކަން” މި ޅެމުގައިވާ ލޯފަންކުއްޖާފަދަ މީހުންނަށެވެ.\nތިޔަބުނާ ރޫޙީ އުފާތައް ސިފަ މަށަށް ކޮށްދޭނުހޭ\nނިޔަނެތިވި މަންމާ ނިކަން އަދު ސިފަމަށަށް ކޮށްދޭނުހޭ\nމިފަދަ މީހުންނަށް ޙަޤީޤަތުގައިވެސް ލޮލުގެ އަގު ވަޒަން ކުރެވޭނެއެވެ.\nހަމަ އެގޮތަށް ދަރިންނަކީވެސް ﷲ ދެއްވާފައިވާ ބޮޑުވެގެންވާ ނިޢުމަތެކެވެ. ވިސްނަވާލައްވާށެވެ! ދަރިން ނުދެއްވާ ކިތައް މީހުން ދުނިޔެމަތީގައި އެބަތިބި ހެއްޔެވެ؟\nއެބައިމީހުންގެ މުޅި ޙަޔާތް، ދަރިއަކު ލިބުމުގެ އުއްމީދުގައި ވީރާނާކުރަމުންދަނީ ކިތައް ދެމަފިރިން ހެއްޔެވެ؟ ބޮޑެތި ލޯނުތައް ނަގައިގެން ދަރިއަކު ލިބޭތޯ ބޭސްފަރުވާ ކުރަމުންދަނީ ކިތައް ދެމަފިރިންތޯއެވެ؟ މުޅި ޒުވާން ޢުމުރު އެބައިމީހުން ހޭދަކޮށް މުސްކުޅި ކަމާއި ހަމައަށް އައިއިރުވެސް ދަރިއެއް ލިބި އެދަރީގެ ދުލުން މަންމާއޭ ގޮވާ އަޑު އިވުމުން މަޙުރޫމް ވެފައިވަނީ ކިތައް އަންހެނުންތޯއެވެ؟ އެބައިމީހުންގެ އުނގުގައި ލޯބިން ވަޑުވާލައިގެން ގެންގުޅޭނެ ދަރިއެއްގެ ހުވަފެނުގައި މުޅި ޢުމުރު ދުއްވާލަނީ ކިތައް ފިރިންތޯއެވެ؟\nނަމަވެސް… ﷲ ގެ ބެއްސެވުމެވެ. އެއިލާހުގެ ބެއްސެވުމާމެދު އެއްވެސް ޝަކުވާއެއް ނެތެވެ. އެއިލާހު ދެއްވަނީ އެއީ އެއިލާހުގެ އޯގާވަންތަކަމުންނެވެ. އެއިލާހު ނުދެއްވާ މީހުންނަށް ނުދެއްވަނީ އެއީވެސް އެއިލާހުގެ އޯގާވަންތަކަމުންނެވެ. ޙިކްމަތްވަންތަ ކަމުންނެވެ. ސަބަބަކީ އޭނާއަށް ދަރިއަކު ލިބުމުން ލިބިދާނެ އެއަށްވުރެ ބޮޑު ގެއްލުމަކުން އޭނާ ސަލާމަތްކުރެއްވުން ކަމުގައިވެސް ވެދާނެއެވެ. ދުނިޔޭގެ ކަންކަމުގައި ﷲގެ ޙިކުމަތް އަޅުގަނޑުމެންނަކަށް ނޭނގޭނެއެވެ. މިއީ ﷲ އަށް އަޅުވެތިވާ ކިޔަމަންތެރި އަޅުންގެ ވިސްނުމެވެ. މިއީ ދީނެއް މިއްލަތެއް ގޮތެއް ފޮތެއް ނެތް ޢަލްމާނީންގެ ފިކުރެއް ނޫނެވެ.\nދަރިން ނުދެއްވާ މީހެއްގެ އަރިހުން ދަރިންނަކީ ކިހާ މުހިއްމު ކިހާބޮޑު ނިޢުމަތެއްތޯ ސުވާލު ކޮށްލާށެވެ! ފަހަރުގައި އޭނާ ތިބާއަށް އެއީ ކިހާވަރެއްގެ ކަމެއްކަން ބަޔާންކޮށްދީފާނެއެވެ.\nދަރިންނަކީ ލޮލުގެ ފިނި ކަމެވެ. ހިތުގެ އަރާމެވެ. މަންމާއޭ ބައްޕާއޭ ދަރިފުޅު ގޮވާލުމުން، އެލިބިގެންދާ އުފާ އެނގޭނީ ހަމަ އެއަޑު އިވިފައިވާ މަންމައަކަށެވެ. ނުވަތަ ބައްޕައަކަށެވެ.\nއެދަރި ހެޔޮގޮތުގައި ތަރުބިއްޔަތު ކުރުމަކީ އެދަރީގެ މައިންބަފައިން މަރުވުމަށްފަހު ކަށްވަޅުގައިވާއިރުވެސް އޭނާގެ ޢަމަލުގެ ފަތަށް ހެޔޮކަންތައް އިތުރުވެގެންދާނެ ކަމެކެވެ. މި ދުނިޔެ މައްޗަށް ދޫކޮށްފައިދާ ޞާލިޙު ދަރިން ކުރާ ދުޢާއަކީ މީހާ މަރުވުމަށްފަހު އޭނާއަށް ކަށްވަޅުގައި އެއިން މަންފާކުރާނެ ތިންކަމުގެ ތެރޭގައި ހިމެނޭ ކަމެކެވެ.\nހިތާމައިގެ ކޮޅެއް ނެތެވެ. މިއަދު އަޅުގަނޑުމެންނަށް މިފެންނަނީ އަމިއްލައަށް ވިހޭދަރި އަމިއްލަ އަތުން މަރާ މައިންބަފައިންނެވެ. އަމިއްލަ ދަރި ބަލަން ބުރައަކަށްވެ އެދަރި ޖެންޑާ އާއި ޙަވާލުކުރުމަށްފަހު ދެއަތް އުރާލައިގެން އަމިއްލަ އުފަލާއިގެން އުޅޭ މައިންބަފައިންނެވެ. މިއީ މައިންބަފައިންތޯއެވެ؟ ނުވަތަ ހިތެއްނެތް ލޯތްބެއް ނެތް ކުލުނެއް ނެތް ރަޙުމެއް ނެތް ……….ތަކެއް ހެއްޔެވެ؟\nމިފަދަ މީހުން އެންމެ ފަހަރަކުވެސް ވިސްނާލާނެ ނަމައެވެ. އެ ނިކަމެތި މައުސޫމް ދަރި އޭނާގެ މަންމައާއި ބައްޕަގެ ލޯބިން މަޙުރޫމު ކުރުމުގެ ސަބަބުން، ﷲ ގެ ކޯފާ ތިމާމެންނަށް ޙައްޤުވެ، ތިމާމެންގެ ދަރިމައިވުމުގެ ނިޒާމް ހަލާކުކުރައްވައި ނެތި ކުރެއްވުމަކީ އެއިލާހަށް ބޮޑުކަމެއް ކަމުގައި ނުވެއެވެ.\nމިއީ މިއަދު އަޅުގަނޑުމެން ވިސްނާލަން ވެއްޖެ ކަމެކެވެ. ޤައުމުގެ އިޖްތިމާޢީ ބަލީގެ ލިސްޓަށް އިތުރު ކޮށް، ކަޅުކުލައިން ފަވާލަން ޖެހޭ އިތުރު ބައްޔެކެވެ.\nﷲ ސުބްޙާނަހޫ ވަތަޢާލާ އަޅުގަނޑުމެންގެ މުޖްތަމަޢުގައިވާ މިފަދަ ހުރިހާ ބަލިތަކުން މުޖްތަމަޢު ސަލާމަތްކުރައްވާށި! އަދި އިސްލާމީ މުސްލިމް ޤައުމެއްގެ ގޮތުގައި ރާއްޖެ ލަހައްޓަވާށިއެވެ. އާމީން.


Ameen mahsala Raees Solih ninmavaanee rangalhah: Rozaina | Jazeera\tއަމީން މައްސަލަ ރައީސް ނިންމަވާނީ ރަނގަޅަށް: ރޮޒައިނާ - Jazeera\nއަމީން މައްސަލަ ރައީސް ނިންމަވާނީ ރަނގަޅަށް: ރޮޒައިނާ\nހެލްތު މިނިސްޓަރު އަބްދުﷲ އަމީންގެ މައްސަލާގައި ރައީސް އިބްރާހިމް މުހައްމަދު ސޯލިހު ނިންމަވާނީ ރަނގަޅު ނިންމެވުމެއް ކަމަށް މީދޫ ދާއިރާގެ މެންބަރު ރޮޒައިނާ އާދަމް ވިދާޅުވެއްޖެއެވެ.\nމިނިސްޓަރު އަމީންގެ މައްސަލާގައި އެމްޑީޕީގެ ތެރޭގައި ވަނީ ހިޔާލު ތަފާތުވެފައެވެ. މިއަދު ހަވީރު އެމްޑީޕީ ޕީޖީ ގްރޫޕްގެ ބައްދަލުވުމެއް އަމީންގެ މައްސަލާގައި ބޭއްވިއެވެ. އެ ބައްދަލުވުމުގައި ދެ ވޯޓެއް އެހިއެވެ.\nފުރަތަމަ ވޯޓަށް އެހީ އަމީންގެ މައްސަލާގައި ރައީސް ސޯލިހުގެ އިރުޝާދާއެކު ކުރިއަށް ދާނެ ގޮތެއް ނިންމުމަށެވެ. އެކަމަށް ތާއިދުކޮށް ވޯޓު ދިނީ 24 މެންބަރުން ކަމުން އެކަމެއް ފާހެއް ނުވިއެވެ. ދެން ވޯޓަށް އެހީ އަމީންގެ އިތުބާރު ނެތް ކަމުގެ މައްސަލަ މަޖިލީހަށް ހުށަހަޅާށެވެ.\nމިއަދު ހަވީރު އެމްޑީޕީ ޕީޖީ ބައްދަލުވުމުގައި އަމީންގެ އިތުބާރު އޮތް ކަމަށް 31 މެންބަރުން ވޯޓު ދެއްވިއެވެ. އެ ބައްދަލުވުމުގައި 58 މެންބަރުން ބައިވެރިވެވަޑައިގެންނެވިއިރު އިތުބާރު އަމީނަށް ގެއްލިފައިވާ ކަމަށް ވޯޓު ދެއްވީ 27 މެންބަރުންނެވެ.\nމިކަން ހޫނުވެފައިވަނިކޮށް ރޮޒައިނާ ކުރެއްވި ޓްވީޓެއްގައި ވިދާޅުވީ އަމީންގެ މައްސަލާގައި ރައީސް ސޯލިހު ނިންމަވާނީ ރަނގަޅަށް ކަމަށް ފުރިހަމަ އިތުބާރު އެބަ އޮތް ކަމަށެވެ. އޭނާ މިއަދު ވޯޓު ދެއްވީ ރައީސް ސޯލިހު މި މައްސަލާގައި ކުރިއަށް ދާން ވިސްނަވާފައި އޮތް ގޮތް އޮޅުންފިއްލެވުމަށް ކަމަށެވެ. ރައީސް ސޯލިހަކީ އެމްޑީޕީގެ އެންމެ އިސް ލީޑަރުކަން ރޮޒައިނާ ފާހަގަ ކުރެއްވިއެވެ.\nއެމްޑީޕީ ޕީޖީ ގުރޫޕްގެ ތާއިދު ނެތް ނަމަވެސް އަމީންގެ އިތުބާރު ނެތް ކަމުގެ މައްސަލަ 24 މެންބަރަކު ސޮއި ކުރައްވައި މިހާރު ވަނީ ރައްޔިތުންގެ މަޖިލީހަށް ހުށަހަޅާފައެވެ.


October 01, 2020 8\nދިރާގު: ޑިޖިޓަލް ތަޖުރިބާ ފަހިކޮށްދިން ކުންފުނި\nމުއާޞަލާތީ ޚިދުމަތަކީ ޤައުމުތަކުގެ ތަރައްޤީގެ އެންމެ މުހިންމު އެއް ތަނބެވެ. މިއީ މިހާރު އަޅުގަނޑުމެންގެ ދިރިއުޅުމުގެ އެންމެ މުހިންމު އެއް އަސާސްކަމަށް ހަމަ ޔަޤީނުންވެސް ވެފައިވާ ޚިދުމަތެކެވެ. މިޒަމާނުގައި މި ޚިދުމަތާ ނުލައި އިޤުތިޞާދީ އަދި އިޖުތިމާޢީ ކުރިއެރުން ހޯދުމަކީ މުސްތަހީލު ކަމަކަށްވަނީ ވެފައިއެވެ.\nޑިޒްނީ: ކުޑައިރުން ފެށިގެން ދިވެހިންނާ ގުޅިފައި!\nއަހަރެމެން ކުޑައިރު، އެންމެ އުފާވާ ގަޑިއަކީ ކާޓޫނު ބަލާ ގަޑި އެވެ. އަދި އެ މީހަކު އެންމެ ޝައުގުވެރިވާ ކާޓޫން ނުވަތަ ފިލްމެއް އަންނަ ގަޑިއަށް ގޭގެ ހުރިހާ ކޮއްކޮމެން، ދައްތަމެން އަދި ބޭބެމެންނާ އެކު ޓީވީ ބަލަން އެ ގަޑިއަކަށް އިންތިޒާރު ކުރެ އެވެ.\nOctober 01, 2019 25\nދިރާގު: 31 އަހަރު، ތަރައްގީގެ މުހިންމު ބައިވެރިއެއް\nމުއާސަލާތީ ހިދުމަތަކީ ތަރައްގީގެ އެންމެ މުހިންމު އެއް ތަނބެވެ. މި ޒަމާނުގައި މި ހިދުމަތާ ނުލައި އިގްތިސާދީ އަދި އިޖުތިމާއީ ކުރިއެރުން ހޯދުމަކީ ނާދިރު ކަމެކެވެ. ރާއްޖެއަކީ ކުދި ޖަޒީރާ ރަށްތަކެއްގެ މައްޗަށް އެކުލެވިފައިވާ އަދި ދުނިޔޭގެ ނިސްބަތުން މަދު މީސްކޮޅެއް ދިރިއުޅޭ ގައުމެކެވެ. އެހެންވެ، މުއާސަލާތީ ހިދުމަތް...\nދިރާގު ރޯޑް ރޭސް، އިޖްތިމާއީ ރޮނގުން ވިދާލައިފި\nއިޖުތިމާއީ ހަރަކާތްތަކަށް ބިނާކޮށް، އެސޯސިއޭޝަން އޮފް އިންޓަނޭޝަނަލް މެރެތޮންސް އެންޑް ޑިސްޓެންސް (އެއިމްސް) އިން ދޭ ބައިނަލްއަގުވާމީ ސޯޝަލް އެވޯޑްގެ މިދިއަ އަހަރުގެ ގަދަ ތިނެއްގައި ދިރާގު މޯލްޑިވްސް ރޯޑް ރޭސް ހިމެނިއްޖެ އެވެ.\nJune 08, 2017 22\nކަނޑުތަކަށް އެޅޭ ޕްލާސްޓިކް ނައްތާލުން\nދުނިޔޭގެ ކަނޑުތަކާ ބެހޭ ދުވަހުގެ މުނާސަބަތުގައި ދިރާގުގެ މެނޭޖްމަންޓާއި ހުރިހާ މުވައްޒަފުން އަދި އަޅުގަނޑުގެ އަމިއްލަ ނަމުގައި މިނިސްޓަ އޮފް އެންވަޔަރަންމަންޓަށާއި އެ ދާއިރާގައި މަސައްކަތްކުރާ ހުރިހާ ފަރާތްކަށް ތަހުނިޔާ އަރިސްކުރަމެވެ. ދިރާގުގެ އިޖްތިމާއީ ޒިންމާގެ ދަށުން ކަނޑުތައް ހިމާޔަތްކުރުމާ ގުޅޭ ގޮތުން ހޭލުންތެރިކަން...


Preschool dharivarunnah kiyavaidheyn fashaifi\nފޮޓޯ: އެޑިއުކޭޝަން މިނިސްޓްރީ\nޕްރީސްކޫލު ކުދިންނަށް ކިޔަވައިދޭން ފަށައިފި\n15 ނޮވެންބަރ 2020 - 11:30:57\nމާލޭ ސަރަހައްދުގެ ސްކޫލުތައް ފިޔަވައި، ރާއްޖޭގެ އެހެން ސަރަހައްދުތަކުގައި ޕްރީސްކޫލު ދަރިވަރުންނަށް ކިޔަވައިދޭން ފަށައިފި އެވެ.\nމާޗް 12 ގެ ރާއްޖޭ ސްކޫލުތައް ބަންދު ކުރުމަށް ފަހު ޖުލައި 1 ގައި މާލެ ނޫން ރަށްރަށުގައި ގްރޭޑް 1 އިން މަތީގެ ކުދިންނަށް ކިޔަވައިދޭން ފެށި އެވެ.\nފައުންޑޭޝަން އަދި ޕްރީސްކޫލް ކުދިންނަށް ކިޔަވައިދޭން ފަށަން ނިންމި ނަމަވެސް، މާލެ ސަރަހައްދުގައި އެ އުމުރުގެ ކުދިންނަށް އަދިވެސް ސްކޫލަށް ގެންދިޔުމުގެ ހުއްދައެއް ނެތެވެ.\nކޮވިޑް-19 އިން ރައްކާތެރިވުމަށް މިދިޔަ މާޗު މަހުގެ 12 ގައި ސްކޫލުތައް ބަންދުކުރި ގޮތަށް ފްރީސްކޫލު ދަރިވަރުންގެ ކިޔެވުން ވެސް އޮންލައިންކޮށް ކުރިއަށް ގެންދިޔަ ނަމަވެސް އެޑިއުކޭޝަން މިނިސްޓަރު ޑރ. އައިޝަތު އަލީ ވަނީ މިއަދު އެ ދަރިވަރުނަށް ސްކޫލުގައި ކިޔަވައިދޭން ފަށާފައިވާ ކަމަށް ވިދާޅުވެފަ އެވެ. އަދި ވަރަށް އަވަހަށް ހުރިހާ ގްރޭޑްތަކުގެ ދަރިވަރުންނަށް ސްކޫލުގައި ކިޔަވައިދޭން ފެށޭނެ ކަމަށް ވިދާޅުވި އެވެ.\nމާލެ ސަރަހައްދުގައި ގްރޭޑް7އިން މަތީގެ ދަރިވަރުން މިހާރު ކިޔަވަން ދަނީ ސްކޫލަށެވެ. މިހާރު ކުރިއަށްދާ މި އަހަރުގެ ފުރަތަމަ ޓާމް ނިމޭނީ ޑިސެމްބަރު3ގައި ކަމަށް އެކެޑެމިކް ކަލަންޑަރުގައި ވެއެވެ. އެހެންކަމުން އަންނަ އަހަރު ދެވަނަ ޓާމް ކުރިއަށް ގެންގޮސް، އާ ދިރާސީ އަހަރު ފެށޭނީ އޮގަސްޓް 10 ގައި ކަމަށް ކަލަންޑަރުގައި ވެއެވެ.\nސްކޫލުތަކުގައި ކިޔަވައިދެމުން އަންނައިރު އެކުދިންގެ ރައްކާތެރިކަން ކަށަވަރުކުރުމުގެ ގޮތުން އެޗްޕީއޭ އާއި އެޑިއުކޭޝަން މިނިސްޓްރީ ގުޅިގެން ދަނީ މަސައްކަތްތެކެއް ވެސް ކުރަމުންނެވެ. އެގޮތުން ސްކޫލަށް ދަރިވަރުން ވަނުމުގެ ކުރިން ކޮންމެ ދުވަހަކު ވެސް ހުން ހުރިތޯ ބެލުމަށް ފަހު، އަދި ސެނިޓައިޒާ ވެސް ދެ އެވެ.\nއަލީ ވަހީދަށްޓަކާ މުޅި ޝަރުއީ ނިޒާމް\nމާލެއިން ޕޮޒިޓިވްވީ 35 މީހުން\n“ގޭގައި ހުންނަވައިގެން ސިޔާސީ މަސައްކަތެއް ނުކުރައްވާ”\nކޯކާކޯލާ ފުޅިއަކުން އިންސާނެއްގެ ދަތެއް


Raees Yameen Ithuru Dhaureh Beynun Vanee Minivan Inthihaabakun - Minister Shainee - Vaguthu\nރައީސް ޔާމީން އިތުރު ދައުރެއް ބޭނުންވަނީ މިނިވަން އިންތިޚާބަކުން – މިނިސްޓަރ ޝައިނީ\nމިރޭގެ ޖަލްސާގައި މިނިސްޓަރ ޝައިނީ ވާހަކަަފުޅު ދައްކަވަނީ – ވަގުތު އިމޭޖްސް: އަޝްހާދް އަބްދުﷲ (ޖެރީ)\nސަރުކާރުން ބެނުންވަނީ ރިޔާސީ އިންތިހާބެއްގެ ތެރެއިން ކުރިއަށްއޮތް ފަސް އަހަރަށް ރައީސް ޔާމީން ހޮއްވެވުމަށް ކަމަށް ސިޔާސީ ޕާޓީތަކާ ބެހޭ މަޝްވަރާ މަޖިލީހުގެ ޗެއާމަން އަދި ފިޝަރީސް މިނިސްޓަރ ޑރ.މުހައްމަދު ޝައިނީ ވިދާޅުވެއްޖެއެވެ.\nޕީއެސްއެމްއިން ގެނެސްދިން "އެންމެ ފުރަތަމަ ގައުމު" ޕްރޮގްރާމްގައި ވާހަކަފުޅު ދައްކަވަމުން މިނިސްޓަރު ޝައިނީ ވިދާޅުވީ ސަރުކާރުން އިންތިހާބެއް ބޭނުންވިޔަސް ހަގީގަތަކީ އިދިކޮޅުގެ ވިސްނުމުގައި މިނިވަން އިންތިހާބެއް ބާއްވައިގެން ވެރިއަކު ހޮވުމުގެ އެއްވެސް ވިސްނުމެއް ނެތް ކަމަށެވެ. އަދި ވިދާޅުވީ ސަރުުކާރުން ބޭނުންވަނީ އިންތިހާބެއްގެ ތެރެއިން ކުރިއަށްއޮތް ފަސް އަހަރަށް ރައީސް ޔާމީން ވެރިކަމަށް އައުން ކަމަށާއި، އެ މަގު ރައްޔިތުން ތަނަވަސް ކޮށްދޭނެ ކަމާމެދު ޝައްކެއްނެތް ކަމަށެވެ.\nރިޔާސީ އިންތިހާބުގެ މިނިވަން ކަމާމެދު އިދިކޮޅު ފަރާތްތަކުން ސުވާލު އުފައްދާ މައްސަލާގައި ޝައިނީ ވިދާޅުވީ މިއަހަރު ރާއްޖޭގައި ބާއްވާ އިންތިހާބަކީ މިނިވަން އިންތިހާބަކަށް ވެގެންދާނެ ކަމަށެވެ. މީގެ އިތުރުން މިނިސްޓަރު ޝައިނީ ވަނީ އިިދިކޮޅު ފަރާތްތަކުން މަޝްވަރާއަށް ހުށައަޅާފައިވާ ޝަރުތުތަކަށް ފާޑު ވިދާޅުވެފައެވެ. ޝައިނީ ވިދާޅުވީ، އިދިކޮޅު ފަރާތްތަކާއެކު މަޝްވަރާއަށް ދިއުމަށް ބޭނުން ނުވަނީ އެމްޑީޕީން އެ ޕާޓީގެ ވަކިވަކި މެމްބަރުންގެ މަސްލަހަތު އޮންނަ ވިޔަފާރިތަކާ ގުޅޭ ޝަރުތުތައްވެސް ހުށައަޅާފައި އޮތުމުންކަމަށެވެ.\n"މަޝްވަރާއަށް ހުޅުވާލުމުން މި ހުށަހަޅަނީ ބައިވަރު ޝަރުތުތަކެއް. އޭގެ ތެރޭގައި އެމްޑީޕީން އެބައޮތް މީގެ ކުރިން އެ ޕާޓީގެ ވަކިވަކި މެމްބަރުންގެ މަސްލަހަތު އޮންނަ ވިޔަފާރިތަކާ ގުޅޭ ޝަރުތުތައްވެސް ހުށަހަޅާފައި،" ޝައިނީ ވިދާޅުވިއެވެ.\nޝައިނީ އިތުރަށް ވިދާޅުވީ މިހާރު އިދިކޮޅު ފަރާތްތަކާއެކު 10 ފަހަރަށް މަޝްވަރާގެ މޭޒަށް ދިއުމަށް މަސައްކަތްކޮށްފައިވާ ކަމަށެވެ.\nމާޗް 6, 2018 08:07\nޓޫރިޒަމް އިންޑަސްޓްރީ ހާސްކަމެއްގެ ތެރޭގައި ކަމަށް އެވާހަކަ ދައްކަނީ އެއީ އެމްޑީޕީ އާއި އަދި ޖޭޕީ އަށް ތާއީދު ކުރާ މީހުން. މިރާއްޖޭގައި ކުއްލި ނުރައްކަލުގެ ހާލަތު އިއުލާން ނުކޮށް އަދި ރާއްޖޭގެ އެންމެ މަތީ ކޯޓުގައި ތިބި ގައުމަށް ގައްދާރުވެފައިވާ ހަރާމްކޯރު ދެ ފަނޑިޔާރަކު ކުރި ދަ ނަހަލާލު އަމުރާއި އެއްގޮތަށް ކަންކަން ކުރި ނަމަ މިގައުމު މިހާރު އޮންނާނީ ލީބިއާ އޮތް ހާލަތުގައެވެ. އިދިކޮޅު ގައި ތިބި ކުށް ވެރިން ޖަލުން ދޫކޮށްލާ ވެރިކަމާއި ގެން އެމެން ބަގުޑި ބައްދަން ވެގެން މުޅި މާލޭގައި ހަމަ ނުޖެހުން ހިންގުމުގެ ނަތީޖާ އަކީ ރާއްޖޭގެ އިގްތިސާދު ދާއިމަށް ފުނޑިގެން ދިއުމެވެ. މަޓީން ބުންނަސް އަދި މަޓާޓޯ އިން ބުންނަސް އަދި ހައި އެންޑް ރިސޯރޓް ތަކުން ބުންނަސް އަދި ޓްރެވެލް އެޖެންސީ ތަކުން ބުނި ނަމަވެސް ކުއްލި ނުރައްކަލުގެ ހާލަތު އުވާ ނުލެވޭނެއެވެ. އެމެންނަށް ނޭގޭނެ ރާއްޖޭގެ ސިޔާސީ ދާއިރާ ޕްރެޑިކްޓް ކރުަން އެމެންގެ އަމިއްލަ އެދުން ކުރިމަތީގައި. ކުއްލި ނުރައްކަލުގެ ހާލަތު ދަންމާލާ މިއަހަރުގެ ނިޔަލަށް.\nމިނިވަން އިންސާފުވެރި އިންތިޚާބެއް ބޭނުމީ، ބޭރުގެ ފަރާތްތަކުން އަތް ނުބާނާ، ބަސް ނުކިޔާ ، ނުބެހި ތިބޭ އިންތިޚާބަކަށް. ބޭރުގެ ފަރާތްތަކުން ބެހޭ އިންތިޚާބެއް، ގޮތްކިޔާ އިންތިޚާބެއް ނުވާނެ މިނިވަން އިންސާފުވެރި އިންތިޚާބަކަށް.\nތެދު ވާހަކަފުޅެއް... ހުރިހާ ވާދަވެރިން ޖަލަށްލާފަ ފުރިހަމަ މިނިވަންކަމާއެކު އިންތިޚާބަކާނުލާވެސް ހޮވޭނެއެއްނު؟\nމާޗް 6, 2018 08:14\nކޮންތާކު އުޅެފަތިއައީ ހާދަމިސްވިއޭ ލޯބިމަތިން\nމިނިވަން އިންތިހާބޭ... އެހެންވީއައި އަޅުގަނޑަށް ފެންނަނީ އިލެކްޝަން ކޮމިޝަނަށް މެޑަމް ފާތުން އައްޔަންކުރަން... އޭރުން %200 ފްރީ އެންޑް ފެއަރ ވާނެ... ލަދު ކޮބާ...\nދެން އެއީ ވަރަށް މާތް ކަމެއްތަ؟ ބުނާ އިރު ހީވަނީ އަސްލު ކުރަން ނުޖެހޭ ކަމެއް އޭނަ ހެޔޮ ފުޅު ކަމުން ކުރަނީ ހެން.\nކަނޑައެޅިފައިވާ މުއްދަތުގައި ރިޔާސީ އިންތިޚާބު ބޭއްވި އޭގެ ނަތީޖާ ފެންނާނެ\nމާޗް 6, 2018 09:29\nމިނިވަން އިންތިޚާބު! ކަލޭމެން! ފެނުގައި އަލިފާން ރޯކުރުން.\nރާއްޖޭގެ ޓޫރިޒަމް އިންޑަސްޓްރީ އަށް ތިޔާ ބުނާ ބޮޑު އަސަރެއް ނުކުރޭ ނެގެޓިވް ކޮށް ރާއްޖޭގައި ކުއްލި ނުރައްކަލުގެ ހާލަތު އިއުލާން ކުރުމުން. މާލޭގެ ގެސްޓް ހައުސް ތަކުގެ އޮކިއުޕެންސީ ދަށަށް ހިނގައިދާނެ ފަހަރުގައި އެކަމަކު އެއީ މާލެ ކަމަށްވާނަމަ އެވަރަށް އަވަހަށް ޕިކް އަޕް ކުރާނެއެވެ. ވެލާނާ އެއާރޕޯރޓް ފުރި ބާރުވެފައި ދޯ އޮތީ. މިދުވަސް ކޮޅަށް ރިސޯރޓްސް ތަކުން ރޫމް ރޭޓްސް ތައް %85 އަގު ހެޔޮ ކޮށް ވިއްކުން އެއީ މިފަދަ ސިޗުއޭޝަންސް ތަކުގައި ރޯޑް ޓު ރިކަވަރީ އަށް ލިބޭނެ ގޯލްޑެން ޗާންސް އެކޭ. އޯއް އައި ކާންޓް ބިލީވް ހައު ސްޕާރކްލިންގް ދަ ވައިޓް ސޭންޑީ ބީޗްސް އޮފް ރިސޯރޓްސް އާރ. އޯއް އިޓްސް އަ ބިއުޓިފުލް ސޭންޑް ބީޗް އައި ހޭވް ނެވަރ ސީން ފްރޮމް އެނީވެއަރ.\nމާޗް 6, 2018 10:48\nނަތީޖާ ވަރަށް ސާފް ، 12% އިދިކޮޅުން ބުޅަލެއް ނެރުނަސް އެސޮރުވެސް ހޯދާނެ 88%، ރައްޔިތުން ކުރިމަތީ ވޯޓުލައި ވޯޓުގުނާކަމުގަ ވިއްޔާ ބަލާނެ ކަމެއްވެސް ނެތް ، ކިތަންމެ ވަރަކަށް ވަގުހަދައިގެންވެސް ހިޔެއްނުވޭ އިތުރަށް 10% ވެސް ވަގުވޯޓު ފޮށިތަކަށް އެޅިދާނެހެނެއް ،\nމި ޤައުމުގައި މިނިވަން އިންތިޚާބެއް ބޭއްވޭނޭ ކަމާއި މެދު ޝައްކު. އަދި މިވިހާތަނަށް މިނިވަން އިންތިޚާބެއް ބޭއްވިފައިވާ ކަމަކަށްވެސް ޤަބޫލެއް ނުކުރަން.\nޔާމީނު ބެނުންވަނީ އޭނާ އެކަނި ވާދަކުރާ އިންތިހާބެއް..ނޫނީ އިދިކޮޅުން ވެސް ކެނޑިޑޭޓަކަށް ނެރެންވީ އޭނާ ބުނާ މީހެއް ރީކޯމެން އަލްހާނުމެންކަހަލަ...\nމާޗް 6, 2018 12:53\nމާޗް 6, 2018 14:12\nމިއަދު ޔާމީންގެ މީހާ އިލެކްޝަން ކޮމިޝަނަށް އައްޔަންކޮފައި މިނިވަން އިންތިޚާބެ ބާވާނެޔޭ ބުނީމަ ކާކު ޤަބޫލްކުރާނީ....! ޔާޤުންޑާއަށް ތާއިދު ނުކުރާމިހަކު އެލަނީ ޖަލަށް...


މިއަހަރު އިތުރު ދަނޑުބިމަށް އެދުމުގެ ފުރުޞަތު ހުޅުވާލުން - R. Fainu Council\nމިއަހަރު އިތުރު ދަނޑުބިމަށް އެދުމުގެ ފުރުޞަތު ހުޅުވާލުން\nދަނޑުބިން ދޫކުރުމަށް ޢަމަލުކުރެމުންދާ އުޞޫލުގެ ދަށުން މިހާތަނަށް ދޫކުރުމަށް ހަމަޖެހިފައިވާ 64 ދަނޑުގެ އިތުރަށް ދަނޑުބިން ދޫކުރުމަށް ހަމަޖެހިފައިވާތީ އެކަމަށް އެދުމުގެ ފުރުޞަތު ހުޅުވާލަމެވެ. މިބުރުގައި ދަނޑުބިމަށް އެދި ހުށަހަޅާ ފަރާތްތަކަށްވުރެ ދަނޑުބިން މަދުވާނަމަ ދަނޑުބިން ދޫކުރާނީ ދަނޑުބިން ދޫކުރުމުގެ އުޞޫލުގެ 1 ގެ ށ ގައި ބުނެފައިވާ 70 ޕޮއިންޓް ގެ ބަދަލުގައި އެންމެ މަތިން ޕޮއިންޓް ހޯދާ ފަރާތްތަކަށެވެ. އަދި މިގޮތުންވެސް ދަނޑުބިން ދޫކުރުމުގެ އުޞޫލުގެ 1 ގެ ށ ގެ ދަށުން އެއްގެއަކަށް3ދަނޑެއް ދުލެއް ނުކުރެވޭނެއެވެ. ޕޮއިންޓް އެއްވަރުވާނަމަ ދަނޑުބިން ލިބޭ ފަރާތްތައް ކަނޑައަޅާނީ ގުރުއަތު ލައިގެންނެވެ.\nވީމާ، ދަނޑުބިމަށް އެދިލައްވާ ފަރާތްތަކުން ދަނޑުބިމަށް އެދޭ ފޯމް ފުރިހަމަ ކުރެއްވުމަށްފަހު 13 ފެބްރުއަރީ 2019 ވަނަ ދުވަހުގެ 11:00 ގެ ކުރިން މިކައުންސިލަށް ހުށަހެޅުއްވުން އެދެމެވެ. މިފޯމް ކައުންސިލްގެ އިދާރާއިން ލިބިވަޑައިގަންނަވާނެއެވެ. އަދި ކައުންސިލްގެ އިދާރާގެ ވެބްސައިޓް މެދުވެރިކޮށް އޮންލައިންކޮށް ފޯމް ހުށަހެޅުމުގެ ފުރުޞަތުވެސްވަނީ ހުޅުވާލެވިފައެވެ. އޮންލައިކޮށް ފޯމް ހުށަހެޅުއްވުމަށް https://www.fainucouncil.gov.mv/p/dhandubimahedheyform.html އަށް ޒިޔާރަތް ކުރެއްވުން އެދެމެވެ. މިހެންވެ މިކަން އާންމުކޮށް އިޢުލާން ކުރީމެވެ.\nތާރީޚް ހ: 05 ޖުމާދުލްއާޚިރު 1440 ތާރީޚް މ: 10 ފެބްރުއަރީ 2019\nމިއަހަރު އިތުރު ދަނޑުބިމަށް އެދުމުގެ ފުރުޞަތު ހުޅުވާލުން Reviewed by ފައިނު ކައުންސިލް އިދާރާ on 1:14 AM Rating: 5


02:30 އެކާވީސްވަނަ ބައި | Esfiya - Dhivehi Vaahaka Site\nހިތާމަ ބިރުވެރި ލޯބި September 8, 2017\n02:30 އެކާވީސްވަނަ ބައި\nރޮއިރޮއި އިން ރަޔާހީން އިސްއުފުލާ ބަލާލީރު ފުސްވެފައިވާ ދެލޮލަށް ވިކްޔަން ދިޔަ މަންޒަރު ފެނުނެވެ. ހިތުގައި އުފެދިފައިވި ހައިޖާނުގަނޑުގެ ސަބަބުން އަމިއްލަ ނަފްސު ހަމައަކަށް އަޅުވަން ރަޔާހީން އެވަގުތު ނުކުޅެދުނެވެ. އޭނާ ބޭނުމީ ހިތްފުރޭވަރަށް ރޯލާށެވެ. ވިކްޔަންގެ ވިހަގަދަ ބަސްތައް އަދިވެސް ވަނީ އޭނާގެ ދެކަންފަތުގައި ހަރުލާފައެވެ. އެހިނދުކޮޅަށް އޭނާ ބީރުވިނަމައޭ ހިތަށް އެރިއެވެ. އެންމެފަހުން އޭނާ އިންތަނުން ތެދުވެ ސިޑިއާއި ދިމާލަށް ދުއްވައިގަތީ ކީކޭ ހިތަށް އަރައިގެން ކަމެއް ނޭނގެއެވެ.\nއޭނާ ދުވަމުން ގޮސް ދޮރުގައި ޓަކި ޖެހިއެވެ. އެހިނދު އެތެރޭގައި ހުރި މަރިޔަން ދޮރު ހުޅުވާލުމާއެކު ރަޔާހީން މަރިޔަން ގައިގާ އޮޅުލައިގަތެވެ. މަރޔަން އަވަސް ހަރަކާތަކާއެކު ދޮރު ލޮކް ކުރުމަށްފަހު ރަޔާހީން އަތުލަފި ކޮށްގެން ގޮސް އެނދުގައި ބޭންދިއެވެ. އަފި މޫނުގައިވާ ފޮތިކޮޅު އުފުއްލާލިއެވެ. އެހިނދު މަރިޔަންގެ ދެލޮލުން ވެސް ފެނިގެން ދިޔައީ ރަޔާހީނަށްޓަކައި ހަމްދަރުދީއެވެ. މީގެ ތިންއަހަރު ކުރިން ވެސް މަރިޔަން ވަނީ ރަޔާހީނު އާއި ދާދި އެއްސިފައެއްގައި ހުރި އަންހެންކުއްޖަކަށް އެދެއަތުން ހިމާޔަތް ދީފައެވެ. އޭރާއި މިހާރު ހާލަތު ތަފާތުވި ނަމަވެސް މަރިޔަންގެ ހިތުގައި ދެކުދިންނަށްވި ލޯތްބަށް ކުޑަވެސް ބަދަލެއް އައިސްފައެއް ނުވެއެވެ.\nދުވަސްތައް ފާއިތުވަމުން ގޮސް އަނެއްކާވެސް މުޅިން އާ މަހަކާއި ކުރިމަތިލީއެވެ. ރަޔާހީން އެތައް މަސައްކަތަކުން އިރުފާންގެ ފަރާތުން އޭނާގެ ހަށިގަނޑު ސަލާމަތްކުރުމުގައި ކާމިޔާބު ހޯދަމުން ދިޔައެވެ. އިރުފާނަށް ހިލަމެއް ވެސް ނުވާނޭހެން އޭނާގެ އަތުގައި އަޅާފައިވާ ތަވީދު ކަނޑުވާލަން އެތައް މަސައްކަތެއް ކުރި ނަމަވެސް އަދި ވަނީ ކާމިޔާބުވާ ގޮތް ނުވެފައެވެ. ނަމަވެސް އޭނާ އަދި ހިތްވަރު ދެރައެއް ނުކުރެއެވެ.\nހަވީރުގެ ވަގުތެވެ. މައިސަރާމެން އެނބުރި ރާއްޖެ އައުމުން ވިކްޔަން ވަނީ އެބަޔަށް ބަދަލުވެފައެވެ. ރަޔާހީން މަސައްކަތްކުރަނީ ވިކްޔަންގެ ކުރިމައްޗަށް ނާރާވޭތޮއެވެ. ފީރޯޒާ އާއި އާސިރު ރައްޓެއްސަކާއި ބައްދަލުކުރުމަށް ހުޅުމާލެ އަށް ދިޔައިރު އެވަގުތު އެއީ އިރުފާން ވެސް ގޭގައި ނޫޅޭ ވަގުތެވެ. ރަޔާހީންގެ ފަރާތުން މާކިލް އަށް ކުރިމަތިވެފައިވާ ކަންތަކުން އޭނާގެ ހިތު ބިރު ނުފިލާތީ އެދުވަސްކޮޅު މައިސަރާ ކައިރިއަށް ބޭރަށް ފުރި ގޮތަށް އޭނާ ވެސް އެނބުރި އައީ އެމީހުން އައިއިރުގައެވެ. އެހެންކަމުން ގިނަ ދުވަސްތަކެއް ވެފައިވާތީ މިވަގުތު މާކިލް ވެސް ވީ އޭނާގެ ރައްޓެހިންނާއި އެކީގައެވެ. ގޭގައި ތިބީ މަރިޔަން އާއި ރަޔާހީން އެކަންޏެވެ. ބޭރު ޖޯލީގައި ދެމީހުން ތިބިއިރު ގޭދޮރާށި ހުރީ ތަޅުލާފައެވެ. ސަބަބަކީ މަރިޔަން މޫނު ނާޅާ އިންދާ މީހަކު ދޮރުން ވަދެދާނެތީއެވެ.\n“މިހާ ދުވަސްވީއިރު މީގޭ މީހަކަށް ޝައްކެއް ވެސް ނުވޭދޯ. އަލްހަމްދުލިއްލާހި. އެހެންވީމަ މިރޭ ހިނގާ އެންމެ ފުރަތަމަ އެކަން ކުރަން ދޯ” ރަޔާހީން މަރިޔަން ކައިރީގައި ބުނެލިއެވެ.\n“އެކޮއި ހާސްނުވޭ. ދައްތަގެ ދިރިއުޅުމާއި އެމީހުން އެތައް ދުވަހަކު ކުޅެލި. ދައްތައަށް ކިހިނެއް ނަހަދަނީ. އެމީހުން ޖަލުގެ ތޭރިތަކުގެ ތެރޭގައި ހުންނަ ދުވަސް ބަލާލާހިތުން ދައްތަ އަށް ހަމަނިދި ނުލިބޭ. މިފަހަރު ކާމިޔާބު ލިބޭނީ އަހަރެމެންގެ ކޮޅަށް” މަރިޔަން ރަޔާހީން އަތުގައި ހިފާލާމުން ިބުނެލިއެވެ.\n“ނަސީބެއްނު ދައްތަ މަރިޔަންއޭ ބުނިކަން. އަނެއްހެން ދޮގެއްހެދި ކަމަށް ވެސް ނުވޭތާ. މަރިޔަމް ރަމްލާ” ރަޔާހީން އެހެން ބުނުމުން ދެމީހުންނަށް އެއްކޮށް ހީލެވުުނެވެ.\n“އެކަމު އެކުޑަ ކޮޓަރިއަށް ވަންނަން ކިހިނެއް ހަދާނީ” ރަޔާހީން އިނދެފައި ބުނެލިއެވެ.\n“އެކަން ދައްތަގެ އަތްމައްޗަށް ދޫކޮށްލާ. ފީރޯޒާމެން އެނބުރި އަންނާނީ މިރޭ އިޝާނަމާދު ފަހުން ހެން ހީވަނީ. ދައްތަ ތަޅުދަނޑި ހައްދަން ދިން މީހާ މިހާރު އަންނާނެ. އެކަން ދައްތަ ކުރާނަން. އެކޮއި ހުރޭ ފާރައަށް. ދެން މިރޭ އެންމެން ނިދާ ހަމަހިމޭންވީމަ ދައްތަ ރިންގެއް ދިނީމަ ނުކުމޭ ބޭރަށް” ރަމްލާ ވަރަށް ރޭވުންތެރިކަމާއެކު ރާވާލިއެވެ. އެހިނދު ރަމްލާގެ އުނގުތެރޭގައި އޮތް ފޯނު ރިންގުވާން ފެށިއެވެ. ތަޅުދަނޑި އާއި ހަވާލުވާންވީ ވަގުތު ޖެހުނީކަން އެނގުނު ހިނދު ތުންފަތްމައްޗަށް ހިނިތުންވުމެއް ވެރިވިއެވެ.\nދޮރާށި ހުޅުވާލުމަށްފަހު ތަޅުދަނޑި އަށް ފައިސާދީ ރަޔާހީން ބޭރު ޖޯލީގައި ފާރައަށް ބައިންދާފައި ހަލުވި ފިޔަވަޅުތަކެއްގައި ރަމްލާ މިސްރާބުޖެހީ ފީރޯޒާގެ ކޮޓަރިއާއި ދިމާލަށެވެ. އަތުގައި އޮތް ތަޅުދަނޑި ކޮށްޕާލުމަށްފަހު ނިކަން ފަސޭހައިން ތަޅު ހުޅުވާލިއެވެ. އަދި ތަޅުލުމަށްފަހު ކޮޓަރިގެ ހުރިހާ ލައިޓްތަކެއް ޖެއްސިއެވެ. އަދި ހަމަ އެހާ ބާރަށް ކަރުން އަޑެއްނެރެލާފައި ފީރޯޒާގެ އެނދުގެ ބޯލާކޮޅުން ވަރުގަދަ ބޮޑު ގޮދަޑި ހިއްލާލިއެވެ. އަދި އެނދުގައި އޮތް ބޯ ފިލާގަނޑު ހިއްލާލުމަށްފަހު ތިރީގައި ބަހައްޓާފައި ހުރި ކުޑަ ލަކުޑި ފޮށްޓެއް ނެގިއެވެ. އޭގެތެރެއިން އާދައިގެ ކުޑަ ތަޅުދަނޑިއެއް ނެގުމަށްފަހު އެފޮށި ހުރި ތަނުގައި ބެހެއްޓިއެވެ.\nއަވަސް ފިޔަވަޅުތަކެއްގައި ގޮސް އެކުޑަ ކޮޓަރި ހުޅުވާލިއެވެ. އަނދިރިކަން ވަށާލާފައިވާ އެކުޑަ ކޮޓަރިން ދުވަން ފެށީ ގިނަ ދުވަސްވެފައިވާ އަންނައުނު ވަހާއި ބާވެފައިވާ ކަރުދާސް ވަހެވެ. ފާރުގައި އަތް ކާތަމުން ލައިޓް ޖައްސާލުމާއެކު ރަމްލާ ބޮލަށް އެނބުރުން އަރައިގެން ދިޔައެވެ. ފަރުހީން ގެންގުޅުނު ހުރިހާ ސާމާނު ހުރީ ފުންޏަކަށް ޖަހާފައެވެ. އެކި ވައްތަރުގެ ފޮތްތަކާއި ހެދުންތަކެވެ. ކުޑަ ދެކުދިންގެ އަންނައުނުތަކާއި ބޫޓްތަކެވެ. ކުޑަކުދިން ކުޅެން ގުޅޭ އެކިވަރުގެ ބުދުތަކާއި އަދި އެފަދަ އެހެނިހެން ސާމާނެވެ. އެތަކެތި ފެނުމާއެކު ރަމްލާގެ ދެލޯ ފުރިގެން އައެވެ. ފަރުހީނާއި ކުޑަ ދެކުދިން މަރާލާފައ އެއްލާލި މަންޒަރު ލޯމަތިން ފެނުނުހެންް ހީވިއެވެ. ކޮންފަދަ އަނިޔާވެރި ލާއިންސާނީ އަމަލެއް ހެއްޔެެވެ؟ މިހާތަނަށް ދިވެހިރާއްޖޭގައި ހިނގާފައިވާ އެންމެ ހިތާމަވެރި ހާދިސާއެވެ. ހިނދުކޮޅަކަށް ރަމްލާ ޖަޒްބާތުގައި ޖެހި ބޭކާރުވެގެން ދެތިން މިނިޓް ފާއިތުވެގެން ދިޔައެވެ. އެވަގުތު ރަމްލާގެ ފޯނު ރިންގުވިއެވެ. ފޯނަށް އަރާ އިން ނަމުން ލަސްނުކޮށް ކަންފަތުގައި ޖަހާލިއެވެ.\n“ވިއްސާރަގނޑެއްތަަ؟” ރަމްލާ ސުވާލުކޮށްލިއެވެ.\n“ނޫނ.ް އުޑުމަތި ވަރަށް ސާފު. އަދިވެސް އެކަކު ވެސް އަންނާކަށް ނޫޅޭ. ވަރަށް ހަމަޖެހިގެން މިކަންތައް ކޮށްލެވިދާނެ. އަޅުގަނޑު ބޭނުމީ ދޮންތަގެ ސާމާނުތައް އަމިއްލަ ލޮލުން ދެކިލަން” ރަޔާހީން އޭނާ ބޭނުންވާ ގޮތް ރަމްލާ އަށް އިއްވާލިއެވެ. އެއާއެކު ރަމްލާ އެދުނީ އެކޮޓަރިއަށް އައުމަށެވެ. ކޮޓަރި ތެރެއަށް ވަދެވުމާއެކު ރަޔާހީނަށް ވެސް ވީ ރަމްލާ އަށް ވީ ވަރެވެ. ފަރުހީން ބޭނުންކުރި ތަކެއްޗާއި ކުޑަ ދެކޮއްކޮގެ ސާމާނުތައް ފެނުމުން ރަޔާހީނަށް ގިސްލެވެން ފެށުނެވެ. އިސާހިތަކު ފަރުހީނާއެކު ހޭދަކުރެވިފައިވާ ވަގުތުތައް ޚިޔާލަށް އަންނަން ފެށިއެވެ. ރަމްލާ އާއި ރަޔާހީން ކުރި މަސައްކަތުން ފަރުހީންގެ ޑައިރީ ފެނުނެވެ. ރަޔާހީނަށް ވީ ވަރަކުން ފަރުހީންގެ ހެދުންތަކާއި ދެކޮއްކޮގެ ހެދުންތައް ފަތްޖަހާލިއެވެ. ކޮޓަރިތެރެ ބަލާލަން ކެރޭ ވަރަށް ސާފުކޮށްލިއެވެ. ފީރޯޒާ އަށް އެތަނަށް މީހަކު ވަދެފައިވާކަން އެނގުނަސް މައްސަލައެއް ނެތް ކަމަށް ނިންމާފައެވެ. އިހު ހުރި ގޮތަށް ކޮޓަރި ތަޅުލުމަށްފަހު ރަމްލާ ގެނެސް ތަލުދަނޑި އޮތް ތަނަށް ލިއެވެ. އަދި އެކޮޓަރިއަށް މީހަކު ވަދެފައިހުރިކަން ފާހަގަނުވާނޭ ހެން ކޮޓަރި ތަޅުލުމަށްފަހު ބޭރު ޖޯއްޔަށް ނިކުތެވެ. އަތުގައި އޮތް ފޮތް ކަރުދާސް ގަނޑުން ނަގާ ބަލާލިއެވެ. ފެހި ކުލައިގެ ކަރުދާހަކުން ޒީނަތްތެރިކޮށްފައިވާ ފޮތުގެ އެއްފަރާތުގައި ވަނީ އެއާއިލާގެ ފުރިހަމަ ތަސްވީރެކެވެ. ރަޔާހީންގެ ދެ އަތުން ފޮތުގެ ބޭރުގައި ކުޑަކޮށް ހޭކިފައިވާ ފުސްތައް ފޮހެލިއެވެ. އަދި ހުޅުވާ ބަލާލިއެވެ. އެއީ ފަރުހީންގެ އަތު ލިޔުމެވެ. ނަމަވެސް މިފަދަ ވަގުތެއްގައި އެ ފޮތް ކިޔުމަކީ ރަނގަޅުކަމަކަށް ނުވާނެތީ ރަޔާހީން ނިންމީ އެފޮތް ކިޔުމުގައި ދަންވަރުގެ ވަގުތުތައް ހޭދަކުރާށެވެ. އެގޮތުގައި ރަމްލާ އާއި ވާހަކަދައްކަން ތިއްބާ ގޭ ދޮރާށީގައި ޓަކި ޖަހާލި އަޑު އިވުމުން ރަމްލާ ދިޔައީ ބަދިގެ އާއި ވީ ދިމާލަށެވެ. އަދި ދަމުން ރަޔާހީން ކައިރގައި މިރެއަށް ތައްޔާރުވުމަށް ހަނދާން ކޮށްދިނެވެ.\nގަޑިން ބާރަގަޑި ތިރީސް ވުމާއެކު ރަޔާހީން އެނދުން ތެދުވިއެވެ. މަލާމާތުގެ ފާޑަކަށް އިރުފާނަށް ބަލާލީ ފަތިސް ވުމުގެ ކުރިން ދެން އިރުފާނު ހޭނާރާނެކަން އެނގުމުންނެވެ. ލައިގެން ހުރި އަތްކުރު ޓީޝާޓް މަތިން އަތްދިގު ލޭސްފޮތީގެ ޖެކެޓެއް ލުމަށްފަހު ލޯގަނޑު ކައިރިއަށް ހުއްޓި ބުޅި އިސްތަށިގަނޑު އެއްކޮށްލުމަށްފަހު ވޫލްގަނޑުން އައްސާލިއެވެ. ސައިޑްކަބަޑް މަތީގައި އޮތް ފޯނު ހިފައިގެން ރަޔާހީން ނިކުތީ ރަމްލާ ބުނި ފަދައިން އޭނާގެ ނަންބަރަށް ރިންގެއް ދިނުމުންނެވެ. ރަމްލާ އާއި ރަޔާހީން ބައްދަލުކުރީ ގޭ ސިޓިންްގްރޫމުންނެވެ.\n“ނުހޭލާނެ އަވަހަކަށް. ވަރުގަދަ ބޭހެއް ދީފައި ނިންދެވީ. އަވަހަށް ހިނގާ މަސައްކަތްކުރަން. ރަމްލާ ރަޔާހީނަށް އަންގާދިނީ ފީރޯޒާމެންގެ އެއްވެސް މީހަކު ނުހޭލާނެ ކަމަށެވެ. އެހެނީ އެމީހުންގެ ކާއެއްޗިއްސަށް ނިދާބޭސްލީ ރަމްލާގެ ދެއަތުންނެވެ. ހޭލެވުނަސް ބޭރަށް ނިކުންނާނެހެން ވެސް ހީނުވާ ވާހަކަ ރަމްލާ ރަޔާހީން ކައިރީގައި ބުނެލިއެވެ. ގޯތި ތެރެއަށް ނިކުތުމަށްފަހު ރަޔާހީން ދެކޮޅު ހޯދާ ބަލާލިއެވެ. ވިކްޔަން ބުނިފަދައިން މިރޭ ވެސް އޭނާ އެހެން ބޭރުގައި ހުއްޓާ ފެނިދާނެތީ ރަޔާހީން ޖެހިލުންވިއެވެ. އަތުގައި ފޯނަށް ބަލާލިއިރު އެކެއް ޖަހަނީއެވެ. ގޯތި ތެރޭގައި ހުރި ލައިޓް ރަމްލާ ނިއްވާލީ އެމީހުން އެތަނުގައި ކަމެއް ކުރާންތިއްބާ މީހަކަށް ފެނިދާނެތީއެވެ. ނަމަވެސް އުޑު މެދުގައި ރަސްކަން ކުރަމުންދިޔަ ހަނދުވަރުގެ އަލިކަން އެހިސާބަށް ފޯރާފައިވުމީ އެމީހުންގެ މަސައްކަތަށް ލިބުނު އެހީތެރިކަމެކެވެ. ގޭތެރެއިން ނެރުނު އުދައްޔަކުން ރަމްލާ އެގޭ މައިދޮރު ބުޑުގެ ވައަތް ފަރާތުގައި ގަސް އިންދަން ފީރޯޒާ ތައްޔާރުކޮށްފައިވާ މަޑު ފަސްގަނޑު ކޮންނަން ފެށިއެވެ. ރަޔާހީން ވެސް ވީވަރަކުން ރަމްލާ އަށް އެހީވެވޭތޯ ބަލަމުން ދިޔައެވެ. ކުއްލިއަކަށް ރަޔާހީންގެ ކަންފަތްބުޑުން ބީހާލްގެ އަޑު އިވިގެން ދިޔައެވެ. ރަމްލާ ކައިރީގައި މިއަންނަނީއޭ ބުނެ ރަޔާހީން ގޭޓުން ބޭރު ބަލާލިއެވެ. ގޭ އެއްފަރާތުގެ ޕޯސްޓުގައި ސެކިއުރިޓީ ގާރޑް ވެސް އިނީ ނިދިފައެވެ. ރަޔާހީން ގެއިން ބޭރަށް ކުޑަކޮށް ނިކުތުމަށްފަހު ގެ ހުރި ފަޅި ނޫން އަނެއް ފަޅިއަށް ގޮސް އެތާ ހުރި ރުކާއި ނިވާވެލިއެވެ. އެހިނދު ރުކުގެ އަނެއް ފަރާތުން ހެވިފައި ނިކުތް ބީހާލް ފެނި ރަޔާހީން ހިނިތުންވެލިއެވެ. އެހެންފަހަރު ފަހަރާއި ޚިލާފަށް ބީހާލް ބޭނުންކުރާ ކަޅު ފޭރާމުގެ ބަދަލުގައި ލައިގެން ހުރީ ބޯކިރުކޮޅެއް ފަދަ ހުދު ބޮޑު ޖުއްބާއެއް ކަހަލަ ހެދުމެކެވެ. ބޮލުގައި ހުދުފޮތިގަނޑެއްް އައްސާލާފައިވާއިރު އޭނާގެ ތުންފަތްމަތީގައިވީ ބަޔާންކުރަން ދަތި ހިނިތުންވުމެކެވެ. ރަޔާހީނަށް ސިހުމެއް ލިބުނަސް އޭނާ އެކަމާއި ގުޅުވައިގެން އެއްވެސް އެއްޗެއް ނުއެއް ބުނެއެވެ.\n“ބީ!! މިހުރިހާ ދުވަހަކު ކޮންތާކު އުޅުނީ…. އަނެއްކާ ބައްޕަމެން ހިފެހެއްޓީތަ؟ އެނގޭތަ؟ މަށާ ރަމްލާއްތަ އާއި ވެގެން ވަރަށް ގިނަ ކަންތައް ކޮށްފިން” ރަޔާހީނަށް ބީހާލް ފެނުމާއެކު ފުރަތަމަ ވެސް ޝަކުވާ ކޮށްލިއެވެ. ބީހާލް ލުއިލުއިކޮށް ހީލިއެވެ.\n“ނޫނޭ… ވަރަށް ބޮޑު ކަމެއް ނިންމާލީ. ބައްޕަ ވަރަށް ރަނގަޅު. ހީން އަށް ވަރަށް އުފާވެރި ޚަބަރެއްދެންތަ؟ އަހަރެމެންގެ މުޅި އާއިލާގައި އެތައް ހާސް ޖިންނިން ތިބޭ. އެހުރިހާ އެންމެން އިސްލާމްދީން ޤަބޫލުކޮށްފި. އަހަރެން ވެސް. މިއަދު އަހަރެންގެ ފަރޫ ހުރިނަމަ ހާދަ އުފަލެއްވާނޭ” ބީހާލް ދެޖީބަށް އަތް ޖަހާލަމުން ބުނެލިއެވެ. ރަޔާހީން އުފަލުން އަނގަމަތީގައި އަތް އަލާލިއެވެ. މިހުރިހާ ދުވަހު ބީހާލް އުޅުނީ އެކަމުގައިތާއޭ އޭނާގެ ހިަތށް އެރިއެވެ.\n“އަދި އެއްވާހަކަ. އަހަރެން އެއްވެސް މީހަކަށް ދެރައެއް ނުދޭނަން. މި އާއިލާ އަށް ނޫނީ. އަހަރެން އެކަކު ވެސް މަރައެއް ނުލާނަން. އަދި މޮޔައެއް ވެސް ނުކުރާނަން. އެކަމަކު އެމީހުންގެ އަމިއްލަ ކުށް ޤަބޫލުކޮށް އަމިއްލަ އަށް އަދަބު ލިބިގަންނަންދެން ދިމާކުރާނަން. ބިރުދައްކާނަން. މިއީ އަހަރެން އަހަރެންގެ ފަރޫގެ ފުރާނަނެތް މަސްގަނޑު ދެއަތްމައްޗަށް އުފުލާއިގެން ހުރެ އަހަރެން ކުރި ވަޢުދެއް” ބީހާލް ބުނެލިއެވެ. ބީހާލް ރަޔާހީންގެ ބޮލުގައި ފިރުމާލީ ބޭބެއަކު އަންހެން ކޮއްކޮއެއްގެ ބޮލުގައި ފިރުމާލާނެހާ ލޯބިންނެވެ.\n“އެހެންވީމަ މިހާރު މިކުރާ ކަންތައް ކުރުން ހުއްޓާލަންވީ ދޯ. ފީރޯޒާ ވަޅުލާފައި ހުރި ފަންޑިތަ ބޮނޑިތައް މިނަގަނީ” ރަޔާހީން ދެފަރާތް ބަލާލަމުން ބުނެލިއެވެ.\n“ނޫން. ތިއެއްޗެހި ނެގުމަކީ މުހިއްމު ކަމެއް. ތިއެއްޗެހި ހުއްޓަސް ނެތަސް އަހަރެންނަށް އެއްވެސް ހުރަހެއް ނެތް. އެކަމު އެތަކެތި ނެގުމުން އަންނަން އޮތް ކަމަކުން އެމީހުންނަކަށް މިންޖެއް ނުވެވޭނެއްނު. އެކަހަލަ ނުބައި ބަޔަކަށް ކިހިނެއް އެނގެނީ ކިތައް ޖިންނީން ފާރަލާ ކަމެއް” ބީހާލް ހިނިއައިއްސާ ބުނެލިއެވެ.\n“އަމް……..އަހަރެންގެ ފަރޫ އަށް ހީން ވަރުގެ ލޯބިވާ ކޮއްކޮ އެއް ނުލިބޭނެ. ހީން ގެ މަސައްކަތް ވަރަށް ފުރިހަމަ. އެކަމަކު އެއްދުވަހު ފަރޫ އަހަރެން ކައިރީގައި ބުނި އެފޮތް ފީރޯޒާ އަތުލި ވާހަކަ. އެހެންވެ އަހަރެން ނޫޅޭން އެފޮތަށް އޭނަ ހެދި ގޮތެއް ބަލާކަށް. ފަރޫ ވެސް މާބޮޑު ކަމަކަށް ނަހަދާވިއްޔާ…. އެފޮތް ވީ އެންމެ އަވަހަކަށް ކިޔާލެވޭތޯ ބަލައްޗެ” ހަށަން ބަނދެލައިގެން ރަޔާހީން ކުރިމަތީގައި ހުރި ބީހާލް ވާހަކަދައްކަމުން ދިޔައިރު ރަޔާހީން ހުރީ ދެފަރާތް ހޯދާލަ ހޯދާލައެވެ. ހީވާގޮތުން އޭނާ ބިރު ގަންނަނީއެވެ. ވިކްޔަންގެ ބަސްތައް ކަންފަތްތެރޭގައި ގުގުމަނީއެވެ.\n“ނެތް ނުރައްކަލެއް. ވިކްޔަން ވެސް ނިދާފައި. އެރޭ ބުނީމެއްނު ވިކްޔަން އަށް ފެނުނު ވާހަކަ” ރަޔާހީން ހަމަޖެހިލީ ދެނެވެ. ބީހާލްގެ ޚިޔާލްތައް ވެސް ހޯދައިގެން ރަޔާހީން އެނބުރި ގޯތި ތެރެއަށް ވަންއިރު ކޮންނަންވީ ހިސާބު ކޮނެ ނިންމާ ކޮތަޅު ބޮނޑިއެއް ނަގާ ރަޔާހީނަށް ދައްކާލިއެވެ. ރަޔާހީން އަތުގައި އޮތް ކަޅު ކުލައިގެ ކޮތަޅަށް އެތަނުން ނެގި ކޮތަޅު ބޮނޑި ލުމަށްފަހު ކޮނުނު ތަނަށް ފަސްއަޅަން ފެށިއެވެ. މާނޭވާ އަޅަމުން ރަމްލާ ދިޔައިރު އޭނާގެ މަސައްކަތަށް ހުއްޓުމެއް ނާދޭއެވެ. އޭނާގެ ރޫހަށް މުޅިން އައު ހިތްވަރެއް ލިބިފައިވާ ކަހަލައެވެ. ފަސްތައް އެއްވަރު ކުރުމަށްފަހު އެތަނުގައި ފީރޯޒާ ބަހައްޓާފައި ހުރި ގޯނިތައް ހަމަ އެހުރި ގޮތަށް ބެހެއްޓިއެވެ. ގޯތީގެ މެދަކާއި ހަމައަށް ގޮސް ރަމްލާ އިނގިލީގެ އިޝާރާތުން ދެން ދެއްކި ތަން ނުފަރިތަކަމާއެކު ވެސް ކޮންނަން ފެށީ ރަޔާހީނެވެ. ގިނަ އިރުތަކަކު ކޮނުމަށްފަހު ހަމަ ކުރިން ނެގި ކަހަލަ ކޮތަޅުބޮނޑިއެއް ރަޔާހިން ނެގިއެވެ. އެގޮތުން ފަތިސްވުމާއި ހަމައަށް ކުރި މަސައްކަތުން އެގޭ ފަސް ސަރަހައްދަކުން ވަޅުލާފައިވާ ކޮތަޅު ބޮނޑިނަގާ އެގޭ ބިތްދަށު ގާތަކު ތެރޭގައި ވަނީ އެތަކެތި އަންދާލާފައެވެ. ބީހާލް ގެ ހަޤީޤަަތް ރަމްލާ އަށް ނޭނގުނަސް އޭނާ އެކަން ކުރީ އެގޭ ހަތަރު ފާރުން އެތެރޭގައި އުޅޭ އެއްވެސް މީހަކަށް މަންފާއެއް ލުއިފަސޭހަ ކަމެއް ލިބެން ހިތް ނޭދޭވަރުންނެވެ. ރަޔާހީން ދެން އަތކުރި އޮޅާލާފައި ހުރި އިރުފާންގެ ހަށިގަނޑުގައިވާ ތަވީދު ނެގުމަށެވެ. އިރުފާންގެ އަތުގައި އޮތް ތަވީދު ނެގުމަކީ މިހާރު ބޭނުން ކަމެއް ނޫނަސް ރަޔާހީން ބޭނުންވަނީ އެވެސް އެއްލާލާށެވެ. މަސައްކަތް ނިންމާފައި ގެއަށް ވަދެގެން ދިޔަ ރަމްލާ އާއި ރަޔާހީންގެ ތުންފަތްމަތީގައި ވަނީ ހަނގުރާމައަކުން ފަޠަހަ ލިބުމުން އެބައިމީހުންގެ މޫނުމައްޗަށް ވެރިވެފައިވާ ހިނިތުންވުން ފަދަ ހިނިތުންވުމެކެވެ.\n“ދަރިފުޅާ ހީން… އެބައުޅެންތަ” މެންދުރުފަހު ރަމްލާ އާއި އެކީގައި ބަދިގޭގައި މަސައްކަތް ކުރަމުން ދިޔަ ރަޔާހީން ސިހުނީ ފީރޯޒާ ގެ އަޑުންނެވެ. އުނދުން ކައިރީގައި ހުރި ރަޔާހީން ތަންކޮޅެއް ދުރުގައި ހުރި ރަމްލާ އަށް ބަލާލީ އަނެއްކާ ކިހިނެއްވީބާއޭ ހިތަށް އަރަމުންނެވެ. ރަމްލާ ދެކޮނޑު އަރުވާލީ އޭނާ އަށް ނޭނގޭ ބުނާ އުސޫލުންނެވެ. ރަޔާހީން އޭނާގެ އަތުގައި އޮތް ވަޅި ކަޓިންބޯޑް މަތީގައި ބާއްވާލަމުން ސިޓިންގްރޫމަށް ނިކުތް އިރު ސޯފާގައި ފީރޯޒާ އިނެވެ. އޭނާ ކައިރީ އެއްފަރާތުގައި އިރުފާން ވެސް އިނެވެ.\n“ދަރިފުޅާ!!! އާދެބަލަ މިތާ އިށީނދެލަން” ފީރޯޒާ އެއްފަރާތަކަށް ޖެހިލަމުން ރަޔާހީނަށް ތަން ދެއްކިއެވެ. ރަޔާހީން އިށީންނަމުން އިރުފާނަށް ބަލާލިއެވެ. އިރުފާން ރަޔާހީނަށް ބަލާލަމުން އެއްލޯ މަރާލީރު އިނީ ލާނެއް ހިންޏެއް އައިއްސައެވެ.\n“ދަރިފުޅާ މަންމަ އާއި ބައްޕަ ބޭނުންވަނީ ދަރިފުޅާއި އިރުފާނާއި ދެކުދިން އެކުގައި މި މާހައުލާއި ދުރުގައި ވަގުތުކޮޅެއް ހޭދަކުރަން. އެގޮތުން މަންމަ އާއި ބައްޕަ ނިންމައިފިން ތިދެކުދިން އޮސްޓްރޭލިޔާ އަށް ފޮނުވަން. މަންމަގެ މައްސަލައެއް ނެތް އެއްމަހަށް ދެމަހަށް ވިޔަސް. އިރުފާން ހުރީ މީ ދަރިފުޅު ގަބޫލު ކަމަކަށް ވާނަމަ މިހާރުން މިހާރަށް ވެސް ފުރަން.” ރަޔާހީނަށް ހީވީ އޭނާގެ ގަޔަށް ހޫނުފެން އެއްޗެއް އޮށްސާލި ހެންނެވެ. އަހަރެންނަށް ނުވެސް އަންގާ އަހަރެންގެ ހަޔާތުގެ މިފަދަ ނިންމުމެއް ނިންމަން މީ ކޮންބައެއް ހެއްޔެވެ؟ ކަލޭގެ ދަރިފުޅާއެކު ވަގުތު ހޭދަކުރަން ކަލޭ ދާންވީ ނޫން ހެއްޔެވެ؟ ކޮންމެހެން އަހަރެން ފޮނުވަން ޖެހޭ ހެއްޔެވެ؟ މިދެން ކިހާ ދެރަކަމެއް ހެއްޔެވެ؟ މި މުސީބާތުން ސަލާމަތް ވާނީ ކޮންއިރަކުން ހެއްޔެވެ؟ ރަޔާހީނަށް ހިތަށް އަރަމުން ދިޔަ ފާޑުފާޑުގެ އެއްޗެހިން އޭނާ ސިކުނޑި ގޮށްވަމުން ދިޔައެވެ. އެވަގުތު ތަބަކަށް ކަރާޖޫސް އަޅައިގެން އައިސް އެހިސާބާއި އަރާހަމަވި ރަމްލާ އަށް ރަޔާހީން ބަލާލިއެވެ. އެވަގުތު ރަމްލާ ދެފަރާތަށް ބޯ ހަލުވާ ލުމަށްފަހު އެކަމަށް އިންކާރު ކުރަން އެދުނެވެ.\n“އަޅުގަނޑު ދާން ބޭނުން. އެކަމަކު މިގެއަށް އައިސް އަދި އަހަރެއް ވެސް ނުވޭ. އަޅުގަނޑަކީ މަންމައެއް ބައްޕައެއް ހުރި ކުއްޖެއް ނޫން. އަދި މިހާރު މާމަމެން ވެސް މިކޮޅުގައި ތިބީއެއް ނޫން. އަޅުގަނޑު ހިތްހަމަޖެހެންދެން ތި މަންމަ އާއި ބައްޕައާއި އެއްފުރާޅެއްގެ ދަށުގައި އަޅުގަނޑު ހުރެލަން ބޭނުން. އޭގެ ފަހުން އިރޭގެ އެދުން ވެސް ފުއްދަދޭނަން. އަދި ވަގުތު އެބައޮތް. އަޅުގަނޑު އަބަދުވެސް ހުންނާނީ މިގޭގައެއްނު. އެހެންވީމާ އަވަސް އަރުވާނުލިޔަސް ބޭނުން ކޮންމެ ވަގުތެއްގަވެސް ދެވިދާނެއްނު” ރަޔާހިން ލަސްލަހުން އޭނާ ބޭނުންވާ ގޮތް ފީރޯޒާ އަށް ހާމަކުރިއެވެ. ރަޔާހީން ކައިރީގައި ހުރި ރަމްލާ އަށް ބަލާލިއެވެ. އެވަގުތު ރަމްލާގެ ފެންނަން ހުރި ދެލޮލުގެ އަރިމަތި ދެފަރާތަށް ދެމިގެން ދިޔަ ގޮތުން އެކަމާއި އޭނާ ހިތްހަމަޖެހި ހީލިކަން އެނގުނެވެ.\n“ތެދެއް ދަރިފުޅާ. މަންމަ އަށް ވެސް ފެންނަނީ ހީން އެދޭ ގޮތަށް ކަންތައް ކޮށްދޭން. މަންމަ އަކީ ވެސް އަންހެން ދަރިއަކު ހުރި މީހެއް ނޫން. ހީން ކައިރީގައި ހުރީމަ މަންމަ އަށް އެހިތްހަމަޖެހުން ލިބޭނެ. އެހެންނޫނަސް ވިކީގެ ކައިވެނި އޮތީ އަދި ކުރިއަށް. އެކަންތައް ވެސް ނިމުނީމަ ފުރަން ކިޔަންވީނުން. އެހެންވީމަ ދަރިފުޅު ނިންމާނީ ކޮންގޮތަކަށް” ފީރޯޒާ ފަނި ހުސްކުރި ބިއްލޫރި ތަށި ތަބަކުގައި ބަހައްޓަމުން އިރފާނަށް ބަލާލިއެވެ.\n“މަންމަ އަށް ހީވޭތަ އަހަރެންގެ ހީން އެދޭ އެދުމަކާއި އަހަރެން ދެކޮޅަށް އެއްޗެއް ބުނެފާނޭ. އަހަރެން ކަންތައް ކުރާނީ ހީން އެދޭ ގޮތަކަށް.” އިރުފާން ރަޔާހީނަށް ބަލާލަމުން ބުނެލިއެވެ. ރަޔާހީން ވެސް އޭނާގެ ހިތަށް ލިބުނު ހިތްހަމަޖެހުމުގައި އިރުފާނަށް ފުޅާ ހިނިތުންވުމެއް ދިނެވެ.\n“އަދި ދަރިފުޅާ މިގެނައީ އެހެން ވެސް ކަމަކުއޭ. ރާނޯ އާއި އޯލާ ދެން ނާންނާނެ މިކޮޅަކަށް. އެހެންވީމަ ބަދިގޭ މަސައްކަތުގައި އެއުޅޭ މަރިޔަން ކައިރީގައި އަހާބަލަ މިގޭގައި ދާއިމީ މަސައްކަތު މީހަކަށް އޭނަ އަށް ވެވިދާނެތޯ. މައްސަލައެއްނެތޭ ބުނޭ މުސާރަ ބޮޑްކޮށްފައި ވިޔަސް. ބައްޕަ ވެސް ބޭނުމެއްނުވޭ އޭނަ ފޮނުވާލާކަށް. ނިކަން މީރުކޮށް އޭނަ ރިހަ ކައްކަނީ. ކުރިން ވެސް މިގޭގައި މަސައްކަތް ކުރި އަންހެނެއް ރަމްލާ ކިޔާ. ވަރަށް މީރުކޮށް އެއްޗެހި ކައްކާނެ” ފީރޯޒާ ބުނެލިއެވެ.\n“އެހެންތަ! ބުނެފާނަން. އެކަމަކު މަންމާ ކޮބާ އެމީހާ މިހާރު” ރަޔާހީން އެސުވާލުކުރީ ހަމަ ގަސްދުގައި ފީރޯޒާ އަށް ވާގޮތް ބަލާލުމަށެވެ. ހަމަ ރަނގަޅަށް ވެސް ފީރޯޒާ އަށް ހާސްކަމެއް ލިބުނެވެ.\n“އެއީ ވަރަށް ނުބައި މީހެއް. އޭނަ މިގެއިން ފިލީ. މިހާރު ނޭނގެ ވީތަނެއް. މަންމަމެން ވަރަށް ހޯދިން” ފީރޯޒާ ވާހަކައެއް ހަދާލިއެވެ. އަދި ހަމަ އެހާ އަވަހަށް އެތަނުން ތެދުވެގެން ހިނގައިގަތެވެ. ފީރޯޒާ ފަހަތުން އިރުފާން ވެސް ރަޔާހީން ބޮލުގައި ފިރުުމާލަމުން ހިނގައިގަތުމުން އެދެމީހުންނަށް ބަަލަން ރަޔާހީން އިނީ ހިނިއައިއްސައެވެ.\nކޮޓަރީގައި މޮޕްއަޅަން ހުރި ރަޔާހީން ސިހުނީ ޑްރެސްިންގޓޭބަލް މަތީގައި އޮތް އޭނާގެ ފޯނު ރިންގްވީ އަޑަށެވެ. ތެމިފައި ހުރި ތަންތަނުން ފައި ކައްސާލަފާނެތީ ހަމައެކަނި ދެފައިތލައިގެ ފުންނާބު ޖައްސައިގެން ރަޔާހީން ގޮސް ފޯނު ނަގާ ބަލާލިއރު ނުދަންނަ ނަންބަރަކުން ގުޅާތީ ކުޑަކޮށް ވިސްނާލުމަށްފަހު ފޯނު ނަގާ ކަންފަތުގައި ޖެއްސިއެވެ.\n“އޯކޭ. ހޫމްމމ. މަސައްކަތްކުރާނަން ދެވޭތޯ” ފޯނު ނިންމާލުމަށްފަހު ރަޔާހީން އެނދުގައި އިށީނދެވުނީ ދެންމެ އައި ފޯނު ކޯލާއި ދޭތެރެ ވިސްނާލުމަށެވެ. މިހާ ދުވަސްފަހުން ގެއިން ބޭރުން ބައްދަލުކުރަން އެދުނީ ކީއްކުރަންބާއެވެ؟ އަނެއްކާ އެނާގެ ނިޔަތް ގޯސްބާއެވެ. ދާންވީ ހެއްޔެވެ؟ އާއެނކެވެ. ދާނަމެވެ. އަހަރެންގެ ހިމާޔަތުގައި ބީހާލް އަބަދުވެސް ހުންނާނެއެވެ. ހުރިހާ ވިސްނުންތަކެއް ވިސްނުމަށްފަހު ރަޔާހީން އެންމެފަހުން ނިންމީ އޭނާ އާއި ބައްދަލުކުރުމަށް އެތަނަށް ދިޔުމަށެވެ. އޭނަ ކައިރީގައި ބީހާލް ބަހައްޓާނީއެވެ. ބީހާލް ކައިރީގައި ހުރިކަން އެނގޭނީ ކާކަށް ހެއްޔެވެ؟ އެހެންނޫނަސް ވެދިޔަ ކަންތަކަށްފަހު ރަޔާހީން ގައިގާ އިނގިލި ކުރި ޖައްސާލަން ވެސް އޭނާ އަށް ކެރޭނެހެނެއް ހިއެއް ނުވޭއެވެ.\nassalam alikum and alhamdhulillah. 🙂 mi bai ves huriha kudhinnah kamudhaane kamah heekuran. mext part maadhama haveeru genesdheynan. insha allah. 🙂 🙂\nThnx.v reethi vaahaka.\nyey. I am first dhw..v reeethi mi part ves. can’t wait aneh part ah. Maakil anehkaa kyhkuranthaeulheny? usha maadhan mi story upload kohdhehchey.\nWow ..hama mi vaahaka up kohffa inntho balailiru inee ma v happy vehjje ?\nV reethi. .maadhama next part up kohdhehchey ushaa doonee ? ?\nOhhh wow masha allah v v v rythi v v v furihama ?? whn nxt prt avaskolladhechchey plx ushaali gud nyt ly????❤❤❤❤????????\nVrh salhi maadhamaa next part haadha rangalhey hama aslukoh ves up kohdhehchey vrh kiyaahiy vey?\nAlhe bast vaaney Konirakun v reethi\nmi part ves varah reethi, MashaAllah. Maakil dho e’ gulhy. Anehka keekuran baa e’ ulheny??? ???\nWow v loabi mi partvess well done dr next part avass kohlahchey\nAlhe kobaatha mi vaahakai ge next part up kohdheeba\nUshaa avahah next part up koh dheebala.. plz… waiting…..\nއިންތިޒާރު ( 33 )\nލޯބި November 22, 2015\nހާދަހާވޭ ކުރާހިތް ސަމާސާ 30 ވަނަ ބައި\nލޯބި April 21, 2016\nހިތުގެ ކޮންމެ ވިންދެއްގައި –9–\nހިތާމަ އެހެނިހެން ލޯބި April 5, 2020\nކުރިން އެނގުނުނަމަ (ސޯޅަވަނަ ބައި)\nހިތާމަ ލޯބި February 1, 2018\nހަވާތިފް…7ވަނަ ބައި\nބިރުވެރި ލޯބި June 29, 2015


Kalhubilamas gannan beynunvaa kunfunithakah huddha dhookuranee\nކަޅުބިލަމަހުގެ އެކްސްޕޯޓް ވިޔަފާރި\nކަޅުބިލަމަސް ގަންނަން ބޭނުންވާ ކުންފުނިތަކަށް ހުއްދަ ދޫކުރަނީ\nއައު ކުންފުނިތަކުން މަސް ގަތުމުގެ ހުއްދަ ލިބިގެންދާނެ\nޕްރޮޕޯސަލް ބަލައިގަންނާނީ ރަސްމީގަޑިތަކުގައި މިނިސްޓްރީގެ ކައުންޓަރުން\nވަކި ޙާއްސަ ހުއްދައެއް ނަގާކަށް ނުޖެހޭ\nކ. މާލެ | 10 އޯގަސްޓް 2020 | ހޯމަ 07:27 | 3,096\nމަސްވެރިން މަސްބާނަނީ - ފިޝަރީސް މިނިސްޓްރީ\nރާއްޖެއިން ބާނާ ކަޅުބިލަމަހުގެ ވިޔަފާރީގައި ބައިވެރިވުމުގެ ފުރުސަތު ހުޅުވާލައި، އައު ކުންފުނިތަކުން މަސް ގަތުމުގެ ހުއްދަ ދިނުމުގެ ފުރުސަތު ސަރުކާރުން ހުޅުވާލައިފިއެވެ.\nކަޅުބިލަމަހުގެ މަސްވެރިކަމުގައި ބާނާ މަސް ގަނެ ޕްރޮސެސްކުރުމަށް ހުއްދަ ދިނުމާއި ގުޅޭ ސިޔާސަތު ތަކެއް މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރ އިން އާދިއްތަ ދުވަހު ވަނީ ކަނޑައަޅާ އިޢުލާން ކޮށްފައެވެ. އަދި މިއީ ރާއްޖޭގެ ކަޅުބިލަމަހުގެ ވިޔަފާރި ރަނގަޅުކުރުމުގެ ގޮތުން ހުޅުވާލި ފުރުސަތެއް ކަމަށް މިނިސްޓްރީން ވަނީ ބުނެފައެވެ.\nފިޝަރީޒް މިނިސްޓްރީން މައުލޫމާތު ދީފައިވާ ގޮތުގައި، މި މަޝްރޫޢުގެ މަޤްސަދަކީ ރާއްޖޭގެ މަސްވެރިން ބާނާ ހުރިހާ މަހެއް ގަނެވޭނެމަގު ތަނަވަސްކޮށްދީ، ބާނާ ހުރިހާ މަހުން އަގު އެއްކުރި އުފެންދުންތައް އުފައްދާ ރާއްޖޭގައި ބާނާ މަހުން އިތުރު ނަފާ ލިބިދޭނެ މަގު ތަނަވަސް ކުރުމުގެ ފުރުސަތު ހޯދައިދިނުމެވެ.\nމި މަޝްރޫޢުގެ ދަށުން ކަޅުބިލަމަސް ގަތުމުގެ ހުއްދަ ދިނުމުގައި ބަލާނެ ހަމަތައް އަދި ހުއްދައަށް އެދި ޕްރޮޕޯސަލް ހުށައަޅަންޖެހޭގޮތުގެ ގައިޑްލައިން ސަރުކާރު ރަސްމީގައި މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރގެ ކައުންޓަރުންނާއި މިނިސްޓްރީގެ ވެބްސައިޓުން ލިބެން ހުންނާނެއެވެ. ހުއްދަ ހޯދުމަށް އެދި ހުށައަޅާ ޕްރޮޕޯސަލް ބަލައިގަންނާނީ ރަސްމީގަޑިތަކުގައި މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރގެ ކައުންޓަރުންނެވެ.\nދުވާލަކަށް 20 ޓަނަށްވުރެ މަދުން ކަޅުބިލަމަސް ގަންނަ އެއްވެސްފަރާތަކުން މި ސިޔާސަތުތަކާއި އެއްގޮތްވާ ގޮތުގެ މަތިން ވަކި ޙާއްސަ ހުއްދައެއް ނަގާކަށް ނުޖެހޭނެއެވެ. ކަޅުބިލަމަހުގެ މަސްވެރިކަމުގައި ބާނާ މަސް ގަނެ ޕްރޮސެސްކުރުމަށް ހުއްދަ ދިނުމާއި ގުޅޭ ސިޔާސަތުތަކުގެ ތެރޭގައި9ކަމެއް ފާހަގަ ކޮށްފައިވެއެވެ.\nއެއީ އަގު އެއްކުރުމުގެ ސިޔާސަތު، ޝޯ-ބޭސްޑް އިންވެސްޓްމަންޓް ޤާއިމްކުރުން، މަސްގަތުމުގައި ކަލެކްޓަރ-ބޯޓް ބޭނުން ކުރުން، މަސް ގަންނަ އެންމެ ދަށް އަގު (ފްލޯ ޕްރައިސް)، މަސްވެރިކަން ކުރުމަށް އިންވެސްޓް ނުކުރުން އަދި ދިވެހި އުޅަނދުން މަސް ގަތުން، ފޮރިން އިންވެސްޓްމަންޓް، ޕްރޫފް އޮފް ފައިނޭންސް އާއި ވަރކްޕްލޭން، ތަފާސް ހިސާބު ފޮނުވުން އަދި ހުއްދަ ހޯދުމުގެ މަރުހަލާތަކެވެ.\nރާއްޖޭގައި ކަޅުބިލަމަސް ގަނެ އެކްސްޕޯޓް ކުރުމުގެ ހުއްދަ މިހާތަނަށް ދޫކޮށްފައި ވަނީ ވަރަށް މަދު ކުންފުންޏަކަށެވެ. އަދި މިކަމުގެ ސަބަބުން މަސްވެރިކަމުގެ ސިނާއަތަށް ގެއްލުން ވާކަމަށް، މަސްވެރިކަމުގެ ބިލް ޑްރާފްޓު ކުރުމުގެ މަރުހަލާގައި މައުލޫމާތު ދެއްވި ގިނަ ފަރާތްތަކުން ފާހަގަކޮށްފައިވެއެވެ.


Rayyithun Ge Suvaalthakah Javaab Dheyn Nasheed Thayyaaru Vejje - Vaguthu\nރައްޔިތުންގެ ސުވާލުތަކަށް ޖަވާބު ދޭން ނަޝީދު ތައްޔާރުވެއްޖެ\n3 މަސް ކުރިން ( ޖޫން 28, 2021 )\nނަޝީދު ވާހަކަފުޅު ދައްކަވަނީ - ފޮޓޯ: މަޖިލިސް\nރައްޔިތުންގެ މަޖިލީހާ ގުޅޭގޮތުން ރައްޔިތުން ކުރައްވަން ބޭނުންފުޅުވާ ސުވާލުތަކަށް ޖަވާބު ދެއްވުމަށް، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ބާއްވަވާ އާސްކް ސްޕީކާ ޕްރޮގްރާމްގެ ތިންވަނަ ޕްރޮގްރާމް ޖުލައި މަހުގެ5ވަނަ ދުވަހު ބާއްވަން ނިންމަވާފައިވާ ކަމަށް މަޖިލީހުން އިދާރާ އިން ވިދާޅުވެއްޖެއެވެ.\nޓީވީއާއި ސޯޝަލް މީޑިއާ މެދުވެރިކޮށް، ރައްޔިތުންގެ ސުވާލުތަކަށް ޖަވާބު ދެއްވުމަށް ބާއްވަވާ، "އާސްކް ސްޕީކަރ" ޕްރޮގްރާމް އޮންނާނީ5ޖުލައި 2021 ވާ ހޯމަ ދުވަހުގެ ރޭގަނޑު 9:00 ގައެވެ. މި ފަހަރުގެ ޕްރޮގްރާމް ކުރިއަށް ގެންދިއުމަށް ހަމަޖައްސާފަވަނީ ވަރޗުއަލް ކޮށެވެ. އަދި ކަލަބް ހައުސް މެދުވެރިކޮށް ލައިވްކޮށް ސުވާލު ކުރުމުގެ ފުރުސަތުވެސް ލިބިވަޑައިގަންނަވާނެއެވެ. ޕްރޮގްރާމް ޓީވީ ޗެނަލްތަކުންނާއި ސޯޝަލް މީޑިއާގެ ވަސީލަތްތަކުން ވަގުތުން ފެނިވަޑައިގަންނަވާނެއެވެ.\nމި ޕްރޮގްރާމުގައި ރައްޔިތުންގެ ސުވާލުތަކަށް ރައްޔިތުންގެ މަޖިލީހުގެ ރައީސް ވަގުތުން ޖަވާބު ދެއްވާނެއެވެ. ރައްޔިތުންގެ މަޖިލީހުގެ ރައީސާ ސުވާލުކުރައްވަން ބޭނުންފުޅުވާ ފަރާތްތަކުން، ސުވާލު ފޮނުއްވުމުގެ ފުރުޞަތު ވަނީ މިހާރު ހުޅުވާލާފައެވެ. އެގޮތުން ސުވާލު ފޯނުން ވީޑިއޯ ކުރެއްވުމަށްފަހު ފޮނުއްވައިގެން ނުވަތަ މެސެޖު މެދުވެރިކޮށް ސުވާލުކުރެއްވޭނެގޮތް ވަނީ ހަމަޖައްސާފައެވެ.\nޕްރޮގްރާމުގައި ލައިވްކޮށް ސުވާލުކުރެއްވުމަށް ބޭނުންފުޅުވާ ފަރާތްތަކުން ނަން ނޯޓުކުރެއްވުމުގެ ފުރުޞަތު ވަނީ ހުޅުވާލާފައެވެ. އެގޮތުން ސުވާލުކުރައްވާ ފަރާތުގެ ނަމާއި ކުރައްވަން ބޭނުންފުޅުވާ ސުވާލު ފޮނުއްވާނީ 05 ޖުލައިވާ ހޯމަ ދުވަހުގެ މެންދުރު 2:00 ގެ ކުރިން ރައްޔިތުންގެ މަޖިލީހުގެ އިދާރާގެ މީޑިއާ ސެކްޝަންގެ ހޮޓްލައިން ނަންބަރު 7234566 އަށެވެ.\nމީގެ އިތުރުން، ކްލަބްހައުސް މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތަކުން އެ ފަރާތެއްގެ ނަން އަދި ކްލަބްހައުސް އެކައުންޓުގެ ނަން މީޑިއާ ސެކްޝަންގެ ހޮޓްލައިން ނަންބަރަށް ފޮނުވަން ޖެހޭނެއެވެ. ސޯޝަލް މީޑިއާ މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތައް، ސުވާލު ޕޯސްޓު ކުރައްވާއިރު AskSpeaker# ބޭނުންކުރެވުމަށް މަޖިލީހުން އެދެއެވެ.\n"އާސްކްސްޕީކަރ" ޕްރޮގްރާމަކީ ރައްޔިތުންގެ މަޖިލީހުގެ އިދާރާއިން ކުރިއަށް ގެންދާ ލައިވް ޕްރޮގްރާމެކެވެ. މިއީ މިގޮތަށް ޢާންމުކޮށް ރައްޔިތުންނަށް ހުޅުވާލައިގެން ރައްޔިތުންގެ ސުވާލުތަކަށް ޖަވާބު ދެއްވުމަށް ރައްޔިތުންގެ މަޖިލީހުގެ ރައީސް ބާއްވަވާ ތިންވަނަ ޕްރޮގްރާމެވެ.\nއުތުރުތިލަފަޅު މައްސަލާގައި ރާގު ބަދަލެއް ނުކުރަން: ރައީސް ނަޝީދު\nޖޫން 28, 2021 23:40\nކުރާ ސުވާލުތަކަށް. ހަދާނީ ފުރަތަމަވެސް ހުސް ދޮގު،\nޖޫން 29, 2021 11:12\nބީރުބުލް ވަޒީރު ޖަޥާބު ސަޅި ވާނެ\nޖޫން 29, 2021 00:49\nތީ ޓެޝްޓް ޕޭޕަރ ހެދުން ކަހަލަ ކަމެއް ކުރިން އަންނާނެ ސުވާލު އެނގި ދަސްކޮށްގެން އައިސް ޖަވާބުދިނުން ނޭނގޭ ސުވާލު ދޫކޮށް އިނގޭ ހިތްއެދޭ ސުވާލުތަކަށް ޖަވާބުދިނުން އަންނަހިނި\nޖޫން 29, 2021 01:54\nބޭނުނެއް ނޫން.ކަލޭ ދޭބަލަ މަގަށް.\nޖޫން 29, 2021 02:08\nޥެރިކަ މުގަ ނެގި 18.5 ބިލިއަން ރުފިޔާގެ ދަރަނިން ކޫރީ ކަ މެއް ބުނެދޭންތަ؟ އަތޮޅުތަކާ ރަށު ރައްޔިތުން ގެ އެކައުންޓް ތަކުގާ ހުރި ރައްޔިތުންގެ ފައިސާއިން ކުރިކަ މެއް ބުނެދޭންތަ ؟ފެންކުންފުންޏާ ދިރާގު ވިއްކާ ނެގި ފައިސާއިން ކުރި ކަންތައް ބުނެ ދޭންތަ؟ބިދޭސީންގެ ޑިޕޮޒިޓް ން ކުރި ކަންތަކާ އެއާޕޯޓް ވިއްކާ ކުރި ކަންތައް ބުނެދޭންތަ؟ތި މާގެ އެދުން ބޮޑުވަރު އިބުރާ އާ މުނައްވަރާ ޑީޑީ އާ އަލްހާނަ މޫސަ ޔާ ސުއައިބު އަ ށް ހެދިގޮތުން ނޭގޭ ނީހަކޫނެތް. މިގައު މަށް ތިޔަ މީހ ާ ހެވެއް ނޭދޭނެ. ހެވެއް އެދޭނެ ނަ މަ އިބޫ އަށް ލިބުނު ވެރިކަން ނަގަހައްޓަން ފަހަތުގަ ހުރީސް.ޣ\nޖޫން 29, 2021 02:58\nބޭކާރު ބޭކާރު އިސްރިއުފަ އިސްތިއުފާ ދީ ހަ މަ މިހާ ރު.\nޢަހަރެންވެސް މީ ދިވެހި ރައްޔިތެއް. . ތިޔަ ވެރިކަަ މުގެ އެއްވެސް ވާހަކަ އެއް މިގައު މު ދެކި ލޯބިވާ އެން މެ ރައްތިތަކު ވެސް ނާހާނެ. . ޥިޔާނުދާކަލޭގެ. . ޢެއްގޮތެއް. ނެތިއްޔާ. ދޮގުތަ ަަަައ ް. ޢަމުނާގެން. ޜައްޔިތުން. ބޯކާންލ. ާ. ާާ\nޖޫން 29, 2021 04:41\nމީނާ ކައިރީގައި އަހާނެ ވާހަކަ އެއް ނެތް.\nޖޫން 29, 2021 04:42\nނަޟީދުގެ ކިބައިން ސިވެހި ރައްޔިތުން ބޭނުންވާ ޖަވާބެއްނެއް ތީ މިގައުމު ހަލާކުގެތެރެ އަށް ވައްޓާލި މީހާ .\nޖޫން 29, 2021 08:07\nކަލޭ އިސްތިއުފާދޭނީ ކޮންއިރަކުން ؟\nކަލޭގެ ބލވެރިކަމުން މިގައުމު ސަލާމަތް ވާނެތަ؟\nޖޫން 29, 2021 08:30\nޤާނޫނީ ސަބަބެއްނެތި އޮފީަހަށް ހާޒިރު ނުވާތީ މެމްބަރު ނަޝީދު މެމްބަރުކަމުން ޢަޒުލުކުރަން ސުޕްރިމް ކޯޓަށް މައްސަލަ ލާންވީ !\nޖޫން 29, 2021 09:01\nހުސް ދޮގު ހަދާނީ. މައި ކައްޓޭ ކިޔައިގެން އިގިރޭސި ވިލާތައް ގޮސް ގަތްގަނޑު ރައްޔިތުން ހަނދާންކޮށްލާ\nޖޫން 29, 2021 09:56\nފާއިތުވެދިޔަ 50 އަހަރު ކަރެޕްސަން އާ ވައްކަމާ ޚިޔާނާތާއި އާއްމުވެ ފައިސާއަށް މަސްތުފައިވާ މީހުންތަކެއް މިގައުމަށް އުފަންވެފަމިވަނީ މިކަމުގެ ކުޑަވެސް ހައްލަކީ މިހާރު މިހަރަކާތްތެރިވަމުންދާ ސިޔާސީ ހުރިހާ އެއްމެން މިގައުމުގެ ސިޔާސީ ކަންކަމުން އެއްކިބާކޮއް މުޅިންއާ ލީޑަރެއް އެނގިގެން ކަރެޕްސަން އާ ވައްކަމުގެތެރޭގައި ނޫޅޭ ވެރިޔަކު މިގައުމުގެ ވެރިޔަކަށް ގެނައުން އެމީހޢަކީ ގޯސްމީހެއްކަން ސާބިތުވެއްޖެއްޔާ5އަހަރޭ ދެ އަހަރަެ ނުކިޔާ އަވަހައް ބަދަލުކުރން.\nޖޫން 29, 2021 10:31\nއަޅުގަނޑު ބޭނުން ފުޅެއް ނުވޭ މަނިކުފާނާ ސުވާލެއް ކުރައްވާކައް ، އެދެނީ އެނބުރި މިގައުމައް ނައުން.\nޖޫން 29, 2021 10:53\nރައްޔިތުން މައްސޫލިއްޔަތު ހަވާލުކުރީ ރައީސުލް ޖުމްހޫރިއްޔާއާއި. ސުވާލު ކުރަންބޭނުންވަނީ ރައީސުލް ޖުމްހޫރިއްޔާއާއި.. މަޖިލީހުގެ ސުޕީކަރަކާއެއްނޫން.\nޖޫން 29, 2021 10:59\nއެކަމަކު ހިތާމައަކީ މަނިކުފާނު އެވަރަށް އާދޭސް ދެންނެވީމާވެސް ރައީސް ސޯލިހު މަނިކުފާނަށް ބޮޑު ވަޒީރުކަން ލިބޭ ގޮތަށް ކަންކަން ހަމަނުޖެއްސިކަން\nޖޫން 29, 2021 14:21\nއަހަރުމެންކުރާނެ އިތުރު ސުވާލެއް ނެތް.ދެން ވޯޓެއްނުދޭނަން.ފުދިއްޖެ.އިތުރުވެސް ވެއްޖެ.\nޖޫން 29, 2021 20:50\nއިތުރު ސުވާލެއް ނެތް މިންވަރަށް ކަލޭތީ ކާކުކަމާ ކަލޭގެ މަގުސަދު ރައްޔިރުންނަށް އެނގި ހާމަވެ އިތުރުވެސް ވެއްޖެ. ދެންވެސް މިގައުމުގެ ކަލޭ ހިންގަމުންތިދާ މިނިވަންކަމާ އިސްލާމް ދީނާ ފުޝުއަރާ "ޖަރިމާ ރާއްޖެ" ހަަރަކާތްތައް ނިމުމަކަށް ގެންނަންވީ.\nޖޫން 29, 2021 21:12\nސުވާލެއް ކޮށްލާނެ މީހަކުވެސް ނުވީތަ؟ ކަލެއަށް ސަމާލުކަމެއް ދޭނެ މީހަކު ނެތް މިހާރަކު. ތުއްތު ބޭބީއެއްހެން ރޮއެނަގަނީ ސަމާލުކަމެއް ނުލިބި ތާއީދު ގެއްލުނީމަ. ދެން ލަލަލާ...\nޖޫން 30, 2021 00:08\nތިޔައީ ނޫސްތަކުގެ ހެޑްލައިނުން ޖާގަ ހޯދަންއުޅޭ މޮޔަ ސޮރެއް. މާތްކަލާކޯ ނޫސްވެރިންނޭ މިކަލޭގެ ދައްކާ ވާހަކަތައް ކަވަރުކުރުން ހުއްޓާލަބަލަ. ތިޔަ ޑްރާމާގައި މިގައުމު މިއޮވެ ފަނާވަނީ.


SunOnline: Super league'un vaki nuvaa club thakah adhabu dhinun madu jahsaalaifi\nޢަބްދުﷲ އައިމަން 10 Jun 2021, 13:27\nޔޫރޮޕުގެ ގަދަބާރުތަކުން އެކުވެގެން ފަށަން އުޅުނު ޔޫރޮޕިއަން ސުޕަ ލީގުގައި ވާދަކުރަން ނިންމާފައި އޮތް ކުލަބުތަކުގެ ތެރެއިން މިހާތަނަށް ވަކިނުވެ އޮތް ތިން ކުލަބު ކަމަށްވާ ބާސެލޯނާ، ރެއާލް މެޑްރިޑް އަދި ޔުވެންޓަސްއަށް ޔޫއެފާއިން ދޭން އޮތް އަދަބުތައް ނުދީ މަޑު ޖައްސާލައިފި އެވެ.\nފުޓުބޯޅައިގެ މައި އިދާރާތަކުގެ އިންޒާރުތަކަށް ބެލުމެއް ނެތި ޔޫރޮޕުގެ 12 ކުލަބަކުން ސުޕަ ލީގުގެ މަޝްރޫއު އިއުލާން ކުރީ މިދިޔަ އޭޕްރީލް މަހު އެވެ. އެ 12 ޓީމުގެ ތެރޭގައި އިނގިރޭސިވިލާތަށް ނިސްބަތްވާ ހަ ކުލަބު ކަމަށްވާ، މެންޗެސްޓާ ޔުނައިޓެޑާއި މެންޗެސްޓާ ސިޓީ، ލިވަޕޫލް، ޗެލްސީ، ޓޮޓެންހަމް އަދި އާސެނަލް ހިމެނުނެވެ. ދެން އިތުރަށް އޮތީ ސްޕެއިނުގެ ރެއާލް މެޑްރިޑާއި، ބާސެލޯނާ، އެތުލެޓިކޯ މެޑްރިޑް އަދި އިޓަލީގެ ޔުވެންޓަސް، އޭސީ މިލާންގެ އިތުރުން އިންޓަ މިލާނެވެ.\nއެހެން ނަމަވެސް މިހާތަނަށް ވަކި ނުވެ އޮތް ތިންކުލަބުގެ މައްސަލަ ޔޫއެފާއިން ސީރިއަސް މައްސަލައެއްގެ ގޮތުގައި ބަލަމުން އަންނަ އިރު، އެ ކުލަބުތަކަށް އަދަބު ދޭނެކަން މީގެ ކުރިން ވަނީ ހާމަކޮށްފަ އެވެ.\nޔޫއެފާގެ އެތިކްސް އެންޑް ޑިސިޕްލިނަރީ ކޮމިޓީން މައްސަލަ ބަލައި ނިމިފައިވާ އިރު، ޔޫއެފާއިން ރޭ ނެރުނު ބަޔާނެއްގައި ބުނީ، ތިން ކުލަބަށް އަދަބު ލިބޭނެ ކަމީ ޝައްކެތް އޮތް ކަމެއް ވެސް ނޫން ކަމަށާއި، އެހެން ނަމަވެސް މިވަގުތަށް އެ އަދަބު ދިނުން ވަގުތީ ގޮތުން މަޑު ޖައްސާލައިފައި ވާކަމަށެވެ.\nބެލެވޭ ގޮތުގައި ޔޫއެފާއިން އެކަން މަޑު ޖައްސާލަން ނިންމީ ކުރިއަށް އޮތް ޔޫރޯ މުބާރާތް ނިމެންދެެނެވެ. ޔޫރޯގެ ކުރިން މިފަދަ ނިންމުމެއް ނިންމައިފި ނަމަ ކުލަބުތަކަށް ޔޫރޯގައި ބައިވެރިވާ ކުޅުންތެރިން ހިފެހެއްޓުމުގެ ބާރު އޮވެ އެވެ.\nމީގެ އިތުރުން އިނގިރޭސި އެފްއޭއިން ވެސް ރޭ ވަނީ އެކަމާ ގުޅިގެން ބަޔާނެއް ނެރެފަ އެވެ. އެ ބަޔާނުގައި ބުނެފައި ވަނީ ސުޕަ ލީގުގައި ބައިވެރިވި ހަ ކުލަބު ޖޫރިމަނާކުރަން ނިންމާފައިވާ ކަމަށެވެ. އެގޮތުން އެ ހަ ކުލަބު އެކުވެގެން 21 މިލިޔަން ޕައުންޑް ދެއްކުމަށް ވަނީ އަންގާފައެވެ. އެއީ ކޮންމެ ކުލަބަކުން 3.5 މިލިޔަން ޕައުންޑެވެ. އަދި ޕްރިމިއާ ލީގުގެ ގަވާއިދު ހުއްދަ ނުދޭ މަޝްރޫއެއްގައި ދެން ބައިވެރިވެއްޖެނަމަ، އެ ކުލަބެއް ޖޫރިމަނާކުރުމުގެ އިތުރުން ޕޮއިންޓް އުނިކުރާނެ ކަމަށްވެސް ވަނީ އަންގާފަ އެވެ.


Valve ge Hand Held Console dhahkaalaifi\nވެލްވެގެ ހޭންޑް ހެލްޑް ކޮންސޯލް ދައްކާލައިފި\nސްޓީމް ޑެކް ބާޒާރުގައި ފަށާ އަގަކީ 399 ޑޮލަރު: އަދި ޕްރީ އޯޑަރެއް. ނުކުރެވޭ\nވެލްވެއިން އެ ކުންފުނީގެ ހޭންޑްހެލްޑް ކޮންސޯލް "ސްޓީމް ޑެކް" އިއުލާންކޮށް ދައްކާލައިފި އެވެ.\nމި އަހަރު ޑިސެމްބަރުގައި މާކެޓަށް ނެރޭ މި ކޮންސޯލް ބާޒާރުގައި ފަށާ އަގަކީ 399 އެމެރިކާ ޑޮލަރެވެ. އަދި މި ޑިވައިސްގެ އޮޕަރޭޓިން ސިސްޓަމަކަށް ބޭނުން ކުރަނީ ކަސްޓަމް ވިންޑޯސް އޯއެސް އެކެވެ. ތިން މޮޑެލެއް ނެރޭ ސްޓީމް ޑެކްގެ ދެން ހުރި މޮޑެލްތައް 529 ޑޮލަރާއި 649 ޑޮލަރަށް ގަންނަން ލިބޭނެ އެވެ.\n"އޭމްޑީ ގެ އޭޕީޔޫ" އެއް އިންނަ މި ކޮންސޯލްގައި "ކުއަޑް ކޯ ޒެން 2" ގެ ސީޕީޔޫއެއް އިންނާނެ އެވެ. އަދި ވީޑިއޯ މެމޮރީގެ ގޮތުގައި "އޭއެމްޑީ އާރުޑީއެންއޭ 2" ގްރެފިކްސް ހިމެނެ އެވެ. މި ކޮންސޯލްގައި 16 ގީބީގެ "އެލްޕީޑީޑީއާރު 5" ގެ ރެމް ހިމަނާފައި ވެއެވެ.\nސޓީމް ޑެކްގައި ގިނަ ފީޗާތަކެއް ހިމެނޭއިރު ރިމޯޓް ޕްލޭ ވެސް ސަޕޯޓް ކުރާނެ\nބޭސް މޮޑެލްގައި 64 ޖީބީގެ އީއެމްއެމްސީ ސްޓޯރޭޖް ހިމެނޭއިރު، 529 ޑޮލަރުގެ މޮޑެލްގައި 256 ޖީބީގެ "އެންވީއެމްއީ އެސްއެސްޑީ" ބޭނުން ކުރެ އެވެ. އަދި 649 ޑޮލަރުގެ މޮޑެލްގައި 512 ޖީބީގެ ހައިސްޕީޑް "އެންވީއެމްއީ އެސްއެސްޑީ" އިންނާނެ އެވެ. ވެލްވްއިން ބުނާ ގޮތުގައި އިތުރު ސްޓޯރޭޖް ހޯދުމަށް މައިކްރޯ އެސްޑީ ކާޑު ބޭނުން ކުރެވޭގޮތް މި ކޮންސޯލުގައި ހެދޭނެ އެވެ.\nމި ޑިވައިސްގައި ހަތް އިންޗީގެ 720 ޕިކްސަލްގެ ޑިސްޕްލޭއެއް އިންނާނެ އެވެ. އަދި ކޮންޓްރޯލް ކުރުމަށް ހަތަރު "ޝޯލްޑާަ" ބަޓަން ގެ އިތުރުން ޑިވައިސްގެ ފަހަތުގައި ވެސް ހަތަރު ބަޓަން އިނދެ އެވެ. ދެ އެނެލޮގް އާއި ދެ ޓްރެކްޕެޑް މި ޑިވައިސްގައި އިންނަ އިރު ޑިރެކްޝަން ބަޓަން ތަކުގެ އިތުރުން "އޭ އެކްސް ވައި ބީ" ފިތްތަކެއް ވެސް ހުރެ އެވެ.\nހެޑްފޯން ޖެކެއް ހުންނާނެ އެވެ. އަދި ޗާޖް ކުރުމަށް ޓަކައި ޔޫއެސްބީ ޓައިޕް ސީ ޕޯޓެއް އިނދެ އެވެ. ސްޓީމް ޑެކް މިއަހަރު ޑިސެމްބަރު މަހުގައި ނެރެން ހަމަޖައްސާފައި ވާއިރު އަދި މި ޑިވައިސް ޕްރީއޯޑާ ކުރެވޭކަށް ނެތެވެ.\nގޭމިން މައުސް: ރޭޒާ ވައިޕާ 8ކޭ\nއެޕަލް ކެލިފޯނިއާ އިވެންޓުގައި ގިނަ އާ ޕްރޮޑަކްޓް ތަކެއް


Trump ge "faruvaa" aa dhekolhah inzaaru\nޓްރަމްޕްގެ "ފަރުވާ" އާ ދެކޮޅަށް އިންޒާރު\nޑިސްއިންފެކްޓްތަކަކީ ނުރައްކާތެރި ވިހަ މާއްދާތަކެއް އެކުލެވޭ އުފެއްދުންތަކެއް -- ފޮޓޯ: ގެޓީ އިމެޖަސް\nވޮޝިންގްޓަން (އޭޕްރީލް 24) - ކޮވިޑް-19 ބައްޔާ ދެކޮޅަށް އެމެރިކާގެ ރައީސް ޑޮނަލްޑް ޓްރަމްޕް ހުށަހެޅުއްވި "ފަރުވާ" އާ ދެކޮޅަށް ދުނިޔޭގެ ނަން މަޝްހޫރު ޑިސްއިންފެކްޓަންޓް އުފައްދާ ކުންފުންޏަކުން ވަރުގަދަ އިންޒާރެއް ދީފި އެވެ.\nލައިސޯލް އަދި ޑިޓޯލް އުފައްދާ ރެކިޓް ބެންކިސާއިން ބުނީ، އެއްވެސް ހާލަތެއްގައި އެ ކުންފުނީގެ އުފެއްދުންތައް ހަށިގަނޑަށް އިންޖެކްޓުކޮށް، ކައި ނޫނީ ބޮއެ ހަދައިގެން ނުވާނެ ކަމަށެވެ.\nއިއްޔެ ބޭއްވި ނޫސްވެރިންގެ ބައްދަލުވުމުގެ ތެރެއިން ޓްރަމްޕް ވިދާޅުވި ވާހަކަފުޅާ ގުޅިގެން ގިނަ ބައެއްގެ ފާޑުކިއުންތައް ވަނީ އެމަނިކުފާނަށް ވަނީ އަމާޒުވެފަ އެވެ.\nރެކިޓް ބެންކިސާއިން ބުނީ އެ ކުންފުނިން އުފައްދާ ޑިސްއިންފެކްޓްތަކަކީ ނުރައްކާތެރި ވިހަ މާއްދާތަކެއް އެކުލެވޭ އުފެއްދުންތަކެއް ކަމަށާއި، އެއްވެސް ހާލަތެއްގައި ހަށިގަނޑުގައި ބޭނުން ކޮށްގެން ނުވާނެ ކަމަށެވެ.\nޓްރަމްޕްގެ ވާހަކަފުޅާ ގުޅިގެން ގިނަ ޑޮކްޓަރުން ވެސް ދަނީ ކަންބޮޑުވުން ފާޅުކުރަމުންނެވެ.\nޓްރަމްޕް ވިދާޅުވީ ކީކޭ؟\nކޮވިޑް-19 އާ ގުޅިގެން އިއްޔެ ވައިޓް ހައުސްގައި ބޭއްވި ނޫސްވެރިންގެ ބައްދަލުވުމުގައި، އެމެރިކާގެ ސަރުކާރުގެ ސިއްހީ މާހިރުން އާއްމުކުރި ދިރާސާއެއްގައި ބުނެފައި ވަނީ، ކޮވިޑް-19 އިގެ ވައިރަސް، ހޫނާއި އަވިން ވަރަށް ބޮޑަށް ބަލިކަށިވާކަން ފާހަގަ ވެފައިވާ ކަމަށެވެ. އަދި ބްލީޗު ބޭނުން ކޮށްގެން ހަށިގަނޑުން ބޭރުވާ ކުޅާއި އަރިދަފުހުގައި ހުންނަ އެ ވައިރަސް، އެންމެ ފަސް މިނެއްޓު ތެރޭގައި މަރުވާކަމަށް ވެސް އެ ދިރާސާގައި ވަނީ ބުނެފަ އެވެ.\nއެއާއެކު، ޓްރަމްޕް ވަނީ އެ ބަލި ޖެހިފައިވާ މީހުންގެ ހަށިގަނޑުގެ ތެރެއަށް ވަރަށް ބާރުގަދަ ޔޫވީ އަލި ފޮނުވައިގެން އެ ވައިރަހާ ދެކޮޅަށް ފަރުވާ ދެވިދާނެ ކަމަށް ހުށަހަޅުއްވައިފަ އެވެ.\n"އޭގެ އިތުރުން، ޑިސްއިންފެކްޓަންޓުތަކުން އެ ވައިރަސް އެންމެ މިނެޓެއްގެ ތެރޭގައި މަރާލާކަން އެ އޮތީ އެނގެން. އެހެންވީއިރު، ހަށިގަނޑުގެ ތެރެއަށް އެކަހަލަ މާއްދާއެއް އިންޖެކްޓް ކޮށްގެން ނޫނީ ފޮނުވައިގެން ހަށިގަނޑުގެ އެތެރެ ސާފު ކޮށްލެވިދާނެތޯ؟" އެއީ ޗެކްކުރަން ރަނގަޅު ފަރުވާއެއް ކަމަށް ހުށަހަޅުއްވަމުން ޓްރަމްޕް ވަނީ ވިދާޅުވެފަ އެވެ.\nޓްރަމްޕްގެ ވާހަކފުޅުގެ ސަބަބުން، ގިނަ ބައަކު ތަންތަން ސާފުކުރަން ބޭނުންކުރާ ބްލީޗު ފަދަ ތަކެތި އިންޖެކްޓުކޮށް ފަދަ ކަމެއް ކުރުމުގެ ފުރުސަތު ބޮޑު ކަމަށާއި، އެއާއެކު އެތައް ބައެއްގެ ފުރާނައަށް ނުރައްކާ ވެދާނެ ކަމަށް ވިދާޅުވެ ޑޮކްޓަރުން ވަނީ ކަންބޮޑުވުން ފާޅުކޮށްފަ އެވެ.\nނަމަވެސް، ވައިޓް ހައުސް އިން ނެރުނު ބަޔާނެއްގައި ބުނީ، ނޫސްވެރިންގެ ބައްދަލުވުމުގައި ޓްރަމްޕް ވިދާޅުވީ ވާހަކަފުޅު މީޑިއާތަކުން އޮޅުވާލާފައިވާ ކަމަށެވެ. އަދި ކޮވިޑް-19 އިގެ ފަރުވާގެ ކަންކަމުގައި ޑޮކްޓަރުންގެ އިރުޝާދާއި ލަފާ ހޯދުމަށް ޓްރަމްޕް ތަކުރާރުކޮށް އިލްތިމާސް ކުރައްވަމުން ގެންދަވާ ކަމުގައި އެ ބަޔާނުގައި ބުންޏެވެ.\nޓްރަމްޕްގެ "ފަރުވާ" ދޮގު ކޮށް، ޑޮކްޓަރުން ވިދާޅުވެފައި ވަނީ، ޑިސްއިންފެކްޓްތަކަކީ އެކި ތަންތަނުގައި ހުންނަ ޖަރާސީމު ނައްތާލާ އެއްޗެއް ކަމަށްވީ ނަމަވެސް، ވައިރަހެއް ހަށިގަނޑުގެ ތެރެއަށް ދިއުމަށްފަހު، އެފަދަ ޑިސްއިންފެކްޓްތަކުގެ އަސަރެއް ވައިރަހަށް ނުކުރާނެ ކަމަށެވެ. އަދި އެފަދަ ޑިސްއިންފެކްޓެއް ހަށިގަނޑުގެ ތެރެއަށް ފޮނުވައިފިނަމަ، މުޅި މީހާ ވިހަވެ، މަރުވުމުގެ ފުރުސަތު ބޮޑުކަމަށް ވެސް ޑޮކްޓަރުން ވަނީ އިންޒާރު ދީފަ އެވެ.


Geygeyah Nugos Online Koh Campaign Kuran Inthihaabee Guideline Gai Himanaifi - Vaguthu\nލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީގެ ކޮމިޓީތަކުގެ އިންތިހާބުގެ ކެމްޕޭންގައި ގޭގެއަށް ނުގޮސް އޮންލައިން ޕްލެޓްފޯމުތަކުގައި ކެމްޕޭން ކުރުމަށާއި، އެއްވުންތަކާއި ޖަލްސާތައް ނުބާއްވައި، ކެމްޕޭން ކުރުމަށް އިންތިހާބާ ބެހޭ ގައިޑްލައިންގައި ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ހިމަނައިފިއެވެ.\nއެ ގައިޑްލައިންގައި އެޗްޕީއޭ އިން ލަފާ ދީފައި ވަނީ ގޭގެ އަށް ގޮސްގެން ކެންޑިޑޭޓުންނަށް ތާއީދު ހޯދުމުގެ ބަދަލުގައި އޮންލައިން ޕްލެޓްފޯމްތައް އިހްތިޔާރު ކުރުމަށެވެ. އަދި ކެންޑިޑޭޓުންނަށް ތާއީދު ހޯދަން ރަށްރަށަށް ދަތުރުކުރާ ނަމަ ކަރަންޓީނުގެ އުސޫލަށް ތަބާވާން ޖެހޭނެ ކަމަށާއި ރައްކާތެރިކަމުގެ ފިޔަވަޅުތައް ކަށަވަރު ކުރުމަށެވެ.\nއެ ގައިޑްލައިންގައިވާ ގޮތުން މާލެ އިން ރަށްރަށަށް ގޮސް ކެމްޕޭން ހަރަކާތެއް ބޭއްވޭނީ ކަރަންޓީނުގެ 10 ދުވަހުގެ މުއްދަތު ހަމަވެ، ބަލި ފެތުރުމުގެ ފުރުސަތު ނެތް ކަން ކަށަވަރުވުމުންނެވެ.\nރާއްޖޭގައި ހަލުވިކަމާ އެކު ފެތުރެމުންދާ ކޮވިޑް-19 ގެ ބަލިމަޑުކަމުގެ ތެރޭގައި ލޯކަލް ކައުންސިލް އިންތިހާބު ބާއްވާއިރު، އެ ނުރައްކާތެރި ބަލިމަޑުކަން ކޮންޓްރޯލް ކުރުމަށް އެޅިފައިވާ ހަރުކަށި ފިޔަވަޅުތަކަކަށް އަމަލު ކުރަން އެ ގައިޑްލައިންގައި ވަނީ ލާޒިމުކޮށްފައެވެ. ނަމަވެސް އެޗްޕީއޭއިން އަދި މި ގައިޑްލައިން އާންމު ކޮށްފައެއް ނުވެއެވެ.\nއެ ގައިޑްލައިންގައި ވަނީ ކައުންސިލް އިންތިހާބުގައި ވާދަކުރާ ހުރިހާ ކެންޑިޑޭޓުން ތާއީދު ހޯދުމުގެ ހުރިހާ ހަރަކާތެއް އެޗްޕީއޭއިން އާއްމުކުރާ އުސޫލުތަކާއި އެއްގޮތަށް ކުރިއަށް ގެންދިއުމަށް އަންގާފައެވެ.\nއެގޮތުން އެންމެ ފަހުން ބޭއްވި ގައުމީ ލަފާދޭ ކޮމިޓީގައި ވަނީ އޭޕްރީލް މަހުގެ ތިންވަނަ ދުވަހާއި ދިހަވަނަ ދުވަހާ ދެމެދުގެ ތާރީހެއްގައި އިންތިހާބު ބޭއްވުމަށް މަޝްވަރާކޮށްފައެވެ. ނަމަވެސް އެންމެ ފަހުން އީސީއިން ވަނީ އޭޕްރީލް މަހުގެ 10 ދުވަހު އިންތިހާބު ބޭއްވުމަށް ނިންމާފައެވެ.


Covid Vaccine Jahaathaa 1 Aharu Fahun Boost Dose Jahan Jehidhaane - Fauci - Vaguthu\nކޮވިޑް ވެކްސިން ޖަހާތާ 1 އަހަރު ފަހުން ބޫސްޓް ޑޯޒް ޖަހަން ޖެހިދާނެ - ފައުޗީ\nކޮވިޑް-19 ވެކްސިނުގެ ދެވަނަ ޑޯޒް ޖަހާތާ 12 މަސް ފަހުން ބޫސްޓް ޑޯޒް ޖަހަން ޖެހޭނެ ކަމަށް ފައިޒާ ކުންފުނީގެ ސީއީއޯ އަލްބާޓާއި އެމެރިކާގެ ނެޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިސީޒްގެ ޑިރެކްޓަރ، އެންތޮނީ ފައުޗީ ވިދާޅުވެއްޖެ އެވެ.\nފައުޗީ ވިދާޅުވީ ވެކްސިނުގެ އަސަރު ހަށިގަނޑުގައި ހުންނާނީ ހަ މަސް ދުވަހަށް ކަމަށެވެ. ފަހަރުގައި އެއަށްވުރު ވުރެ ގިނަދުވަސް ވަންދެން ހުރި ނަމަވެސް، ވެކްސިނުގެ ދެވަނަ ޑޯޒް ޖަހާތާ އަހަރު ދުވަސް ފަހުން ބޫސްޓް ޑޯޒް ޖަހަން ޖެހޭނެ ކަމަށް އޭނާ ވިދާޅުވިއެވެ.\nއަދި ކޮވިޑްގެ އާ ވައްތަރުތަކާއި ގުޅުވައިގެން ބޫސްޓް ޑޯޒެއް ޖަހަން ނުޖެހޭނެ ކަމަށް ފައުޗީ ވިދާޅުވެފައިވެެއެވެ.\nފައިޒާ ކުންފުނިން ބުނެފައިވާގޮތުން، ކޮވިޑާއި ދެކޮޅަށް ބޫސްޓް ޑޯޒެއް އަދި ތައްޔާރު ނުކުރެވެއެވެ. އެހެން ނަމަވެސް ދެތިން މަސް ދުވަހުގެ ތެރޭގައި ބޫސްޓް ޑޯޒްއާއި ގުޅޭގޮތުން ސައިންޓިފިކް މައުލޫމާތު ހިއްސާ ކުރާނެ ކަމަށް ކުންފުނިން ބުނެއެވެ.\nވެކްސިން ދެ ޑޯޒް ޖެހުމުން އުމުރު ދުވަހަށް ބަލިން ސަލާމަތް ވެވުނީ ނޫން ކަމަށާއި ބޫސްޓް ޑޯޒެއް ބޭނުންވާނެ ކަމަށް ސިއްހީ ތަޖުރިބާކާރުން ގަބޫލުކުރެއެވެ. ފައުޗީ ވިދާޅުވީ ދެވަނަ ޑޯޒް ޖެހުމާއި އެކު ރައްކާތެރި ވެވުނީ ކަމަށް ނިންމައި، މާސްކު ނާޅާ އުޅެން އަދި ލަފާ ނުދެވޭނެ ކަމަށެވެ.\nއަދި ވެކްސިން ޖެހިކަމުގައި ވިޔަސް، ބަލިން ސަލާމަތް ވުމަށް އެކުލަވާލައިފައިވާ ސިއްހީ ގަވާއިދުތަކަށް އަމަލުކުރުމަށް ތަޖުރިބާކާރުން ގޮވާލައެވެ.\nމެއި 23, 2021 17:54\nއެންތޮނީ ފައުޗީ ދައްކާ ވާހަކަތަކާއި، ބިލްގޭޓްސްއ މީގެ5އަހަރު ކުރީން ފެށިގެން ދައްކަމުން އަންނަ ވާހަކަތައް ދިރާސާކޮށްފިނަމަ ވަރަށް ގިނަ ހަގީގަތްތައް އެނގޭނެއެވެ. އެވާހަކަތަކުން ޕެންޑެމިކެއް 2019 އާއި 2020 އާއި ދެމެދު އަންނާނެ ކަން އިޝާރާތް ވަރަށް މައްޗަށް ލިބެއެވެ. ހަމައެހެންމެ ކޮވިޑް 19 އަކީ ބަޔަކު އުފައްދައިގެން އުޅޭ އެއްޗެއްކަން އެނގޭނެ ވަރަށް ގިނަ ހެކި ލިބެއެވެ. ޕީސީއާރު ޓެސްޓް އުފެއްދި ފަރާތް އެ ޓެސްޓާ މެދު ބުނެފައިވާ ވާހަކައިން އެކަނިވެސް މިއީ މުޅިން ފޭކެއްކަން އެނގެއެވެ. ކޮވިޑް ވެކްސިން ޖެހުމުގެ ކުރީން މަރުވެފައިވާ މީހުންގެ ނިސްބަތަށް ބަލާށެވެ. އަދި ފުރަތަމަ ޑޯޒްޖަހާ، ދެވަނަ ޑޯޒްޖަހަން ފެށި ހިސާބުން މަރުތަކުގެ އަދަދުތަކަށް މިވަނީ ކިހިނެއް ހެއްޔެވެ. ތަފާސް ހިސާބުތަކުން މިވާގޮތް އެނގޭނެއެވެ. ރާއްޖޭގައި ވެކްސިން ޖަހާމީހުންގެ ތަފާސް ހިސާބުތަކާއި އެއިން އެއްވެސް މިންވަރެއްގެ ގެއްލުމެއް ލިބުނަސް އެކަން ރިޕޯރޓްކޮށް ސިސްޓަމެޓިކްކޮށް ރެކޯޑްކުރާނެ ގޮތެއް ނެތެވެ.\nޗައިނާ އިން އެމީހުން ފެށީ\nމެއި 23, 2021 21:06\nސަތޭކައިގެ ވާހަކައެއް 💯\nމެއި 23, 2021 21:54\nބޫސްޓާ، މެކްސް ބޫސްޓާ، އެކްސްޓްރާ މެކްސް ބޫސްޓާ މިހުރިހާ އެއްޗެއް ޖައްސުވަން ވާނެ، ބައިވަރު ބައިވަރު މެކްސް ޑޮލަރ...\nމިގައުމުގައި ކިޔާ އުޅެނީ ބަލިޖެހި ރަގަޅުވީމަ3މަސްވަންދެންކަމަށް އިމިއުނިޓީ ލިބެނީ. އެކަމު އަސްލު6މަސް ލިބޭ. އަދި އެއަށްވުރެ ދިގުމުއްދަތުވެސް ލިބޭ. ބަލި ޖެހި ރަގަޅުވިއަސް ވެކްސިންޖަހުވަން އުޅޭވަރުން ހީވަނީ އެހެން ފަދަ ކަމެއްހެން.2ޑޯޒްޖެހިތާ2ހަފްތާ ފަހުން ކޮވިޑްޖެހުނު އެތައް ބަޔަކު މިގައުމުގަ އެބަތިބި. އެކަމުވެސް ބައްޔަށްވުރެ ވެކްސިންގެ ދިފާއު މޮޅުކަމަށް ކިޔައި އުޅެނީ. ހުސް އޮޅުވާލުން.


Noomaraa sihhee marukazuga laboratory eh nethumun massal Naib Raees aa hissaa koffi - vNews.mv\nސިއްހީ މަރުކަޒުގައި ލެބޯޓްރީއެއް ނެތުމުން ނޫމަރާ ކައުންސިލްގެ ކަންބޮޑުވުން ހިއްސާކޮށްފި\nމުހައްމަދު ހަފީޒް 13 October 2021, 17:13\nމިލަދުންމަޑުލު އުތުރުބުރީ ނޫމަރާގެ ސިއްހީ މަރުކަޒުގައި ލެބޯޓްރީއެއް ނެތުމުގެ ސަބަބުން ކުރިމަތިވާ ދަތިތަކާ ގުޅިގެން އެރަށު ކައުންސިލުން ނައިބް ރައީސް ފައިސަލް ނަސީމް މަޝްވަރާކޮށްފިއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވި މި ބައްދަލު ކުރައްވުމުގައި އެރަށު ކައުންސިލަރުން ވިދާޅުވީ، އެރަށު ކައުންސިލް އިދާރާއަށް އައު އޮފީހެއް ބޭނުންވުމާއި، ރަށުގެ ޒުވާނުންނަށް ފުޓްސަލް ކުޅުމަށް ދަނޑެއްގެ މުހިއްމުކަން ބޮޑުވެފައިވުމާއި، އަދި އެރަށު ސްކޫލުގެ ތަރައްޤީއަށް ބޭނުންވާ ބައެއް ކަންކަމުގެ މައުލޫމާތުވެސް ކައުންސިލް މެންބަރުން ވަނީ ސަރުކާރުގެ ސަމާލުކަމަށް ގެނަސްފައެވެ.\nމީގެ އިތުރުން ރަށުގެ ބަނދަރުގެ މަރާމާތުގެ މަސައްކަތާއި، ފަރަށް އަރާފައިވާ ބާޖު ފުން ނުކުރެވި އެކަމުގެ ސަބަބުން ރަށްގިރުމުގެ މައްސަލަ އިތުރަށް ބޮޑުވުމުގެ ޝަކުވާވެސް ނައީބް ރައީސްއާ ހިއްސާކޮށްފައި ވެއެވެ.\nކައުންސިލުން ވަނީ، ނޫމަރާއަކީ އާބާދީގެ ގޮތުންވެސް ކުޑަ ރަށަކަށްވެފައި، ރަށުގެ ތަރައްޤީއަށް މީގެކުރީގެ ސަރުކާރުތަކުން ދިން ސަމާލުކަން ކުޑަކަން ހާމަކުރައްވާފައެވެ.\nއަދި މި ސަރުކާރުން އެރަށުގެ ތަރައްޤީއަށް ދެއްވާ އަހަންމިއްޔަތަށްޓަކައި ސަރުކާރަށް ޝުކުރުއަދާ ކުރައްވާފައެވެ.\nރަށުގެ ތަރައްޤީއަށް ބޭނުންވާ އެކިއެކި ކަންކަމާއި ގުޅޭގޮތުން ކައުންސިލަރުން ވަނީ ނައިބް ރައީސްއާ މަޝްވަރާ ކުރައްވާފައެވެ.\nމި ބައްދަލުކުރެވުމުގައި ނައިބް ރައީސް ވަނީ ކައުންސިލަރުން ފާހަގަކުރެއްވި ކަންކަމުގައި ސަރުކާރުން ވެދެވެންހުރި އެހީތެރިކަމާއި އެއްބާރުލުން ދެއްވާނެކަމަށް ވިދާޅުވެފައެވެ.\nއަދި ކަމާގުޅޭ އިދާރާތަކާ ގުޅިގެން އެމައްސަލަތައް ހައްލުކުރެއްވުމަަށް މަސައްކަތް ކުރައްވާނެކަމުގައި ވިދާޅުވިއެވެ.\nމި ބައްދަލުކުރެވުމުގައި ނައީބް ރައީސް ވިދާޅުވީ، ލާމަރުކަޒީ ޤާނޫނުގެ ދަށުން ކައުންސިލުތަކަށް އިތުރު ބާރާއި އިހްތިޔާރުތައް މިހާރު ލިބިދީފައިވާ ކަމަށާއި އެގޮތުން ކައުންސިލްތަކަށް ލިބިދީފައިވާ ބާރުތަކާއެކު ރައްޔިތުންނަށް އިތުރު ފަސޭހަތަކެއް ލިބިދެވިފައިވާ ކަމަށެވެ.\nއަދި ރަށުގެ އާންމު ހާލަތު އޮޅުންފިލުވައި، ރަށުގެ ޒުވާނުން މުޖުތަމައުގައި ހުންނަ ނޭދެވޭ އާދަތަކާއި ދުރުކުރުމަށް ކައުންސިލުން މަސައްކަތް ކޮށްދެއްވުމަށް ނައިބް ރައީސް އެދިވަޑައިގެންނެވިއެވެ.\nފައިސަލް ނަސީމް ރާއްޖެ ނާއިބް ރައީސް ސިޔާސީ\nނޫމަރާ ނޫނަސް އާބާދީ ބޮޑެތި ރައްރަށުގަވެސް ލެބޯޓަރީ ނުހުރޭ، ކުޅުދުއްފުށީ ހޮސްޕިޓަލުގަ ނާރުގެ ޑޮކުޓަރެއް ނެތި ކިތައްމަސް. މިކަންތަކާ ކަންބޮޑުވެގެން އުޅެނީ ކާކު، މެންބަރުންނަށް ބަރާބަރަށް މުސާރަ ލިިބޭ


Mihaaru mamen Data-addons thakun 50 percent discount libeyne! | ThePress\nމިހާރު މަމެން ޑޭޓާ-އެޑްއޮންސް ތަކުން 50 ޕަސެންޓް ޑިސްކައުންޓް ލިބޭނެ!\nދިރާގުން މަމެން ޑޭޓާ އެޑް-އޯންސް ތަކުން އަނެއްކާވެސް ވަރަށް ހާއްސަ ޕްރޮމޯޝަނެއް ފަށައިފިއެވެ.\nދިރާގުން ބުނީ މި ޕްރޮމޯޝަންގެ ދަށުން 50 ޕަސެންޓް ޑިސްކައުންޓް މަމެންގެ ބައެއް ޑޭޓާ އެޑް އޮން ތަކުން އަންނަ މަހުގެ ނިޔަލަށް ލިބިގެން ދާނެ ކަމަށެވެ.\nޑޭޓާ އެޑް-އޯންސް ނަގަން ބޭނުންވާ ކަސްޓަމަރުން މަމެން މޮބައިލް އެޕްލިކޭޝަން މެދުވެރިކޮށް "އެޑް-އޮންސް" ޓެބުން ލިބެން ހުންނަ އެޑް-އޯންސްތައް ބަލާލެވޭނެއެވެ. އެގޮތުން މަމެން 2ޖީބީ، 3ޖީބީ، 6ޖީބީ އަދި 12ޖީބީގެ އެޑް-އޯންސްތަކުން ޑިސްކައުންޓް ލިބޭނެއެވެ. ޕެކޭޖްތަކުގެ އަދަދު ދައްކާފައިހުންނާނީ "އާބީ" އިން ކަމަށާއި ޕެކޭޖް ގަތުމާއެކު "އާބީ"ގެ ބެލެންސުން ކެނޑިގެން ދާނެ ކަަމަށް ދިރާގުން ބުނެއެވެ.\nހުރިހާ ކަސްޓަމަރުންވެސް އެޑްއޯންސް ގަތުމުގެ ކުރިން އެކައުންޓް ބެލެންސް ނުވަތަ ބާކީ ޗެކް ކުރުމަށް ދިރާގުން ވަނީ އިލްތިމާސް ކޮށްފައިއެވެ. އެގޮތުން އެކައުންޓްގެ ބާކީ ބެލުމަށް މަމެން މޮބައިލް އެޕް ނުވަތަ 727 އަށް އެސް. އެމް. އެސް ކޮށްގެން ނުވަރަ *142# އަށް ގުޅާލައިގެން ބަލާލެވޭނެއެވެ.\nދިރާގު މަމެން އަކީ ޒުވާނުންނަށް އަމާޒު ކޮށްގެން ތައާރަފުކުރި އެމީހަކު ބޭނުންވާ ގޮތަށް ޑޭޓާ، ވޮއިސް އަދި އެސްއެމްއެސް އަމިއްލައަށް ކަނޑައެޅޭގޮތަށް އުފެއްދި އިންގިލާބީ މޯބައިލް ޕްލޭނެކެވެ. މި މޮބައިލް ޕްލޭންއަކީ ޒުވާނުންގެ މެދުގައި ނުހަނު މަގުބޫލުކަން ހޯދައިފައިވާ އެޕެކެވެ


Zimmadhaaru rayyithun bina kuraa bahdhaluvumeh Keyodhoo gai fashaifi\nކެޔޮދޫގައި ކުރިއަށް ގެންދާ ޒިންމާދާރު ރައްޔިތުން ބިނާ ކުރާ ބައްދަލުވުގެ ތެރެއިން-- ފޮޓޯ: ހޯމް މިނިސްޓްރީ\nޒިންމާދާރު ރައްޔިތުން ބިނާ ކުރާ ބައްދަލުވުމެއް ކެޔޮދޫގައި ފަށައިފި\nޒިންމާދާރު ރައްޔިތުން ބިނާ ކުރުމަށް މިނިސްޓްރީ އޮފް ހޯމް އެފެއާޒުން ހިންގާ ޕްރޮގްރާމްގެ ދަށުން ބާއްވާ 14 ވަނަ ބައްދަލުވުން ވ. އަތޮޅުގައި ފަށައިފި އެވެ.\nވ. އަތޮޅުގެ ރަށްތަކަށް އަމާޒުކޮށްގެން އެ ބައްދަލުވުން ކުރިއަށް ގެންދަނީ ކެޔޮދޫގަ އެވެ. ބައްދަލުވުމުގައި ވ. އަތޮޅުގެ ރަށްތަކުން 40 އަށްވުރެ ގިނަ ބޭފުޅުން ބައިވެރިވެލައްވަ އެވެ.\nއެގޮތުން ބައްދަލުވުމުގައި ބައިވެރިވަނީ ރަށްރަށުގެ މުއައްސަސާތަކުގެ އިސް ބޭފުޅުންނާއި، ކްލަބް ޖަމްއިއްޔާތަކުގެ އިސް ބޭފުޅުންނެވެ. ބައްދަލުވުން ފެށުމަށް ބޭއްވި ޖަލްސާ ޝަރަފްވެރި ކޮށްދެއްވީ ކެޔޮދޫ ކައުންސިލްގެ ރައީސް އަހުމަދު ޔޫސުފް އެވެ.\nއެ ބައްދަލުވުމުގައި ވާހަކަދައްކަވަމުން ކައުންސިލްގެ ރައީސް ވިދާޅުވީ އެއީ ވަރަށް މުހިއްމު ބައްދަލުވުމެއް ކަމަށާއި، ވ. އަތޮޅުގައި އެބައްދަލުވުން ބާއްވާތީ އު ފާކުރައްވާ ކަމަށެވެ. އަދި ހުރިހާ ބޭފުޅުން ވެސް ބައްދަލުވުމުގައި ފުރިހަމައަށް ބައިވެރިވެ، ބައްދަލުވުމުގައި ދޭ މައުލޫމާތުތައް ފުރިހަމައަށް ބޭނުން ހިފުމަށް އިލްތިމާސްކުރެއްވި އެވެ.\nބައްދަލުވުމުގައި ތަފާތު 10 ދާއިރާއަކުން މައުލޫމާތު ހިއްސާކޮށް، މަޝްވަރާ ކުރާނެ އެވެ. އެ ދާއިރާތަކަކީ މޯލްޑިވްސް ޕޮލިސް ސާވިސް، މިނިސްޓްރީ އޮފް ޖެންޑާ، ފެމިލީ އެންޑް ސޯޝަލް ސާވިސަސް، މިނިސްޓްރީ އޮފް އިސްލާމިކް އެފެއާޒް، ލޯކަލް ގަވަރމަންޓް އޮތޯރިޓީ، ޖުވެނައިލް ޖަސްޓިސް ޔުނިޓް، ނެޝަނަލް ޑްރަގް އެޖެންސީ، މިނިސްޓްރީ އޮފް އެޑިއުކޭޝަން، މިނިސްޓްރީ އޮފް ހޯމްއެފެއާޒް، ހެލްތް ޕްރޮޓެކްޝަން އެޖެންސީ އަދި މޯލްޑިވްސް ނޭޝަނަލް ޔުނިވަރސިޓީއެވެ.\nއެ ދާއިރާތަކުން ސެޝަންތައް ކުރިއަށްގެންދާނީ ވ. އަތޮޅުގައި އެދާއިރާތަކަށް ފާހަގަކުރެވޭ އަދި ރެކޯޑްކުރެވޭ ކަންތައްތަކަށް ބަލައިގެން ކަމަށް ހޯމް މިނިސްޓްރީން ވަނީ ބުނެފައެވެ.\nމިއީ ޒިންމާދާރު ރައްޔިތުން ބިނާކުރުމަށް، ރަށްރަށުގައި ތިބި ޒިންމާދާރު ފަރާތްތައް އަހުލުވެރިކުރުމަށާއި، އެފަރާތްތައް މެދުވެރިކޮށް ރައްޔިތުން ޒިންމާދާރުކުރުމަށް އެހީތެރިވުމުގެ ގޮތުން ކުރިއަށްގެންދާ ސިލްސިލާ ބައްދަލުވުންތަކެކެވެ.\nހޯމް މިނިސްޓްރީން ބުނީ މިއީ މިއަހަރު ކުރިއަށްގެންދާ އެސިލްސިލާގެ ފަހު ބައްދަލުވުމެވެ. އެގޮތުން އެބައްދަލުވުން ކެޔޮދޫގައި ކުރިއަށްދާނީ ބުދަ އަދި ބުރާސްފަތި ދުވަހު ކަމަށާއި މިއަހަރު އެބައްދަލުވުން ކުރިއަށްގެންގޮސްފައިވަނީ ރ.އަތޮޅާއި، ތ.އަތޮޅުގެ އިތުރުން ވ.އަތޮޅުގައެވެ.


Ith'thihaadhugai Nuhimeney party Thakuge Membarun'nah Majilihuge godieh Kaamiyaabu nuvaane- raees nasheed\nއިއްތިހާދުގައި ނުހިމެނޭ ޕާޓީތަކުގެ މެމްބަރުންނަށް މަޖިލިހުގެ ...\nއިއްތިހާދުގައި ނުހިމެނޭ ޕާޓީތަކުގެ މެމްބަރުންނަށް މަޖިލިހުގެ ގޮޑިއެއް ކާމިޔާބު ނުވާނެ- ރައީސް ނަޝީދު\nby vomadmin December 29, 2018\nމިހާރު ރާއްޖޭގައި އޮތީ އިއްތިހާދެއްގެ ސަރުކާރެއްކަމަށާ އިއްތިހާދުގައި ނުހިމެނޭ ޕާޓީތަކުގެ މެމްބަރުންނަށް މަޖިލިހުގެ ގޮޑިއެއް ކާމިޔާބު ނުވާނެކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެވެ.\nވިލިމާލެ ދާއިރާގެ ޕްރައިމަރީގައި އެމްޑީޕީގެ ފަރާތުން ވާދަކުރައްވާ ހުސެން ރަޝީދުގެ ކެމްޕެއިން ފެށުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ މިއަހަރު ބޭއްވި ރިޔާސީ އިންތިޚާބްގައިވަނީ ރަށްޔިތުން ބޭނުންވާގޮތް ވަރަށް ސާފްކޮށް ހާމަކޮށްފައިކަމަށެވެ. އެހެންކަމުން އިންތިޚާބެއްގައި ޕާޓީތަކަށް ނޫން ބަޔަކަށް މިއަހަރުގެ މަޖިލިހުގެ އިންތިޚާބުގެ ގޮޑިތައް ކާމިޔާބު ނުވާނެކަމަށް ނަޝީދު ވިދާޅުވިއެވެ.\nރައީސް ނަޟީދު ވިދާޅުވީ ރިޔާސީ އިންތިޚާގެ ނަތީޖާއަށް ބަލާއިރު ރަށްޔިތުންގެ މަޖިލިހުގެ އިންތިޚާބުގައި ކުރީގެ ރައީސް އަބްދުﷲ ޔާމީނަށް ގޮޑިއެއް ކާމިޔާބުވާނޭ އެއްވެސް ދާއިރާއެއްނެތްކަމަށެވެ. އަދި ރައީސް ޔާމީނު އަރިހުގައި އެއްވެސް ކެނޑިޑޭޓަކު ނެތްއިރު މަޖިލިހުގެ އިންތިޚާބުގެ ގޮޑިއެއް ކާމިޔާބު ކުރާނެގޮތާއިމެދު ރައީސް ނަޝީދު ސުވާލު އުފެއްދެވިއެވެ.\nރައީސް ނަޝީދު އިތުރަށް ވިދާޅުވީ ޕީޕީއެމްގެ ޓިކެޓްގައި ވާދަކުރައްވަން ޕްރައިމަރީއަކާ ނުލާ ބައެއް މެމްބަރުންނަށް މަޖިލިހުގެ ޓިކެޓް ދިނުމަށްފަހު ރައީސް ޔާމީން ސިޔާސީ އައު ޕާޓީއެއް އުފެއްދުމުގެ މަސައްކަތް ފައްޓަވާފައިވާކަމަށެވެ. ރައީސް ނަޝީދު ވިދާޅުވީ ގާނޫން އޮތް ގޮތުން ޕާޓީއެއްގެ ޓިކެޓްގައި ވާދަކުރަން ކަނޑައެޅުމަށްފަހު އެހެން ދިމާލަކުން ވާދަނުކުރެވޭނެކަމަށާ އެހެންކަމުން ކުރީގެ ރައީސް އަބްދުﷲ ޔާމީނުވަނީ އެމަނިކުފާނުގެ ހުރިހާ ކެނޑިޑޭޓުންނަށް ގަނޑުކޮށް ލަނޑެއް ދެއްވާފައިކަމަށެވެ.\nވިލިމާލެ ދާއިރާގެ ޕްރައިމަރީގައި އެމްޑީޕީގެ ފަރާތުން ވާދަކުރައްވާ ހުސެން ރަޝީދުގެ ކެމްޕެއިން ފެށުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ނަޝީދުވަނީ ވަރަށް ބޮޑަށް ކުރީގެ ރައީސް އަބްދުﷲ ޔާމީނަށް ފާޑުވިދާޅުވެފައެވެ.\nޔާމީނަށް ފާޑުވިދާޅުވެ ވާހަކަ ދައްކަވަމުން ނަޝީދު ވިދާޅުވީ ރައީސް މައުމޫނު ޑީއާރުޕީ ހައްދަވައިގެން އުޅުއްވަނިކޮށް އެޕާޓީއަށް ރައީސް ޔާމީން ވަންނަވާ އެޕާޓީ ފަނިކުރައްވާ ޕީއޭގެ ނަމުގައި ޕާޓީއެއް އުފައްދަވައިގެން ސިޔާސީ މައިދާނަށް ނިކުމެ ވަޑައިގެންނެވިކަމަށެވެ. އަދި އޭގެ ފަހުން ރައީސް މައުމޫނު ޕީޕީއެމް އުފެއްދުމުން އަލުން ޕީއޭ އުވާލައްވާ ޕީޕީއެމްއާއި ގުޅިވަޑައިގެން ޕީޕީއެމްއިން ރައީސް މައުމޫނު ބޭރުކުރައްވާ މުޅި ޕީޕީއެމް ހަލާކުކޮށްލީވެސް ރައީސް ޔާމީންކަމަށް ރައީސް ނަޝީދު ވިދާޅުވިއެވެ. އަދި މިހާރު އަނެއްކާވެސް ރައީސް ޔާމީން އެއުޅުއަވަނީ ސިޔާސީ އާޕާޓީއެއް އުފެއްދުމަށްކަމަށްވެސް ނަޝީދު ވިދާޅުވިއެވެ. ނަމަވެސް ރައީސް ޔާމީނަށް އެއްވެސް ކާމިޔާބީއެއް ލިބިވަޑައި ނުގަންނަވާނެކަމަށްވެސް ރައީސް ނަޝީދު ވިދާޅުވިއެވެ.\nއައްޑޫ ސިޓީގެ މޭޔަރަކަށް އަލީ ނިޒާރު ހޮވިވަޑައިގެންފި\nއިއްޔެ ކުރިއަށްގެންދިޔަ ލޯކަލް ކައުންސިލް އިންތިޚާބުގައި އައްޑޫ ސިޓީގެ މޭޔަރުކަމަށް، އެމްޑީޕީގެ ފަރާތުން ވާދަކުރެއްވި ކުރީގެ މަޖިލިސް މެންބަރު ...\nvomadmin April 11, 2021\nއައްޑޫސިޓީގެ ހިތަދޫން އިތުރު7މީހަކު މިއަދުވެސް ކޮވިޑަށް ޕޮޒިޓިވްވެއްޖެ\nކޮވިޑާއި ގުޅިގެން މިވަގުތު ކާފިއު ހިންގުމަށްފަހު މޮނިޓަރިންގެ ހާލަތަށް ގެނެސްފައިވާ އައްޑޫ ސިޓީގެ ހިތަދޫން މިއަދުވެސް އިތުރު7...


Atholhu therey kaadu vihkan STO ge aganet in kanda alhanee\nއަތޮޅު ތެރޭ ކާޑް ވިއްކަން އެސްޓީއޯގެ އެޖެންޓުން ކަނޑައަޅަނީ\nއޭޕްރީލް މަހުގެ އެއް ވަނަ ދުވަހުން ފެށިގެން މާލެ އާއި އެއް އަގެއްގައި އަތޮޅު ތެރޭގައި ކާޑުގެ ބާވަތްތައް ވިއްކުމަށް ކޮންމެ ރަށަކުން އެޖެންޓެއް ކަނޑައަޅަން ނިންމައި އެކަމަށް ކުރިމަތިލާން އެސްޓީއޯއިން މިއަދު އިއުލާންކޮށްފި އެވެ.\nއެސްޓީއޯ އިން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން، އެސްޓީއޯގެ މެނޭޖިން ޑިރެކްޓަރު ވިދާޅުވީ މާލެއާ އެއް އަގެއްގައި ރަށްރަށުން ކާޑު ގަންނަން ލިބޭނެ ވަކި އުސޫލެއް ކަނޑައަޅައި، ކޮންމެ ރަށެއްގައިވެސް ކާޑުގެ ބާވަތްތައް ވިއްކާނެ ހާއްސަ އެޖެންޓެއް ހޯދަން މާދަމާ އިއުލާން ކުރާނެ ކަމަށެވެ. އަދި ކާޑުގެ ބާވަތްތައް ރަށްރަށުގައި ވިއްކާނީ އެ އޭޖެންޓް މެދުވެރިކޮށްގެން ކަމަށް އަމުރު ވިދާޅުވި އެވެ.\nއެގޮތުން، ކާޑުގެ ބާވަތްތައް ވިއްކުމަށް ޝައުގުވެރިވާ ފަރާތްތަކުން މާދަމާއިން ފެށިގެން ކޮންމެ ރަށެއްގައި ހުންނަ އެސްޓީއޯގެ ބޭސްފިހާރައަށް ޕްރޮޕޯސަލް ހުށަހެޅުމަށް ހުޅުވާލާނެ ކަމަށް އަމްރު ވިދާޅުވި އެވެ. އަދި ކާޑުގެ ބާވަތްތައް ރަށްރަށުގައި އުފުލުމަށް ނާލަށް ނަގާ ވަރު ޔަގީން ކުރެވޭނީ ޕްރޮޕޯސަލްތައް ހުށަހެޅުމުން ކަމަށް ވެސް ވިދާޅުވި އެވެ. އަދި، އަމުރު ވިދާޅުވި ގޮތުގައި ނާލަށް ދައްކަން ޖެހޭ އަގުތައް އެޖެންޓަށް ދައްކާނީ އެސްޓީއޯ އިން ކަމުން، އަގު މަތިވެގެން ނުދާނެ އެވެ.\nމޯލްޑިވްސް ބިޒްނަސް އެވޯޑް ހަފްލާގެ ތެރެއިން :- އަހުމަދު ޝުރާއު | އަވަސް\n"އިކޮނޮމިކް މިނިސްޓްރީ އިން މިދިޔަ އަހަަރު ކޮށްފައިވާ އިއުލާނެއްގައި ބުނެފައިވަނީ ރާއްޖޭގެ ތިން ޒޯނަށް ކަނޑައަޅާފައިވާ ހުރި އަގުތަކަށް ކާޑު ގެންގޮސްގެން ވިއްކޭނެ ގޮތެއް ނޯވޭ. ނާލަށް ދައްކާ އަގަށްވުރެވެސް ކުޑަ އަގަކަށް ވިއްކަން ޖެހެނީ.\nއެހެންވީމާ އެއްވެސް ރަށެއްގައި ކަނޑައަޅާފައިވާ އަގަކަށް ވިއްކޭނެ އެއްވެސް ގޮތެއް ނޯވޭ. އެހެންކަމުން، އެސްޓީއޯ އިން ގަސްތު ކުރީ ނާލު އަދި ގެންދަންޖެހޭ ހަރަދު އެސްޓިއޯއިން އެ ފަރާތްތަކަށް ދޭން" އަމުރު ވިދާޅުވި އެވެ.\nއޭނާ އިތުރަށް ވިދާޅުވީ ކާޑަށް ދައްކަން ޖެހޭ ނާލުގެ އަގު ދައްކަން އެސްޓީއޯއިން ނިންމި ކަމުގައިވިޔަސް އެ އަގު ދެއްކުމަށް ދައުލަތުގެ ބަޖެޓުން ވަކި އަދަދެއް ނުނަގާނެ ކަމަށާއި އެއަގު ދައްކާނީ އެސްޓީއޯގެ އާމްދަނީގެ ތެރެއިން ކަމަށެވެ.


އަތޮޅު ކައުންސިލްތަކުގެ އިދާރާތަކާމެދު ޝަރީޢަތުން ނިންމަވާ ފަހުގެ ޙުކުމަކީ، މި ނިޒާމު ހިންގެވުމަށްޓަކައި ބޭނުންތެރި ޙުކުމެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\n01 އޭޕްރީލް 2011\nއަތޮޅު ކައުންސިލްތަކުގެ އިދާރާތަކާމެދު ޝަރީޢަތުން ނިންމަވާ ފަހުގެ ޙުކުމަކީ، މި ނިޒާމު ހިންގެވުމަށްޓަކައި ބޭނުންތެރި ޙުކުމެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nސަރުކާރުން ކަނޑައަޅުއްވާފައިވާ އަތޮޅު ކައުލްސިލްތަކުގެ އިދާރާތަކާ މެދު ޝަރީޢަތުން ނިންމަވާ ފަހުގެ ޙުކުމަކީ، ލާމަރުކަޒީ ނިޒާމުން ރާއްޖޭގެ އަތޮޅުތައް ހިންގުމުގެ ޤާނޫނާއި، މި ނިޒާމާއި، އަދި މިކަން ހިންގެވުމަށްޓަކައި ބޭނުންތެރި ޙުކުމެއް ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، މިލަދުންމަޑުލު އުތުރުބުރީގެ މަރުކަޒީ ރަށަކީ ފުނަދޫކަމަށާއި، އެ އަތޮޅު ކައުންސިލްގެ އިދާރާ ޤާއިމުވެފައި ހުންނަންޖެހޭ ތަނަކީ ފުނަދޫގައި ހުރި އަތޮޅު އޮފީސް ހިންގިތަންކަމަށް ކަނޑައަޅުއްވައިދެއްވުމަށް އެދި އެ ކައުންސިލުން ފުނަދޫ މެޖިސްޓްރޭޓް ކޯޓަށް ހުށަހެޅުއްވި މައްސަލައިގައި، އެ ކޯޓުން ބުރާސްފަތި ދުވަހު ނިންމެވި ނިންމެވުމަށް އިޝާރާތް ކުރައްވައި، އެމަނިކުފާނު މިއަދު ދެއްވި ހަފްތާގެ ރޭޑިޔޯ ޚިތާބުގައި ވާހަކަފުޅު ދައްކަވަމުންނެވެ.\nފުނަދޫ މެޖިސްޓްރޭޓް ކޯޓުން މި މައްސަލަ ނިންމަވާފައިވަނީ، އެ އަތޮޅުގެ އިދާރީ ދާއިރާގެ މަރުކަޒީ ރަށަކީ ފުނަދޫކަމަށާއި، އެ އަތޮޅު ކައުންސިލްގެ އިދާރާއަކީ7އޯގަސްޓު 2008 ގައި ޤާނޫނުއަސާސީއަށް ޢަމަލުކުރަންފެށިއިރު ފުނަދޫގައި ހުރި އަތޮޅު އޮފީސް ކަމުގައި ބަލަމުންއައި ތަން ކަމަށް ކަނޑައަޅުއްވައެވެ.\nމި ނިންމެވުމާ ގުޅޭގޮތުން، ރައީސުލްޖުމްހޫރިއްޔާ ވާހަކަފުޅު ދައްކަވަމުން، މި މައްސަލާގައި ފުނަދޫ ކޯޓުން ނިންމަވާފައިވާ ނިންމެވުން، ދައުލަތުގެ ބަންޑާރަ ނައިބުގެ އޮފީހުން ދިރާސާ ކުރެއްވުމަށްފަހު އެ ނިންމެވި ނިންމެވުން އެއީ، ދައުލަތަށް ނުރަނގަޅު ނިންމުމެއް ކަމުގައި ވަނީނަމަ އިސްތިއުނާފަށް ހައި ކޯޓަށްވެސް އަދި ސްޕްރީމް ކޯޓަށްވެސް ހުށަހެޅޭނެ ކަމުގައި ވިދާޅުވިއެވެ. އަދި މި އެންމެހާ ކޯޓުތަކުން ސަރުކާރުން ސާފުކުރައްވަން ނުވަތަ އޮޅުން ފިލުއްވަން ބޭނުންފުޅުވަނީ، ލާމަރުކަޒީ ޤާނޫނާއި، ޤާނޫނުއަސާސީގައި ލާމަރުކަޒީ އުޞޫލުން ރާއްޖޭގެ ރަށްތަކާއި، ސަރަޙައްދުތައް ހިންގުމުގައި ކަނޑައަޅާފައި މިއޮތް އުޞޫލުތަކާއި މިންގަނޑުތައް ތަންފީޒުވެގެންދާއިރު އެކިއެކި ފަރާތްތަކުގެ ބާރުވެރިކަން ހުންނަން ޖެހޭ ގޮތް ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ މިއަދު ދެއްވި ހަފްތާގެ ރޭޑިޔޯ ޚިޠާބުގައި، މާލޭގައި މީހުން ދިރިއުޅުމަށް ޢިމާރާތް ކުރަން ފަށާފައި، ނުނިމިހުރި ޢިމާރާތްތައް ނިންމުމަށް އެހީތެރިވުމުގެ ގޮތުން، ސަރުކާރުން ގެރެންޓީ ދެއްވުމަށް މިދިޔަ ހަފްތާގައި ވަޒީރުންގެ މަޖިލީހުން ނިންމަވާފައިވުމާއެކު، އެ ނިންމެވުމުގެ މައްޗަށްވެސް ބައްލަވާލައްވައި، އެކަމުގެ އިތުރު ތަފްޞީލު ދެއްވިއެވެ.\nމިގޮތުން އެފަދަ ފަރާތްތަކަށް ފައިސާދޭނެ ނިޒާމެއް ކަނޑައަޅައި، މިކަން ކުރިޔަށްގެންދާނެ އުޞޫލުތައް އެކުލަވާލުމަށްޓަކައި މިނިސްޓްރީ އޮފް ހައުސިންގ އެންޑް އެންވަޔަރަންމަންޓާއި، މިނިސްޓްރީ އޮފް އިކޮނޮމިކް ޑިވެލޮޕްމަންޓާއި، މިނިސްޓްރީ އޮފް ފިނޭންސް އެންޑް ޓްރެޜަރީއާއި، ހައުސިންގ ޑިވެލޮޕްމަންޓް ފައިނޭންސް ކޯޕަރޭޝަންގެ ފަރާތުން ގެންދަވަނީ މަޝްވަރާ ކުރައްވަމުން ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި މި މަޝްވަރާގެ އަލީގައި ކުރިޔަށް އޮތް ހަފްތާގެ ތެރޭގައި މި އުޞޫލުތައް އެކުލަވާލައްވައި ނިންމެވުމަށްފަހު، ގެދޮރު ޢިމާރާތްކޮށް ނުނިމި ހުރި ފަރާތްތަކަށް ލޯނުގެ އެހީ ފޯރުކޮށްދޭނެ ޕްރޮގްރާމް ހިންގާނެގޮތާއި ފައިސާ ދޫކުރާނެ އުޞޫލު އިޢުލާން ކުރެވޭނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ރޭޑިޔޯ ޚިޠާބުގައި، 2008 ވަނަ އަހަރުން ފެށިގެން މިހާތަނަށް މާލެއިން މީހުން ދިރިއުޅުމަށްޓަކައި 1500 ގޯތީގައި ޢިމާރާތް ކުރުމަށް ސަރުކާރުން ހުއްދަ ދެއްވާފައިވާ ކަމުގައި ވިދާޅުވިއެވެ. އަދި މި 1500 ގޭގެ ތެރެއިން، 47 ޕަސެންޓް ގޭގެ މަސައްކަތް އަދި ނުފެށޭ ކަމަށާއި، 20 ޕަސެންޓް ގޭގެ މަސައްކަތް ފަށައި، ނުނިމިވާކަން އެމަނިކުފާނު ފާހަގަކުރެއްވިއެވެ. އަދި މަސައްކަތް ފަށައި ނުނިމިވާ 20 ޕަސެންޓް ޢިމާރާތުގެ މަސައްކަތް ހުއްޓިފައިވާ މައިގަނޑު ސަބަބަކީ، އެ ޢިމާރާތްތައް ފުރިހަމަ ކުރުމަށްޓަކައި ބޭނުންވާ ފައިސާ ނުލިބުން ކަމުގައިވެސް އެމަނިކުފާނު ވިދާޅުވިއެވެ.\nގެދޮރު ޢިމާރާތްކުރުމަށްޓަކައި ފައިސާ ލިބި، މި ހުރިހާ ގޭގޭގެ މަސައްކަތް ނިމިއްޖެނަމަ، މާލޭގެ ގެދޮރުގެ ދަތިކަމަށް ވަރަށް ބޮޑު ޙައްލެއް ލިބިގެންދާނެކަމަށް ސަރުކާރަށް ފެނިވަޑައިގަންނަވާ ކަމަށް ރައީސުލްޖުމްހޫރިއްޔާ، މިއަދު ދެއްވި 91 ވަނަ ރޭޑިއޯގެ ޚިޠާބުގައި ފާހަގަކުރެއްވިއެވެ.


"ފެންކޯރެއް ކައިރީގައި އޮއްވާ، ކަރު ހިއްކައިގަނެފަ ހުއްޓާ ފެން ނުބޮއެ، ނިދާނީ ކިހިނެއް؟ އެހެން ހަދައިފި ނަމަ އެ މީހަކު ވާނީ މޮޔައަކަށްނު ދޯ. އަހަންނަށް މައްސަލައެއް ނެތޭ އެހެން މީހަކު ކޯރުން ފެން ބުޔަސް." ހަސަންމަނިކުގެ ނޭވާ ސާރާގެ މޫނަށް އެޅެމުން ދިޔައެވެ.\nސާރާގެ ނޭވާ ކުރުވެ މަތިހަށި ނަގައި ޖެހޭވަރު އިތުރުވަމުން ދިޔައެވެ. އޭނާއަށް ހުރެވުނީ ހަސަންމަނިކުގެ ކުނާކޮށްލައިފައިވާ ދެ ލޮލަށް ބަލާށެވެ. އޭނާ ދައްކާވާހަކަތައް އަޑު އަހާށެވެ.\n"އަހަންނަށް ފުރުސަތެއް ދޭން ކިޔައިތާ ކިތައް ދުވަސް. ވަހީދު ރަށަށް އައުމުގެ ކުރިން މަށަށް ފުރުސަތެއް ނުދީފި ނަމަ އެކަމުގެ ވޭން ކަލޭއަށް ފެންނާނެ." ހަސަންމަނިކުގެ ނޭފަތް ސާރާގެ ނޭފަތުގައި ޖެހުނެވެ.\nސާރާގެ މޫނު އަރިކޮށްލިއެވެ. ހަސަންމަނިކުގެ މޭގައި އަތް އަޅައި އޭނާ ކޮށްޕައިލިއެވެ. ހަސަންމަނިކު އެއްލިގެން ދިޔައެވެ. އޭނާ ޖެހުނީ ތަޅުންމަތީ އޭނާ ބެހެއްޓި ހުރި ގުޑުގުޑާގައެވެ. އެއާއެކު ގުޑުގުޑާ އަރި އަޅައިލިއެވެ. ސިލުނބުގައި ހުރި އަނގުރުތައް އެޅުނީ ހަސަންމަނިކުގެ ފަޔަށެވެ. ހަސަންމަނިކު ބާރުބާރަށް ހަޅޭއްލަވާގަތެވެ. ގޯތި ތެރެ ކުނިކަހަން އިލޮށި ފަތި ހިފައިގެން ގެއިން ނިކުތް ދަލޭކައަށް އެ އަޑު އިވުނެވެ. އޭނާ ދުއްވާގަތީ ބަދިގެއާ ދިމާއަށެވެ.\nދަލޭކަ ބަދިގެއަށް ވަންއިރު ކަމަކުދާކަށް ނެތެވެ. ހަސަންމަނިކު އޮތީ ތަޅުންމަތީގައެވެ. މަހެއް މަރަށް ތެޅޭހެން ހަސަން މަނިކު ތެޅެމުން ދިޔައެވެ. އޭނާ އޮތީ އެއް އަތުން ފައިގެ ކަށިމަތީގައި ހިފައިގެންނެވެ. އޭރު މުޅި މީހާ ތެޅިފޮޅެނީއެވެ. އޭނާ އަޑުން އަޑު ނަގައި ރޮމުން، ގިސްލަމުން ހަޅޭއްލަވަމުން ދިޔައެވެ. ސާރާއަށް ހުރެވުނީއެވެ. ކުރަންވީ ކަމެއް، ހަދަންވީ ގޮތެއް ނޭނގިފައެވެ. މޭގައި އަތް އަޅައިގެން ނޭވާ އެތެރެއަށް ހިފަހައްޓާލައިގެން ހުއްޓެވެ.\n"މުޑުދާރު! ކަލޭ އަދިވެސް ބަލަން ހުރީތަ؟ އިންސާނިއްޔަތު ކަމުގެ ކަންފުޅެއް ވެސް ނެތެއްނު." ދަލޭކަ ހަސަންމަނިކާ ދިމާއަށް ގުދުވެ އޭނާ ނަގައިގަންނަމުން ސާރާއާ ދިމާއަށް ހަޅޭއްލަވާގަތެވެ. "ދެން ވެސް ބަލަން ނުހުރެ އާދޭ."\nސާރާއަށް ހޭވެރިކަންވީ ދަލޭކަގެ އަމުރުވެރި ރާގު އިވިފައެވެ.\nހަސަންމަނިކު ގެންދެވުނީ ރަށުގެ ސިއްހީ މަރުކަޒަށެވެ. އޭނާގެ ފައިތިލައިގެ ބޮޑު ބައެއް އޮތީ ފިހިފައެވެ.\nސާރާ އުޅުނީ ބަދިގޭގެ މަސައްކަތްތައް ނިންމާށެވެ. އަވަދިނެތި އުޅުނަސް އޭނާގެ ސިކުނޑީގައި ކުރެހެމުން ދިޔައީ ބިރުވެރިކަމުގެ ރާޅުބާނިތަކެކެވެ. ސިކުނޑީގައި ޖެހެމުން ދިޔައީ ނުރައްކާތެރިކަމުގެ ރަނގަބީލެއްގެ އަޑެވެ. ނުވިސްނަށް ހުއްޓަސް އޭނާއަށް ވިސްނަން ޖެހެނީ ހެނދުނު ކަންތައްވީ ގޮތުންނެވެ. މަރުކަޒުން ހަސަންމަނިކު ދޫކޮށްލުމުން ވާހަކަ ފަތުރައިލާނެ ގޮތެއް ނޭނގޭތީއެވެ. ގޭތެރޭގައި ވިކޭނީ ހަސަންމަނިކުގެ ބަސްކަމަށްވާތީއެވެ. އޭނާގެ އަޑު ގަދަވެފައި ބާރުވެރިވާނެތީއެވެ. ކުށްވެރިވާނީ ސާރާކަމަށް ވިސްނޭތީއެވެ. ހަގީގަތަކީ ކޮބައިތޯ ބަލާނެ އެކަކު ވެސް ނުހުންނާނެތީއެވެ. ބަދަލުގައި އޭނާއަށް ލިބޭނެ ވޭނާއި ކެކުޅުން އިހުސާސް ކުރެވޭތީއެވެ. މިހާރު ވެސް އެ ވައިރޯޅީގެ ސުންޕާ ވަސް އޭނާއަށް ދުވާ ކަހަލައެވެ.\n"ބަލައިބަލަ ހުރި ގޮތެއް ނެތްކަން. ކަލޭއަށް އެނގޭތަ ކަލޭއަށް އަނިޔާކުރެވުނީ، ކަލޭއަށް ތި ގެއްލުން ދެވުނީ ކާކަކަށް ކަން؟" ދަލޭކަގެ ނުރުހުމުގެ އަޑު އޭނާގެ ކަންފަތުގައި ގުގުމައިލިއެވެ. "ކަލޭ ތީ އިންސާނެއްތަ؟ ކަލޭއެކޭ ޖަނަވާރެކޭ ކޮބައި ތަފާތަކީ؟"\nސާރާއަށް ލިބުނު ސިހުމާއެކު ބަލައިލެވުނީ ދަލޭކަގެ މޫނަށެވެ. ވެގެން އުޅޭގޮތް ސާރާއަށް ޔަގީންކުރެވުނެވެ. އެހެންވެ އޭނާ އިސްކުރީ ހިމޭންކަމެވެ. އޭނާ ދަލޭކައާ ދިމާއަށް ބަލައި ވެސް ނުލައި ހުރި ގޮތަށް ހުރީއެވެ. އަތުގައި އޮތް ފޮތިގަނޑުން ތަށިތައް ފޮހޭށެވެ. ދަލޭކަގެ ފަހަތުން ގެއަށް ވަދެގެން އައީ އޭނާގެ ދޮށީ ފިރިހެން ދަރިފުޅު ރަމީޒެވެ. ރަމީޒުގެ ކޮނޑުގައި އެއް އަތް ބާއްވާލައިގެން ފާޑަކަށް ކޮރު ޖަހަމުން ކަހަލަ ގޮތަކަށް ހަސަންމަނިކު ގެއަށް ވަން މަންޒަރު އޭނާއަށް ފެނުނެވެ. ސާރާ ލަސްލަހުން ހިންދިރުވާލިއެވެ.\nސާރާއަށް ބަލައިލެވުނީ ހަސަންމަނިކުގެ ފަޔަށެވެ. އޭނާގެ ފައިގައި ހުރީ ބޭސް އަޅައިފައެވެ. ބޭސް އުނގުޅާފައި ހުރި ތަންތަން ހާމައަށް ހުރުމުން ފައިތިލައިން ހަލާކުވެ ފިހިފައިވާ ތަންތަން ފެންނާން ހުއްޓެވެ. ސާރާއަށް ފުން ނޭވާއެއް ދޫކޮށްލެވުނެވެ. އޭނާ ހީކުރި ވަރަށް ވުރެ ކުޑަކޮށް ހަސަންމަނިކަށް ގެއްލުން ވެފައިވާކަން އެނގުމުންނެވެ. ހަސަންމަނިކު ބަލައިލީ ސީދާ ސާރާގެ މޫނަށެވެ. އޭނާގެ ތުންފަތުގައި ދުވެލީ ލާނެތް ހިނިތުންވުމެކެވެ. ހަސަންމަނިކުގެ ވައަތުން އޭނާގެ ދަތްދޮޅިއާއެކު ތުނބުޅީގައި ހިފައިލިއެވެ. މަޑުމަޑުން އޭނާގެ ދެމިޔަކަނުގައި ޝަހާދަތް އިނގިއްޔާއި ބޮޑުވާ އިނގިލިން ފިރުމައިލިއެވެ. ސާރާއަށް އެ ހަރަކާތުގެ މާނަ ދޭހަވިއެވެ. އޭނާއަށް ވިސްނައިލެވުނެވެ. އެހެންވެ ސާރާގެ ވިންދު އަވަސްވާން ފެށިއެވެ.\nހަސަންމަނިކު ކޮރެއް ޖަހަމުން ޖަހަމުން ރަމީޒާއެކު ދިޔައީ ކޮޓަރިއާ ދިމާއަށެވެ. ހަސަންމަނިކު ކޮޓަރިއަށް ވަންނަންދެން ދަލޭކަ ބަލަން ހުއްޓެވެ.\n"މަ މި އަހަނީ ކަލޭ ކީއްވެގެންހޭ އެހައި ބޮޑު އަނިޔާއެއް ދިނީ؟" ދަލާކެ ހުއްޓުނީ ސާރާގެ ކުރިމައްޗަށެވެ.\n"އަހަރެން ކަމެއް ނުކުރަން. އެއްވެސް ކަމެއް ނުކުރަން." ސާރާ އަވަސްއަވަހަށް ބުނެލިއެވެ.\n"ކަމެއް ނުކުރީމަތަ އެ އޮތީ މުޅި ފައިތިލަ ފިހިފަ؟ ދެން ތިބުނާނީ ހަސަނިކު އަމިއްލައަށް ކުރިކަމެކޭތަ؟" ދަލޭކަ ފުފޭގޮތްވިއެވެ. "ކަލޭއަށް ކެރޭނެތަ އަމިއްލަ ފައި މައްޗަށް އަލިފާން ސިލުނބެއް އަޅައިލަން؟"\n"އަހަރެން އުޅުނީ ރިހަ ތެލި އަނދައިގެން." ސާރާ އަތުގެ އިނގިލިތަކާ ކުޅެމުން ލަސްލަހުން ބުނެލިއެވެ.\n"މުޑުދާރު މޫނު. މަ އެހައި އަޑުބޮޑުކޮށް ގަތް ތެލި ވެސް އަންދައިލީތަ؟" ދަލޭކަ ތުންފަތް އޫކޮށްލިއެވެ. "ކަލޭއަށް އެއްކަމެއް ވެސް ރަނގަޅަށް ކުރެވޭތަ؟"\n"މަންމާ! މިސްކިތު ވަޅުދޮށުން ފެން ހިފައިގެން އާދެވުނު އިރު، ޝެޒާ އިނީ ރޯން. އޭނާ މަސަލަސްކޮށްފަ އާދެވުނު އިރު..." ސާރާ ނުނިމެނީސް ދަލޭކަ ފެށިއެވެ.\n"ކަލޭ ކޮންމެ ދުވަހަކު، ހަމަ ކޮންމެ ދުވަހަކު އެބަ ޖެއްސުން ކުރެޔޭ! އެއްދުވަހު ތަށި ތަޅައިލަފާނެ. އަނެއް ދުވަހު ތެލި އަންދާލަފާނެ، އަނެއް ދުވަހު ބަނޑިޔާ ވައްޓައިލައިފަ ބަނޑި ކޮށްލަފާނެ،" ދަލޭކަ ރުޅިވެރިކަމާއެކު ސާރާއަށް ބަލައިލިއެވެ. "ކަލޭއަށް ތެއްޔަށްވުރެ މުހިއްމުވީ ކަލޭގެ ގޮތެއް ނެތް އެ ކުއްޖާގަނޑުތަ؟ މި ހުރިހާ ވެސް ސުންޕާއަކީ އެ ކުއްޖާއޭ؟ ކިތައް ފަހަރު ބުނިން، އެންމެ ފުރަތަމަ ވިހަން ޖެހޭނީ ފިރިހެން ކުއްޖެކޭ. ކަލޭއަށް އެކަން އިވުނު ކަމަކަށް ނުވި. އަންހެން ކުއްޖަކު ވިހައިގެން އޮތީ ކޮން މޮޅެއް. ކަލޭއަށް ލިބެނީ ކޮން ފައިދާއެއް؟ ބުނެބަލަ."\nސާރާއަށް ރޮވޭގޮތްވިއެވެ. އޭނާއަށް ހިތް ހީވީބޭރަށް ނުކުންނަށް އުޅޭހެންނެވެ. އޭނާ ބަނޑުއަޅައި ވިހޭ ދަރިފުޅާ ދިމާއަށް އެފަދަ ގޮތަކަށް މުހާތަބު ކުރީމައެވެ.\n"ތިހެން ބުނާކަށް ނުވާނެއްނު؟ ތި އެ ކުއްޖާގެ މާމައެއް ނޫންތަ؟" ސާރާ އަސަރާއެކު ބުނެލިއެވެ. "އަންހެން ދަރިއަކަށް ވީމަ އޮތް ދެރައަކީ ކޮބައިތަ؟ މަންމަ ވެސް ތިއީ އަންހެނެއް ނޫންތަ؟"\n"މަށެއް ނޫޅެން. މަ ބޭނުންމެއް ނޫން އެކަހަލަ ހަޑިމުޑުދާރު، ކުއްޖަކު ލައްވާ މަށަށް މާމަ ކިޔުއްވާކަށް. އަމުދުން ކަލޭ ބަނޑުން އުފަންވި ކުއްޖަކަށް މަށާ ދިމާއަށް މާމަ ކިޔުއްވުން ހަރާމުން ހަރާމު." ދަލޭކަ ހިތްހަމަ ނުޖެހިފައި ހުރެ ބުނެލިއެވެ.\n"މަ މި އަހަނީ ކީއްވެހޭ ހަސަނިކަށް އެހެން ހެދީ؟ މަ ހަމަ އެ ސުވާލެއް ކުރާއިރަށް އެހެން ވާހަކައެއް ދައްކާ މައުޟޫއު ބަދަލުކޮށްލާ މަ ހިތް ހޯދަން އުޅޭއެއްނު." ދަލޭކަ ހިފައިލީ ސާރާގެ ދަތްދޮޅީގައެވެ.\n"މަންމާ!" ރަމީޒުގެ އަޑު އިވުމުން ސާރާގެ ދަތްދޮޅިން ދަލޭކަ ދޫކޮށްލިއެވެ. "ބައްޕަ އެބަ ގޮވާ. ތިކަހަލަ ނުބައި ނުލަފާ އަންހެނުންނަށް އެކަމުގެ ސަޒާ ދޭނީ މަންމައެއް ނޫން. އަހަރެން."\nރަމީޒު ކުރިއަށް ޖެހިލިއެވެ. ދަލޭކަ ބަލައިލީ ރަމީޒުގެ މޫނަށެވެ. ގޮށް ޖަހައިލެވިފައިވާ ރަމީޒުގެ ދެ ބުމައަށް ބަލައިލަމުން ދަލޭކަ ބޯ ޖަހައިލިއެވެ.\n"މަންމަދޭ ބައްޕަ ގާތަށް. އަހަރެން ތިކަމާ ހަވާލު." ރަމީޒު ދަތްކުނޑި ވިކާލިއެވެ.\n"ހިނގާ ކޮޓަރިއަށް. މިތާ ބަދިގޭގައި އަޑުގަދަ ކުރުމުން މަގު ހިނގާ މީހުންނަށް އިވޭނެ. ނަންވާނީ އަހަރުމެން." ދަލޭކަ ހިނގާ ގަންނަމުން ރަމީޒުގެ މޫނަށް ބަލައިލިއެވެ.\nސާރާގެ ދެ އަތުގައި ހިފައި ދަމަމުން ކަހަލަ ގޮތަކަށް ކޮޓަރިއާ ދިމާއަށް ރަމީޒު ހިނގައިގަތެވެ. ދަލޭކަ ހުރީ އެ މަންޒަރު ބަލާށެވެ. އޭނާގެ ތުންފަތަށް ލުއި ހިނިތުންވުމެއް ވެރިވިއެވެ. ރަމީޒު އެ ދިޔަ ބާރުމިނުގައި ސާރާ ދަމާފައި ގެންގޮސް ކޮޓަރީގެ ދޮރު ބާރުބާރަށް ލެއްޕިއެވެ.\nކޮޓަރިއަށް ވެއްދުމަށްފަހު ސާރާއާ ދިމާއަށް ރަމީޒު ހަޅޭއްލަވާގަތް އަޑު އިވުނެވެ. ކޮޓަރީގެ ތެރެއިން ފުރޭނިގެން އައި އަޑު ދަލޭކައަށް އިވުނެވެ. އެހެންވެ އޭނާ ކޮޓަރި ކައިރިއަށް ޖެހިލަމުން ދޮރުގައި ކަންފަތް ޖައްސާލިއެވެ. އޭނާގެ ތުންފަތުގައި ވިހަ ހިނިތުންވުމެއް ދުވެލިއެވެ.\n"ކަލޭ މިހާރު މަންމައާ ޖަދަލުކޮށް ޒުވާބު ކުރަން ވެސް ފެށީތަ؟ ކަލޭއަށް ނޭނގޭތަ އެއީ ކަލޭގެ ފިރިމީހާގެ މަންމަ ކަމެއް؟" ރާމިޒު ހިތްހަމަ ނުޖެހި ހުރެ ސާރާއާ ކުރިމަތިލިއެވެ.\n"އަހަންނެއް ޖަދަލެއް ނުކުރަން." ސާރާ ދެ ލޯ ފޮހެލިއެވެ.\n"ކަލޭގެ ފިރިމީހާ މާލޭގަ ގުލާނުކޮށް ހިންދެމިނުލާ މަސައްކަތްކޮށް ފައިސާ ހޯދަން ފޮނުވާފައި، ކަލޭއަށް ބޭނުންވާހާ ކަމެއް ކޮށްދީ، ކަލޭއަށް އަގަކާ ނުލައި ކާންދީ، ހިލޭ ބޯހިޔާވަހިކަން ފޯރުކޮށްދިނީމަ ބަދަލުގައި ތި އަޅައިލީ ބައްޕަގެ ފައިގައި ކޭކެއްނު،" ސާރާގެ ކޮލުގައި ހިފައިލަމުން ރަމީޒު ރުޅިވެރި ކަމާއެކު ބަލައިލިއެވެ. "ކަލޭއަށް ކޭކު އަޅަން ފެނުނީ ޕައްބަގެ ފައިތަ؟ މިއަދު ރަނގަޅަށް ކޭކު އަޅައިދޭނަމޭ." (ނުނިމޭ)


Haafizunge Bageechaain Alhafiz Nadhih AbdulHameed | Dhiislam\nނ އަތޮޅު މާފަރު ނާދީ ޢަބްދުލް ޙަމީދާއި ހަމަ އެރަށު މައިމޫނާ އިބްރާޙިމްގެ ނާދިޙް ޢަބަދުލް ޙަމީދަކީ ޢުމުރުން ފަސް އަހަރުގައި ކީރިތި ޤުރުއާން ހިތުދަސްކުރަން ފެށި ޙާފިޡެކެވެ.\nނާދިޙް ކީރިތި ޤުރުއާން ހިތުދަސް ކުރަން ޝައުޤުވެރިކަން އުފެދުނީ ކީރިތި ޤުރުއާން އުގެނުމަށް ކީރިތި ޤުރުއާނާއި ބެހޭ މަރުކަޒާއި ގުޅުނު ހިސާބުން ކަމަށް ނާދިޙްބުނެއެވެ.\nކީރިތި ޤުރުއާން ހިތުދަސް ކުރުމަށް ޝައުޤުވެރިކަން އުފެދި ފެށި ދަތުރު ނިންމާލެވުނީ ޢުމުރުން ސާދަ އަހަރުގައެވެ. ނަމަވެސް ޙާފިޡް ކަމުގެ ސަނަދު\nލިބިފައިވަނީ ޢުމުރުން ފަނަރަ އަހަރުގައެވެ.\nކީރިތި ޤުރުއާން ހިތުދަސް ކުރުމުގެ މި ބުރަ މަސަކަތް ނާދިޙް ކޮށް ނިންމައިލައިފައިވަނީ މަދުރަސީ ދައުރުގެ ތެރޭގައި ކަމުން ޤުރުއާން ހިތުދަސް ކުރުމާއި ސްކޫލުގެ ފިލާވަޅުތަށް ހެދުމާއި ދަސްކުރުން ހުރިހާ ކަމެއް އެފަހަރާ ކުރަންޖެހުމުން އުނދަގޫ ތަކެއް ދިމާވިނަމަސް އެއުނދަގޫތަށް ކަޑައްތުކޮށް އަލްޙާފިޡް ނާދިޙް ވަނީ އެކަން ކާމިޔާބު ކަމާއި އެކު ނިންމައިލައި ފައެވެ.\nއަލްޙާފިޡް ނާދުޙްގެ ޙާއްސަ ޝުކުރެއް ޚާއްސަ ކޮށްލީ ކީރިތި ޤުރުއާނާއި ބެހޭ މަރުކަޒުގެ މުދައްރިސުންނަށެވެ. އެމުދައްރިސުން ވަނީ އެނާގެ އެކާމިޔާބީގައި ވަރަށް ބޮޑު ދައުރެއް އަދާ ކޮށްފައިކަމަށް ނާދިޙްބުނެއެވެ. އަދި އޭނާގެ މައިންބަފައިންގެ ނަށް ހިތުގެ ފުންމިނުން އޭނާ ޝުކުރު އަދާކުރެއެވެ.\nޙާފިޡަކަށް ވެވުމަކީ ވަރަށް ޝަރަފުވެރި އަދި އިޚްތިރާމް ލިބޭ ކަމަށް ކަމަށް ނާދިޙް ބުނެއެވެ. ނަމަވެސް އެކަމަކީ ވަރަށް ބުރަ މަސައްކަތުން ޙާސިލް ކުރެވޭ ކަމެއްކަމަށް ނާދިޙް ބުނެއެވެ. ޙާފިޡަކަށް ވެވުމަކީ ޙަޔާތުގައި ޙާސިލް ކުރެވުނު އެންމެ ބޮޑު ކަންތައް ކަމުގައި ނާދިޙް ދެކެއެވެ.\nމުސްތަޤްބަލުގައި ޤާނޫނީ ދާއިރާއިން ކުރިއަށް ދިއުމަށް އުންމީދުކުރާ ނާދިޙް ޙާފިޡް ކަމުގެ ސަނަދު ޙާސިލް ކޮށްފައިވަނީ 2018ވަނަ އަހަރު އޭނާގެ ޢުމުރުން ފަނަރައަހަރުގައެވެ.\nކީރިތި ޤުރުއާން ހިތުދަސް ކުރާ ކުދިންނަށް ބުނެލީ ޤުރުއާނުގެ ސަތޭކަ ސާދަ ސޫރަތް ދަސްކޮށްލެވިދާނެ ކަމަށާއި މިކަމުގައި ބޮޑު ކަމަކީ ދަސްކުރި ސޫރަތްތަށް ހިތުގައި ބެހެއްޓުން ކަމަށެވެ. އެހެން ވީމާ އަބަދުވެސް މުރާޖަޢާ ކުރުން ކުރިއަށް ގެންދިއުމަށް ނާދިޙް ހަނދާން ކޮށްދިނެވެ.\nމިހާރު ސީއެޗްއެސްސީ އިން ތަޢުލީމު ޙާސިލް ކުރަމުންދާ އަލްޙާފިޡް ނާދިޙްއަކީ ތަޢުލީމީ ގޮތުން ވެސް ގިނަ ކާމިޔާބީ ތަކެއް ޙާސިލް ކޮށްފައިވާ ކުއްޖެކެވެ. އަދި އޭނާ ބައިވެރިވެފައިވާ ގިނަ ޤުރުއާން މުބާރާތް ތަކުންވެސް ވަނީ ވަނަތަށް ޙާސިލްކޮށްފައި ވެއެވެ. އަދި ސަޢުދީޢަރަބިއްޔާ ގައި ރާއްޖެ ތަމްސީލް ކޮށް ވަނަވެސް އަލްޙާފިޡް ނާދިޙް ޙާސިލް ކޮށްފައިވެއެވެ.


ފ.ނިލަންދޫގައި ޗިލްޑްރެންސް ހޯމް އެއް އިމާރާތްކުރުމުގެ އެއްބަސްވުމުގައި ސޮއިކޮށްފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nފ.ނިލަންދޫގައި ޗިލްޑްރެންސް ހޯމް އެއް އިމާރާތްކުރުމުގެ އެއްބަސްވުމުގައި ސޮއިކޮށްފި\nފ.ނިލަންދޫ ޗިލްޑްރެންސް ހޯމްއެއް އިމާރާތްކުރުމުގެ މަސައްކަތުގެ އެއްބަސްވުމުގައި މިއަދު ސޮއިކޮށްފިއެވެ. މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގައި މިކަމަށްޓަކައި ބޭއްވި ރަސްމިއްޔާތުގައި މިނިސްޓްރީގެ ފަރާތުން މި އެއްބަސްވުމުގައި ސޮއިކުރެއްވީ މިނިސްޓަރ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީއެވެ. މާލާ ހައި ރައިސިންގ ކޮންސްޓްރަކްޝަންގެ ފަރާތުން ސޮއިކުރެއްވީ މެނޭޖިންގ ޑިރެކްޓަރ ޢަލީ އިސްމާޢީލްއެވެ. މި ރަސްމިއްޔާތުގައި މިނިސްޓްރީ އާއި މާލާ ހައި ރައިސިންގ ކޮންސްޓްރަކްޝަންގެ އިސް ފަރާތްތަކުގެ އިތުރުން ފ. އަތޮޅު ކައުންސިލްގެ ރައީސް ޢަލީ އަޙްމަދު ބައިވެރިވެވަޑައިގެންނެވިއެވެ.\n8 މަސް ދުވަސް (240ދުވަސް)ގެ ތެރޭގައި ޢިމާރާތްކޮށް ނިންމުމަށް މިމަސައްކަތް ހަވާލުކޮށްފައިވަނީ15,318,517.92 ރުފިޔާ )ފަނަރަމިލިއަން ތިންލައްކަ އަށާރަހާސް ފަސްސަތޭކަ ސަތާރަ ރުފިޔާ ނުވަދިހަ ދެ ލާރި)އަށެވެ.\nސޮއިކުރުމުގެ ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ޢާއިޝަތު މުޙައްމަދު ދީދީ ވިދާޅުވީ، މި ޗިލްޑްރެންސް ހޯމްގެ މަސައްކަތް ކޮންޓްރެކްޓްގައިވާ ތާރީޚަށް ނިންމުމަށް އެދިވަޑައިގަންނަވާ ކަމަށާއި، މި މަސައްކަތް ކަނޑައެޅިފައިވާ މުއްދަތުގައި ނިންމުމަށް މިނިސްޓްރީގެ ފަރާތުން ވެދެއްވެންހުރި އެހީތެރިކަން ދެއްވާނެ ކަމަށެވެ. މާލާ ހައި ރައިސިންގ ކޮންސްޓްރަކްޝަންގެ ފަރާތުން ސޮއިކުރެއްވި މެނޭޖިންގ ޑިރެކްޓަރ ޢަލީ އިސްމާޢީލް ވަނީ ކޮންޓްރެކްޓްގައިވާ މުއްދަތުގެ ތެރޭގައި މަސައްކަތް ކުރިއަށް ގެންދަވާނެ ކަމުގެ ޔަޤީންކަން ދެއްވާފައެވެ. މި ރަސްމިއްޔާތުގައި ވާހަކަފުޅު ދައްކަވަމުން މި ޗިލްޑްރަންސް ހޯމްގެ މުހިންމުކަން ފާހަގަކުރައްވައި، މިއީ ފ. އަތޮޅު އަދި އެ ސަރަހައްދުގައިވާ އެހެން އަތޮޅުތަކުގެވެސް ރައްޔިތުން ދެކެންބޭނުންވާ ދުވަހެއްކަން ކައުންސިލް ރައީސް ޢަލީ އަޙްމަދު ވިދާޅުވިއެވެ.\nފ.ނިލަންދޫގައި ގާއިމްކުރެވޭ ޗިލްޑްރެންސް ހޯމްއަކީ ޖުމްލަ 28 ކުދިންނަށް އިޖްތިމާޢީ ޚިދުމަތް ދިނުމާއި ބޭނުންވާ އޮފީސް ހިމެނޭގޮތަށް އިމާރާތްކުރެވޭ ތަނެކެވެ.\n22 ޛުލްގައިދާ 1443\nޖެންޑަރ އިކުއަލިޓީ އެކްޝަން ޕްލޭން (ޖީ.އީ.އޭ.ޕީ)ގެ ޓެކްނިކަލް ކޮމިޓީގެ މެންބަރުންނަށް ހިންގާ ފުރަތަމަ ތަމްރީން ޕްރޮގްރާމް ބާއްވައިފި →


ކައުންސިލް އިންތިހާބުގައި ގިނަ އަދަދެއްގެ އަންހެނުން ވާދަކުރުމަށް އެމްއާރުއެމް އިން ގޮވާލައިފި – Haftha\nThu, 23 January, 2020, 7:50 am\nކައުންސިލް އިންތިހާބުގައި ގިނަ އަދަދެއްގެ އަންހެނުން ވާދަކުރުމަށް އެމްއާރުއެމް އިން ގޮވާލައިފި\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ތެރެއިން ކައުންސިލްތަކުގައި އަންހެނުންނަށް ވަކި ނިސްބަތެއް ކަނޑައެޅިގެން ދިއުމުން، ކުރިއަށް އޮތް ލޯކަލް ކައުންސިލް އިންތިހާބުގައި ގިނަ އަދަދެއްގެ އަންހެނުން ވާދަކުރުމަށް ދިވެހިންގެ އިސްލާހީ ހަރަކާތް (އެމްއާރުއެމް) އިން ބުނެފިއެވެ.\nކައުންސިލްތަކަށް ބޮޑެތި ބާރުތަކެއް ދިނުމަށް ހިމަނާފައިވާ ލާމަރުކަޒީ ބިލު ރައްޔިތުންގެ މަޖިލީހުން މިއަދު ފާސްކުރިއިރު އެ ބިލަށް ގެނައި އެންމެ މުހިންމު ބަދަލަކީ ކައުންސިލްތަކުގެ 33 ޕަސެންޓު އަންހެނުންނަށް ދިނުމަށް ހިމަނާފައިވުމެވެ.\nކައުންސިލްތަކުގައި އަންހެނުންނަށް ހާއްސަ ކުރެވިފައިވާ ވަކި ނިސްބަތެއް ކަނޑައެޅިގެން ދިއުމުން ދިވެހި އަންހެނުންނަށް މަރުހަބާ ކިޔާ އެމްއާރުއެމުން މިރޭ ނެރުނު ބަޔާނެއްގައި ބުނީ، ފުރިހަމަ ލާމަރުކަޒީ ނިޒާމެއް ގެނައުމަކީ ކޯލިޝަނުން ވެފައިވާ ވައުދެއް ކަމަށެވެ.\nހާއްސަކޮށް ލާމަރުކަޒީ ގާނޫނުގެ ބިލުގައި އަންހެނުންނަށް ހާއްސަކޮށް 33 ޕަސެންޓް ކަނޑައެޅި ފާސްވެގެންދިއުމަކީ ދިވެހި އަންހެނުން ސިޔާސީ މައިދާނުގައި ހަރަކާތްތެރިވެ ބަސްބުނުމަށް އިތުރު ފުރުސަތު ހޯދައިދިނުމަށް އެޅިގެންދިޔަ ބިންގަލެއް ކަމަށް އެޕާޓީގެ ބަޔާނުގައި ބުނެފައިވެއެވެ.\n“މިބިލު ފާސްވެގެން ދިއުމުގެ މި އުފާވެރި ދުވަހު އެމްއާރުއެމް އިން އުންމީދުކުރަނީ ދިވެހި ރާއްޖޭގެ ސިޔާސީ މައިދާނުގައި ގިނަ އަންހެނުން ބައިވެރިވުމާއި އަދި މުހިންމު ކަންކަން ނިންމުމުގައި އަންހެނުން ކުރީސަފުގައި ފެނިގެންދާނެ ކަމަށެވެ. އެހެންކަމުން، ކުރިއަށް އޮތް ލޯކަލް ކައުންސިލް އިންތިހާބުގައި ގިނަ އަންހެން ބޭފުޅުން ވާދަ ކުރެއްވުމަށް މިޕާޓީން ގޮވާލަމެވެ،” އެމްއާރުއެމްގެ ބަޔާނުގައިވެއެވެ.\nއެމްއާރުއެމްގެ ބަޔާނުގައި އިތުރަށް ވަނީ، ކައުންސިލްތަކުގައި އަންހެނުންނަށް ހާއްސަ ކުރެވިފައިވާ ވަކިނިސްބަތެއް ކަނޑައެޅިގެން ލާމަރުކަޒީ ގާނޫނު މިއަދު ފާސްވެގެން ދިއުމުން އެ މަސައްކަތް ކޮށްދެއްވި ރައްޔިތުންގެ މަޖިލީހުގެ މެންބަރުންނަށް ޝުކުރު އަދާކޮށްފައެވެ.\nއަދި އެމްއާރުއެމް އިން އަބަދުވެސް ސިޔާސީ މައިދާނުގައި އަންހެނުން ހަރަކާތްތެރިވުމަށް ފުރުސަތު ހޯދައިދިނުމަށް މަސައްކަތް ކުރާނެ ކަމަށް ބަޔާނުގައި ބުނެފައިވެއެވެ. އެގޮތުން އެމްއާރުއެމްގެ އަސާސީ ގަވާއިދުގައި އެޕަޓީގެ ހުރިހާ ކޮމެޓީތަކުގައި 50 ޕަސެންޓް އަންހެނުން ތިބެން ޖެހޭނެ ކަމަށް ކަނޑައަޅާފައިވާކަން އެމްއާރުއެމްގެ ބަޔާނުގައި ފާހަގަކޮށްފައިވެއެވެ.\nމިއަދު ފާސްކުރި ލާމަރުކަޒީ ގާނޫނުގައި ބުނެފައިވާ ގޮތުން، އާބާދީގައި 3000 މީހުންނަށްވުރެ މަދު މީހުން ތިބޭ ރަށްރަށުގައި ފަސް ކައުންސިލަރުން އަދި އޭގެ ތެރެއިން ދެ ކައުންސިލަރުންނަކީ އަންހެނުން ކަމަށް ކަނޑައަޅަންޖެހެއެވެ. އަދި އާބާދީގައި 3000 ކައުންސިލަރުންނަށްވުރެ ގިނަވާނަމަ އެރަށެއްހައި ހަތް ކައުންސިލަރުން އަދި އޭގެތެރެއިން ތިން ކައުންސިލަރުންނަކީ އަންހެނުންނަށް ވާންޖެހޭނެ ކަމަށް ބުނެފައިވެއެވެ.